
Abstrak 


Kajian kualitatif ini bertujuan menganalisis pemikiran Akidah Syeikh Wan Ahmad 
bin Muhammad Zain al-Fatani (selepas ini dirujuk sebagai al-Fatani) berkaitan 
konsep ilahiyyat menerusi karya-karya Tauhid beliau. Objektif khusus kajian ini, 
pertamanya adalah untuk menerangkan ketokohan al-Fatani sebagai ilmuan Melayu 
unggul dan sumbangan beliau dalam perkembangan ilmu Tauhid. Objektif kedua 
pula adalah untuk menjelaskan pemikiran al-Fatani tentang konsep ilahiyyat, dan 
ketiga untuk menganalisis kedudukan pemikiran al-Fatani dalam beberapa isu 
ilahiyyat. Kajian ini mengunakan metod kajian perpustakaan yang menilai dan 
membandingkan pandangan dan pendekatan al-Fatani dalam ilmu Tauhid dengan 
pendapat-pendapat ulama-ulama muktabar. Kaedah penganalisisan yang digunakan 
adalah penganalisisan induktif dan deduktif serta penganalisisan perbandingan. 
Kajian ini mendapati bahawa pemikiran al-Fatani tentang konsep ilahiyyat menepati 
pemahaman dan pendekatan mazhab Asya'irah sepenuhnya dan beliau tidak 
menerima sebarang pemikiran selain daripada mazhab Asya'irah serta pemahaman 
jumhur ulama Ahlu Sunnah wa al-Jama'ah. Oleh hal yang demikian, al-Fatani tidak 
mengutarakan sebarang pemikiran dan pendekatan baru yang ketara dalam 
menjelaskan konsep ilahiyyat. Pemikiran beliau lebih terarah kepada menjelaskan 
pemahaman konsep ilahiyyat berdasarkan pendekatan para ulama Asya'irah 
sebelumnya, seperti al-Baijuri. Kajian ini memberi nilai tambah kepada pengukuhan 
akidah dan penyebaran ilmu Tauhid yang telah sebati dengan umat Islam Nusantara, 


khususnya di Malaysia. 


Kata kunci: Syeikh Ahmad al-Fatani, ilahiyyat, ketuhanan, Tauhid, akidah 


iii 


Abstract 


This gualitative study aims to analyse the thought of Syeikh Ahmad bin Wan 
Muhammad Zain al-Fatani (hereinafter referred to al-Fatani) associated with the 
concept of ilahiyyat through his Tawhid works. The specific objective of this study, 
firstly, is to explain the calibre of a Malay scholar and his contribution to the 
development of Tawhid knowledge. Secondly, is to clarify the thought of al-Fatani 
relating to the concept of ilahiyyat, and the thirdly, is to analyse the position of al- 
Fatani's thought on some ilahiyyat issues. This study used the library research 
method in which al-Fatani's views and approaches in knowledge of Tawhid were 
evaluated and compared with the other views of honoured scholars. The methods 
used in this study are the inductive and deductive analysis, and comparative analysis. 
The study found that the thought of al-Fatani in ilahiyyat concept was fully in 
accordance with the understanding and approach of Asya'irah doctrine and he did 
not accept any other thoughts except Asya'irah doctrine and the understanding of the 
majority of Ahlu Sunnah wa al-Jama“ah's scholars. Due to that, al-Fatani did not 
highlight any new thought and approach which would be significant in explaining 
the ilahiyyat concept. His thought tended to explain the understanding of ilahiyyat 
concept based on the approach of previous Asya'irah scholars such as al-Baijuri. 
This study will add value to the strengthening of faith and spreading the knowledge 
of Tawhid which have been deep-rooted with the Muslims throughout the 


Archipelago, particularly in Malaysia. 


Keyword: Syeikh Ahmad al-Fatani, ilahiyyat, divinity, Tawhid, faith 

BAB SATU 


PENDAHULUAN 


1.1 Pengenalan 

Semenjak dakwah Islam berkembang ke Nusantara, doktrin Ahl Sunnah wa al-Jama'ah 
yang berasal daripada Imam Abu Hasan al-Asya“ari (m. 324H/936M) dan Imam Abu 
Mansur al-Maturidi (m. 305H/917M) telah menjadi pegangan utama dalam memahami 
akidah Islam. Penyebaran dan persuratan akidah dalam Bahasa Melayu pula dipercayai 
telah lahir seawal kehadiran Islam di Alam Melayu lagi. Perkara ini dapat dibuktikan 
dengan penemuan kitab yang berjudul “Terjemahan Kitab al- Aga'id al-Nasafiy” 
karangan asal “Umar Najm al-Din al-Nasafiy. Karya terjemahan yang tidak diketahui 
penterjemahnya ini dilakukan pada tahun 998H/1590M. Kitab ini telah diperkenalkan 
buat pertama kalinya oleh Syed Muhammad Naguib al-Attas dalam buku yang berjudul 
“The Oldest Known Malay Manuscript A 16Th Malay Translatration Of The “Agaid al- 


Nasafi” (Syafie, 2000:410). 


Antara faktor perkembangan penyebaran ilmu akidah di Alam Melayu adalah 
disebabkan munculnya ramai ulama Melayu yang giat menulis dalam bidang ilmu ini. 
Sejak zaman kebesaran Aceh pada abad ke-17, ajaran sifat 20 yang diambil daripada 
kitab “Ummu al-Barahin” karangan Imam al-Sanusi (m. 895H/1390M) telah 
diperkenalkan di Aceh oleh Syeikh Abdul Rauf Fansuri. Kemudian muncul pula para 
ulama yang memperluaskan lagi ajaran sifat 20 ini melalui kitab-kitab mereka seperti 


kitab “Bidayat al-Hidayah” oleh Muhammad Zain Fageh Jalaluddin, kitab “Zahrat al- 


Murid fi Bayan Kalimat al-Tauhid” oleh Abd al-Samad al-Palembangi, serta kitab 
““Agidat al-Bayan” oleh Tok Shihabuddin Palembang. Selepas itu, muncul lebih ramai 
ulama yang mengupas dan mengembangkan ajaran sifat 20 ini, seperti Othman Bin 
Yahya al-Betawi, Muhammad Zainuddin ibn Muhammad Badawi al-Sambawi serta 


Syeikh Daud Bin Abdullah al-Fatani (Abdul Rahman, 1989). 


Dari aspek penghasilan karya akidah di Alam Melayu ini, sejarah telah mencatatkan 
bahawa bidang ini dikuasai dua ulama terkenal yang berasal dari Patani iaitu Syeikh 
Daud bin Abdullah al-Fatani (m. 1263H/1847M) dan Syeikh Wan Ahmad Bin 
Muhammad Zain al-Fatani (m. 1326H/1908M). Syeikh Daud al-Fatani telah 
menghasilkan sekurang-kurangnya tujuh buah karya, kesemuanya dalam Bahasa 
Melayu, manakala Syeikh Wan Ahmad Bin Muhammad Zain al-Fatani (selepas ini 
disebut sebagai al-Fatani ) juga telah mengkaryakan sekurang-kurangnya tujuh buah 


kitab, tiga dalam Bahasa Arab dan empat dalam Bahasa Melayu. (Wan Shagir, 2001:14) 


Walau bagaimanapun, ketokohan al-Fatani dalam usaha penyebaran ilmu akidah di 
Nusantara ini lebih menonjol berbanding ulama Melayu yang lain. Ini kerana, selain 
mengarang beliau juga terlibat secara langsung sebagai pentashih dan penerbit kitab- 
kitab karya ulama Nusantara. Semua kitab dalam Bahasa Melayu atau Jawi dan kitab 
dalam Bahasa Arab yang dicetak di Makkah, Mesir dan Turki mulai tahun 1294H/ 
1877M hingga tahun 1307H/1889M telah ditashihkan dan dikelolakan oleh beliau (Wan 
Shagir, 2005.jil.1:113). Bermula dengan kitab “Bidayat al-Hidayah” karangan Syeikh 


Muhammad Zain Bin Fagih Jalaluddin hinggalah karya-karya Syeikh Daud bin 


Abdullah al-Fatani semuanya ditashih dan disebarkan oleh al-Fatani (Wan Shagir, 


2001:5) 


Nama al-Fatani memang tidak asing bagi para pengkaji persuratan akidah di Alam 
Melayu. Kemampuan beliau menguasai pelbagai disiplin ilmu, sama ada ilmu 
keagamaan mahu pun keduniaan seperti ilmu Matematik dan Perubatan telah 
menjadikan beliau sebagai tokoh yang disegani. Beliau telah meninggalkan lebih 
daripada 160 karya dalam pelbagai disiplin ilmu (Wan Shagir, 2005 jil.1:94). Namun, 
karya beliau yang mendapat tempat di hati masyarakat Tanah Melayu adalah karya 
dalam ilmu Tauhid. Sebagai contoh karya beliau dalam bidang ini ialah “Faridat al- 
Faraid fi “Ilmi al-“Agaid yang diselesaikan penulisannya di Makkah pada tahun 
1313H/1895M. Sehingga ke hari ini kitab kecil ini masih digunakan dalam pengajian 
ilmu Tauhid sama ada dalam pengajian sistem pondok mahupun pengajian di madrasah 
kampung (Mudasir Rosder, 1996:26). Menurut catatan Wan Shaghir (2005), 
berdasarkan pengembaraannya di Indonesia, Malaysia, Patani, Bangkok bahkan di 
Makkah, menyatakan bahawa kitab tersebut merupakan kitab yang paling banyak dikaji 


dan dipelajari bagi mendalami ilmu Tauhid. 


Selain kitab tersebut terdapat beberapa lagi karya Tauhid al-Fatani yang terkenal, 
antaranya “Minhaj al- Salam fi Syarhi Hidayat al- “Awwam” yang disempurnakan 
penulisannya pada 1306H/1888M. Kitab dalam Bahasa Arab ini merupakan huraian 
kepada kitab “Hidayat al-“Awwam” karangan guru al-Fatani iaitu Syeikh Muhammad 


bin Sulaiman Hasbullah al-Makki. 


Berdasarkan keterangan di atas, kajian ini cuba mendedahkan riwayat hidup al-Fatani 
sebagai tokoh ulama terbilang serta mengkaji pemikiran beliau dalam akidah. Kajian ini 
juga bukan sekadar kajian terhadap turats (warisan) keilmuan ulama Islam semata-mata, 
bahkan kajian ini merupakan perbahasan tentang akidah yang dianuti oleh umat Islam, 


khususnya di Nusantara. 


1.2 Penyataan Masalah 

Meninjau kitab-kitab peninggalan al-Fatani dalam bidang ini, pengkaji berpandangan 
bahawa adalah perlu untuk mengkaji pemikiran akidah beliau khususnya dalam 
ilahiyyat'. Ini kerana dalam karya-karya beliau jelas tercatat bahawa ajaran yang 
disampaikannya adalah mengikut Mazhab Imam Abu Hasan al-Asya'ari yang 
merupakan Imam Ahlu Sunnah Wa al-Jama'ah. Menerusi kitab “Faridat al-Faraid” 
beliau (1936) menukilkan : 


pada bicara ilmu Usuluddin atas Mazhab Asya'irah berhimpun 
padanya beberapa banyak akidah dan beberapa masalah yang tidak 
dapat tidak bagi tiap-tiap orang mukallaf daripada mengetahuinya 
dan i“tigad akan dia istimewa bagi orang yang baru belajar pada ilmu 
ini, bahkan menjadi peringatan bagi orang yang pertengahan. Dan 
adalah ia risalah yang suci daripada segala campuran bicara yang lain 
daripada ilmu ini dan bersih daripada segala ibarat yang lebih-lebih, 
maka mudah mengertikan dia insya Allah bagi yang mengajinya 
yang dan memutala“ahnya. 


! Al-Fatani telah menghasilkan 7 karya dalam ilmu Tauhid. Karya beliau dalam bidang ini ialah : 
Jumanat al-Tauhid (1293 H / 1876 M), Munjiat al- “Awwam li Minhaj al- Huda min al- Zalam (1293H / 
1876 M), Minhaj al-Salam fi Syarhi Hidayat al-““Awwam (1306H /1888M), “Igd Juman fi “Agidat al-Iman 
(1306H /1888M), Risalah Kecil Sifat Dua Puluh (1321H /1895M), Faridat al-Faraid fi “Ilmi al-“Aqaid 
(1313H / 1895M) dan Al-Nur al- Mubin, tanpa tarikh. 


Sungguhpun beliau mendakwa pengajarannya merupakan pengajaran Ahl Sunnah wa al- 
Jama'ah atas mazhab Asya'irah namun didapati al-Fatani tidak pula menyebut dengan 
terperinci kitab-kitab yang menjadi rujukan beliau mahupun tokoh-tokoh madrasah 
Asya'irah yang diikutinya. Lantaran itu, timbul persoalan tentang sejauh manakah 
bertepatannya ajaran yang dibawa oleh beliau dengan ajaran Ahl Sunnah wa al-Jama'ah 
atas mazhab Asya'irah, dan sejauh manakah pegangannya terhadap Mazhab Asya'irah?, 
atau mungkin beliau juga ada mengambil pandangan lain daripada mazhab lain dalam 
menangani beberapa isu akidah khususnya dalam ilahiyyat. Selain itu, timbul juga 
persoalan tentang kemampuan beliau dalam disiplin ilmu ini, adakah beliau hanya 
sekadar memindahkan atau menterjemah ajaran akidah daripada ulama Asya'irah?, atau 
beliau mempunyai pendekatan atau pemikiran tersendiri dalam menghuraikan 


permasalahan akidah?. 


Di samping itu, timbul juga persoalan tentang bagaimanakah konsep ilahiyyat pada 
pandangan mazhab-mazhab Islam aliran Usuluddin?. Apakah pendirian al-Fatani 
tentang konsep ilahiyyat mereka seperti pemahaman Salafiyah yang dikembangkan 
Syeikh Muhammad Bin Abdul Wahhab (m. 1206H/1792M) di Semenanjung Tanah 


Arab ketika itu?. 


Berdasarkan beberapa persoalan yang dinyatakan, dapatlah ditegaskan bahawa satu 
analisis dan kajian terperinci mengenai ajaran akidah al-Fatani menerusi karya-karya 
Tauhid beliau sangat perlu dilakukan. Ini kerana pemikiran beliau dalam akidah telah 


tersebar dengan meluas di Asia Tenggara khususnya di Malaysia. Dengan adanya kajian 


ini pemikiran beliau dapat dikaji dan dikembangkan di masa hadapan. Selain itu, kajian 
ini juga dapat menonjolkan dan mengenengahkan semula nama al-Fatani di persada 


ilmu, agar tidak dilupakan oleh generasi alaf baru ini. 


1.3 Persoalan Kajian 
Kajian ini adalah untuk menjawab beberapa persoalan berikut, 
i- Apakah sumbangan dan kesan pemikiran al-Fatani dalam 


memperkembangkan ilmu Tauhid? 


ii- Sejauhmanakah pegangan al-Fatani terhadap mazhab Ahlu Sunnah wa al- 
Jama'ah. 

iii- Bagaimanakah pemikiran al-Fatani tentang konsep ilahiyyat? 

iv- Adakah pemikiran al-Fatani dalam beberapa isu ilahiyyat adalah selaras 


dengan pemikiran ulama Asya'irah? 
v- Adakah al-Fatani menerima pemikiran aliran Mu'tazilah dan Salafiyah dalam 


isu-isu ilahiyyat? 


1.4 Objektif Kajian 
Objektif umum kajian ini adalah untuk menganalisis pemikiran akidah al-Fatani dalam 


ilahiyyat (ketuhanan) menerusi karya-karya Tauhid beliau. 


Objektif khusus kajian ini adalah seperti berikut; 
i. Menerangkan ketokohan al-Fatani sebagai ilmuan Melayu unggul dan 


sumbangan beliau dalam perkembangan ilmu Tauhid. 


ii. Menjelaskan pemikiran al-Fatani tentang konsep ilahiyyat. 


iii. Menganalisa kedudukan pemikiran al-Fatani dalam beberapa isu ilahiyyat. 


1.5 Kepentingan Kajian 

Kajian tentang pemikiran ilahiyyat al-Fatani mempunyai kepentingan dan nilai yang 
tinggi yang tidak sepatutnya diketepikan daripada medan intelektual masa kini. Ini 
kerana karya-karya al-Fatani terutama dalam bidang akidah adalah merupakan khazanah 
intelektual Melayu masa lampau yang masih memberi kesan kepada pemikiran dan 
pemahaman akidah ilahiyyat di kalangan masyarakat Melayu di Nusantara. Selain itu, 
karya-karya beliau khususnya Faridat al-Faraid masih menjadi bahan pengajaran dan 


pegangan masyarakat Islam Melayu terutama pengajian yang berbentuk tidak formal. 


Kajian ini juga dapat menambah nilai kualiti ilmiah intelektual Melayu bagi tatapan para 
sarjana yang berminat menilai kemampuan tradisi intelektual Melayu Muslim dalam 
usaha mengembangkan ilmu dan peradaban Islam yang belum terdedah sepenuhnya di 


kalangan penyelidik Islam sebelum ini. 


Di samping itu, kajian ini diharapkan dapat mengilhamkan dan menyumbang idea 
terhadap penghasilan karya baru dalam bidang Tauhid yang sesuai dengan keperluan 
dan corak pemikiran masyarakat dewasa ini. Ini kerana perkembangan penulisan dan 
perbahasan ilmu Tauhid masih kelihatan mendatar atau masih terbawa-bawa dengan 
pendekatan lama dan tidak berkembang sepertimana disiplin ilmu lain yang berkembang 


perbahasannya sejajar dengan perubahan dan keperluan semasa. 


1.6 Ulasan Karya 

Sehingga kini, pengkaji mendapati kajian mengenai ketokohan al-Fatani ini telah 
banyak dilakukan sama ada oleh sarjana dalam negara mahu pun luar negara. Kajian- 
kajian yang telah dilakukan ada yang berbentuk buku, tesis dan kertas kerja. Pengkaji 
pertama yang dapat dikenal pasti ialah C. Snouck Hurgrouji dari Belanda, kemudian 
barulah muncul pengkaji-pengkaji lain dari dalam negara mahupun luar negara. 
Pengkaji yang paling banyak menyumbangkan ilmu dan maklumat tentang al-Fatani, 
karya dan pemikiran beliau adalah Wan Shagir Bin Abdullah (m. 1428H/2007M), cucu 


kepada al-Fatani sendiri. 


C. Snouck Hurgronje (1931:286) menyifatkan al- Fatani sebagai “A savant of merit’ 
yang bermaksud ilmuan ulung. Beliau amat mengagumi dua orang ulama Makkah 
ketika itu, yang pertama seorang ulama berbangsa Arab iaitu Sayyid Abdullah al- 


Zawawi dan yang keduanya ialah al-Fatani. 


William R. Roff (1967) menyalin tulisan Snouck Hurgronje lalu memuatkannya dalam 
bukunya yang bertajuk “The Origins of Malay Nationalism”, juga menyifatkan al-Fatani 
sebagai “a savant of merit”. Namun begitu, dalam bukunya “Comparative Studies In 
Society And History”, beliau telah mengubahnya kepada ‘ʻa great savant'. Pengkaji 
dari negara Arab Syeikh Abdullah Mirdad Abu al-Khair telah menulis biografi tentang 
al-Fatani. Tulisannya telah diringkaskan oleh Sa'id al-“Amudi dan Ahmad Ali (1978:75) 


dan dimuatkan dalam kitab “Mukhtasar kitab Nasyr al-Nur wa al-Zahar”. 


Nik A. Aziz Bin Nik Hasan (1977) pula menyatakan bahawa al-Fatani merupakan 
seorang ulama yang banyak menjalankan kegiatan mengajar dan penulisan kitab agama 
di Makkah. Menurutnya, al-Fatani adalah guru kepada Tok Kenali. Hasil didikan beliau, 
Tok Kenali terkenal sebagai ulama yang berminat dengan perkembangan politik dunia, 
sedangkan minat seperti itu adalah di luar kebiasaan ulama Kelantan pada masa itu yang 


lebih gemar membaca dan mengajar kitab-kitab agama sahaja. 


Ahmad Fathi al-Fatani (2001) pula telah membukukan biografi al-Fatani. Di dalam 
bukunya yang bertajuk “Ulama Besar dari Patani”, nama al-Fatani berada di senarai 
yang ketiga daripada 25 orang tokoh yang diterjemahkan riwayat hidup mereka. Buku 
ini memberikan banyak informasi tentang biografi al-Fatani, namun penulisnya tidak 


langsung menyentuh tentang sumbangan al-Fatani dalam bidang ilmu Tauhid. 


Wan Mohd Shagir Abdullah (2005) (selepas ini dirujuk sebagai Wan Shagir), satu nama 
yang tidak asing dalam wmempersadakan khazanah ilmuan Nusantara telah 
mengusahakan satu informasi lengkap berhubung al-Fatani. Bukunya “Syeikh al-Fatani 
Pemikir Agung Melayu Dan Islam”, jilid satu dan dua memaparkan sejarah hidup, 
pemikiran dan perjuangan al-Fatani dengan jelas dan lengkap. Pada jilid pertama Wan 
Shagir menyentuh empat bahagian yang merangkumi aspek biografi, pemikiran al- 
Fatani tentang Melayu, pendidikan, kemajuan di dunia Melayu, ilmu-ilmu dalam 
penulisan beliau, Patani Darussalam, Bahasa Melayu dan persuratan Melayu. Jilid 


pertama tersebut juga memuatkan lampiran syair-syair gubahan al-Fatani. Jilid kedua 


kitab tersebut pula dibahagikan kepada tiga bahagian yang merangkumi kepelbagaian 


ilmu al-Fatani. 


Selain itu, Wan Mohd Shagir juga telah menyusun sebuah buku yang berjudul “Al- 
Fatani Ahli Fikir Islam Dan Dunia Melayu, Guru kepada Hampir Semua Ulama dan 
Tokoh Asia Tenggara Abad ke 19-20” yang diterbitkan pada tahun 1992 oleh Khazanah 
Fataniah. Kandungan buku ini adalah hampir sama dengan judul “Syeikh al-Fatani 
Pemikir Agung Melayu Dan Islam”. Wan Shagir juga banyak menulis makalah serta 
kertas kerja yang berkaitan dengan al-Fatani. Kebanyakan isi kandungan kertas-kertas 
kerja tersebut telah dimuatkan dalam Judul “Al-Fatani Pemikir Agung Melayu Dan 


Islam”. 


Selain memberikan maklumat yang lengkap tentang al-Fatani, Wan Shagir juga 
membuat huraian dan analisis terhadap pemikiran-pemikiran al-Fatani dalam beberapa 
aspek seperti pemikiran beliau dalam Bahasa Melayu, ilmu Hadits, ilmu Ouran dan lain- 
lain lagi, namun masih tidak memberikan fokus perbincangan tentang pemikiran al- 


Fatani dalam akidah dan ilmu Tauhid. 


Selain buku, terdapat juga penulisan serta kajian tentang al-Fatani dalam bentuk tesis. 


Antara tesis dan kajian ilmiah yang dapat dikesan adalah seperti berikut, 


i- Perayut Rahimullah (1990) tesis Doktor Falsafah dengan tajuk “The Fatani Fatawa, A 


case study of the Kitab Al-Fatawa al-Fataniyah of Syeikh Ahmad Bin Muhammad Zain 

, 


al-Fatani”. Tesis kedoktoran ini daripada Universiti of Kent, Amerika. Tesis ini 
menganalis fatwa-fatwa Syeikh Wan Al-Fatani dalam feqah yang dimuatkan di dalam 


kitab “al-Fatawa al-Fataniah” edisi jawi. 


ii- Mohd Lazim Lawi (1994 ) dengan tajuk tesis “Peranan Ulama Fatani Dalam Bidang 
Dakwah Islamiyyah menerusi Penulisan Kreatif”. Tesis Sarjana daripada Universiti 
Kebangsaan Malaysia ini membincangkan ketokohan tiga Ulama Fatani dalam bidang 
penulisan, iaitu Syeikh Daud bin Abdullah al-Fatani, al-Fatani dan Syeikh Muhammad 
bin Ismail Daud al-Fatani. Hasil kajian mendapati bahawa kitab-kitab para ulama 
tersebut masih kekal sebagai sumber rujukan serta telah berjaya memberi arah kepada 
pembentukan tamadun ilmu di Nusantara. Sumbangan Al-Fatani dalam penulisan ilmu 
Tauhid dijelaskan oleh penulisnya, namun beliau tidak membuat sebarang analisis 


terhadap isi akidah yang disampaikan oleh al-Fatani. 


iii- Abd Nasir Ahmad Manaha (1998) dengan tajuk tesis “al-Da wah al-Islamiyyah fi 
Tailand wa Juhud al-Muslimin fi Sabiliha khilal qarn al-Isyrin”. Tesis Sarjana daripada 
Bahagian Pengajian Tinggi, Syu'bah Dakwah dan Hadharah Universiti Libya ini 
menyentuh secara tidak langsung usaha al-Fatani dalam persada dakwah sama ada 


dalam aspek pengajaran dan penulisan. 


iv- Ridhwan Haji Maming (1999) menulis tesis dengan tajuk “Peranan Ulama Fatani 
Dalam Ilmu Kalam”. Tesis Sarjana daripada Pengajian Islam Universiti Kebangsaan 


Malaysia ini membuat kajian terhadap penulisan ulama-ulama Fatani dalam penulisan 

Ilmu Kalam dari tahun 1232 Hijrah hingga 1409 Hijrah iaitu dalam lingkungan 177 
tahun. Antara tokoh besar yang dikaji oleh pengkaji ialah al-Fatani. Namun, kajian ini 
memberi fokus kepada aspek penulisan ilmu Tauhid dan tidak membuat kajian terhadap 


pemikiran akidah al-Fatani secara lansung. 


v- Selain disebutkan terdapat banyak kajian tentang pemikiran al-Fatani dalam aspek- 
aspek yang lain seperti kepimpinan dan politik, sumbangan beliau dalam Bahasa Arab 
dan Hadits. Sebagai contoh, Mahamaror Sadei Makowing (2004) telah menulis tentang 
“Teori Kepimpinan Menurut Perspektif Islam, Kajian Terhadap Pemikiran al-Fatani”. 
Kajian ini merupakan Disertasi Sarjana Syariah daripada Universiti Malaya. Selain itu, 
Mohd Nasir Awang Noh (2002) pula dengan tajuk “Sumbangan al-Fatani Terhadap 
Pemikiran Politik Melayu: Kajian Kitab Fatawa al-Fataniah”, juga daripada Universiti 


Malaya. 


vi- Pemikiran al-Fatani dalam aspek bahasa Arab pula telah mendapat perhatian 
daripada Adnan Sueme (2005) dengan tajuk “al-Syaikh Wan Ahmad Bin Muhammad 
Zin wa juhuduh fi al-Lughat al-“Arabiyyah'. Kajian ini merupakan tesis Doktor Falsafah 
daripada Fakulti Pengajian Islam Universiti Kebangsaan Malaysia. Tesis ini mengkaji 
usaha serta pendapat al-Fatani dalam bidang Bahasa Arab melalui karya-karya beliau 


dalam ilmu Bahasa Arab. 


vii- Sumbangan al-Fatani dalam disiplin ilmu Hadits juga turut dikaji. Antara pengakaji 


aspek ini ialah Sakinah Maamor (2006) dengan tajuk tesis “Sumbangan al-Fatani 

terhadap Penulisan Hadits”. Tesis ini merupakan tesis Sarjana Usuluddin daripada 


Universiti Malaya dan lansung tidak menyentuh aspek pemikiran akidah. 


viii- Antara kajian yang menjurus kepada pengkajian akidah ialah kajian yang dilakukan 
oleh Mahsidi Salae (2006) dengan tesis sarjana daripada Universiti Islam Antarabangsa 
Malaysia bertajuk “al-Syaikh Wan al-Fatani wa Manhajuh fi Tagrir al-akidah : Dirasat 
Tahliliyyah”. Kajian ini menjurus kepada menganalisis manhaj (metod) al-Fatani dalam 
penulisan ilmu akidah. Hasil kajian ini mendapati bahawa aspek perbahasan akidah 
yang paling luas dibahas oleh al-Fatani ialah aspek ilahiyyat, dan secara umumnya 
manhaj al-Fatani adalah tidak menyalahi dengan manhaj para ulama Asya'irah 
sebelumnya. Sungguhpun begitu, kajian ini lebih memberi fokus perbincangan kepada 
pendekatan yang digunakan oleh al-Fatani dalam menyampaikan pengajaran akidah dan 
tidak membuat analisa terhadap pemikiran ilahiyyat secara khusus, selain tidak 


melakukan perbandingan dengan aliran-aliran lain dalam konsep ilahiyyat. 


Oleh itu, sepanjang penelitian pengkaji, satu kajian menyeluruh dan terperinci terhadap 
pemikiran akidah al-Fatani khususnya dalam aspek ilahiyyat (ketuhanan) masih belum 
dilakukan. Oleh itu, kajian ini cuba memperlihatkan kemampuan pemikiran beliau 


dalam disiplin ilmu ini. 

17 Metodologi Kajian 
171 Rekabentuk Kajian 
Kajian ini menggunakan pendekatan penyelidikan kualitatif yang banyak melibatkan 
kajian perpustakaan di mana pandangan dan pendekatan al-Fatani dalam ilmu Tauhid 


dinilai dan dibandingkan dengan pandapat ulama- ulama lain yang muktabar. 


17.2 Skop Kajian 

Kajian ini ditumpukan kepada pemikiran-pemikiran al-Fatani serta sumbangan beliau 
dalam bidang akidah ilahiyyat (ketuhanan). Pemikiran beliau tentang ilahiyyat dapat 
ditinjau melalui karya-karya akidah beliau khususnya Minhaj al-Salam fi Syarhi 
Hidayat al-'Awwam dan Faridat al-Faraid. Fokus kajian ini berkaitan dengan ilahiyyat 
(ketuhanan) sahaja. Kerangka kepada kajian ilahiyyat ini ialah perbahasan-perbahasan 
mengenai kewujudan dan sifat-sifat Allah, af'al Allah (perbuatan Allah), gada' gadar 
dan Rukyat Allah (melihat Allah). Pemilihan skop ilahiyyat ini adalah kerana 
permasalahan ilahiyyat (ketuhanan) merupakan asas terpenting dalam akidah dan 
menjadi asas kepada skop-skop yang lain dalam ilmu akidah seperti nubuwwat dan 


Cr 
sam iyyat. 


1.7.3 Pengumpulan Data 


Data yang akan dikumpulkan dapat dibahagikan kepada dua jenis, iaitu data primer dan 


data sekunder. 

(i) Data Primer 

Data primer adalah dalam bentuk karya-karya al-Fatani dalam ilmu Tauhid yang 
hendak dikaji serta kitab-kitab Tauhid yang muktabar yang dikarang tokoh-tokoh 
madrasah Asya'irah seperti Imam Asya'ari, Imam al-Bagillani, Imam Sanusi, 


Imam Ghazali dan lain-lain yang boleh dijadikan sumber perbandingan. 


© Data Sekunder 

Data sekunder pula adalah dalam bentuk buku, jurnal, kertas kerja, tesis dan 
latihan ilmiah yang dihasilkan oleh pengkaji-pengkaji akidah dan sarjana-sarjana 
baik Islam mahupun bukan Islam. Untuk tujuan itu, pengkaji telah mengunjungi 
Perpustakaan Awam dan Perpustakaan-perpustakaan Universiti. Disamping itu, 
pengkaji juga mendapatkan bahan daripada Persatuan Pengkajian Khazanah 
Klasik Nusantara di Kuala Lumpur yang mengumpul bahan-bahan kajian yang 


berkaitan fakta sejarah dan pemikiran akidah al-Fatani. 


1.7.4 Penganalisaan Data 


Penggunaan kaedah penganalisaan adalah seperti berikut; 


Gi) Analisis induktif dan deduktif 


Gi) Analisis perbandingan 


Pemikiran al-Fatani dianalisis secara perbandingan dengan menilai persamaan dan 


perbezaan pendapatnya dengan pemikiran tokoh-tokoh Ahl Sunnah wa al-Jama'ah. 


Tokoh-tokoh yang dimaksudkan ialah: 


15 


l- Imam Abu Hasan al-Asya'ari (m. 324H) dengan merujuk kitab al-Ibanah dan 
al-Luma" ; 

2- Al-Bagillani (m. 403H) dengan kitab al-Tamhid, 

3- Al-Baghdadi (m. 429H) dengan kitab Usul al-Din, 

4- Imam al-Ghazali (m. 505H ) dalam kitab al-Iqtisad fi al-I tigad, 

5- Imam Fakhru al-Razi (m. 606H) dengan kitab al-Muhassal, 

6- Abdul Rahman al-lji (m. 756 H) dengan kitab al-Mawagif, dan 

7- Imam Sanusi (m. 895 H ) dengan kitab Umm al-Barahin 


Selain itu, pengkaji juga telah meninjau dan menilai kedudukan pemikiran al-Fatani 
tentang konsep ilahiyyat yang difahami oleh beberapa aliran mazhab selain daripada 
Asya'irah. Analisis dilakukan bertujuan untuk menilai adakah al-Fatani terkesan dengan 
fahaman aliran-aliran tersebut, dan mencari pendekatan yang paling benar berdasarkan 
kepada dalil dan hujah. Dengan itu, pemikiran beliau dalam konsep ilahiyyat dapat 


difahami dengan lebih jelas. 


1.8 Penutup 

Kajian ini merupakan satu usaha kecil daripada generasi mutakhir untuk menilai usaha 
dan pemikiran intelektual generasi lampau untuk dijadikan sandaran ke arah 
pembangunan umat Islam. Asas kepada pembangunan generasi umat Islam yang 
mampan adalah terletak kepada keutuhan pemahaman akidah Islamiyyah yang benar. 
Atas asas tersebut, kajian ini mendedahkan pemikiran al-Fatani sebagai salah seorang 


ulama besar Melayu terhadap konsep ilahiyyat. 

Kajian ini juga mengenengahkan pemahaman konsep ilahiyyat dan membuat analisa 
terhadap pemikiran al-Fatani dalam beberapa isu ilahiyyat. Hasil kajian ini diharapkan 
dapat menyumbang ke arah perkembangan ilmu Tauhid di Malaysia selain 
mendedahkan kewibawaan al-Fatani sebagai ulama besar Melayu dalam menyebarkan 


fahaman akidah Ahl Sunnah wa al-Jama'ah. 

BAB DUA 
BIOGRAFI SYEIKH WAN AHMAD BIN MUHAMMAD 


ZAIN AL-FATANI 


21 Pendahuluan 

Bab ini akan mendedahkan tentang latarbelakang kehidupan al-Fatani serta ketokohan 
beliau sebagai ulama besar dalam arena ilmu dan dakwah sama ada di Alam Melayu 
mahupun di peringkat antarabangsa. Seperti yang diketahui dalam lapangan ilmu 
psikologi, pembentukan dan pengembangan personaliti serta pemikiran seseorang 
kebiasaannya dipengaruhi oleh beberapa faktor seperti perwarisan, pengalaman dan 
budaya serta keadaan masyarakat setempatnya. Oleh itu, beberapa aspek seperti 
latarbelakang masyarakat di Patani, latarbelakang diri dan keluarga, guru-guru dan 
sahabat-handai yang mendampingi beliau akan disentuh dalam bab ini. Dengan itu, bab 
ini akan memberikan gambaran yang lebih jelas tentang faktor-faktor pendorong ke arah 


kelahiran insan berjiwa besar seperti al-Fatani ini. 


Sumbangan beliau dalam pelbagai disiplin ilmu khususnya dalam penyebaran ilmu 
Tauhid juga akan disentuh. Di samping itu, sumbangan al-Fatani dipersada ummah 
antarabangsa seperti penglibatan beliau dalam arena media cetak sebagai medium 
dakwah global serta penglibatan beliau dalam penyelesaian kemelut umat Islam akan 


dipaparkan dalam bab ini. 

2.2 Latarbelakang Masyarakat 

Dengan memakai gelaran al-Fatani, jelas menunjukkan hubungan al-Fatani dengan 
tempat kelahirannya itu iaitu negeri Patani. Patani dalam lipatan sejarahnya pernah 
masyhur sebagai pusat ketamadunan Alam Melayu semenjak abad ke-15 hingga 17. 
Ketika itu, Patani cemerlang sebagai pusat kebudayaan dan keintelektualan rumpun 
Melayu, pusat perdagangan dan nadi kepada penyebaran dakwah Islamiyyah (Mohd. 


Zamberi, 2006:11). 


Sebagai anak rumpun Melayu, al-Fatani tidak pernah melupakan asal usul beliau. 
Hidup beliau dipenuhi dengan episod perjuangan memartabatkan bangsa dan tanah air 
walaupun kebanyakan usia beliau dihabiskan di Semenanjung Tanah Arab. Kemunculan 
al-Fatani adalah pada zaman peralihan di mana Patani ketika itu sudah tidak menjadi 
negara yang merdeka dan berdaulat. Patani mula dijajah oleh Siam pada tahun 1785 dan 
kemudian wilayah ini secara rasminya diintegerasikan ke dalam negara kesatuan Siam 
pada tahun 1902. Ketika itu, masyarakat Patani bukan sahaja hilang kebebasan dalam 
politik malah dalam bidang pendidikan dan dakwah Islam. Sebagai kesannya, ramai 
para ulama Patani umpama Syeikh Daud bin Abdullah al-Fatani dan keluarga al-Fatani 
sendiri melakukan penghijrahan ke Makkah untuk meneruskan gerakan ilmu dan 


dakwah. 


Tempoh penjajahan dan pergolakan politik yang panjang di Patani sebelum dan semasa 
kemunculan al-Fatani berkemungkinan telah mencetuskan kesan yang besar terhadap 


cara pemikiran beliau terhadap politik dan tanah air beliau (Hasanudin, 2006). 

2.3 Riwayat Hidup Al-Fatani 

2.3.1 Nama dan Keluarga 

Nama penuh permata kebanggaan ulama Nusantara ini ialah Wan Ahmad Bin Wan 
Muhammad Zain Bin Wan Mustafa al-Fatani. Menurut Ahmad Fathi al-Fatani (2001:55) 
al-Fatani berasal daripada keturunan mubaligh agama Islam yang datang dari 
Hadramaut. Dikatakan bahawa nasab keturunan beliau bertalian dengan Saidina Abbas 


Bin Abdul Mutalib, bapa saudara Rasulullah s.a.w. 


Wan Shaghir (2005:13), yang juga cucu kepada al-Fatani, menyatakan bahawa, nama 
lengkap Al-Fatani ialah Wan Ahmad Bin Wan Muhammad Zainal Abidin Bin Datu’ 
Panglima Kaya Syeikh Haji Wan Mushthafa Bin Wan Muhammad Bin Wan 
Muhammad Zainal Abidin (Fagih Wan Musa al-Jambui al-Sanawi al-Fatani) Bin Wan 
Muhammad Shalih al-Lagihi Bin Ali al-Masyhur al-Lagihi. Walau bagaimanapun, 
menurut Wan Shaghir lagi, nasab yang sahih dan ditahgig daripada al-Fatani sendiri 
ialah Ahmad Bin Zainal Abidin Bin Haji Wan Mustafa Bin Wan Muhammad Bin Wan 


Muhammad Zainal Abidin al-Fatani. 


Jika diteliti, asal usul nasab al-Fatani adalah dari golongan ulama yang mashur. Datuk 
beliau iaitu Syeikh Mustafa Bin Muhammad (m. 1863M) merupakan seorang ulama 
masyhur pada zamannya. Beliau juga merupakan salah seorang hulubalang Sultan 
Fatani Darus Salam? (Wan Shaghir, 2005: 25-27). 


? Selepas tentera Raja Patani kalah perang dan dijajah oleh bangsa Siam, Syeikh Mustafa bin 
Muhammad telah membuka pondok pengajian di Kampung Sena Janjar, dalam kawasan Kampung Sena, 

Ayah al-Fatani pula, iaitu Syeikh Wan Muhammad Zainal Abidin al-Fatani meninggal 
dunia pada 1908M, yang lebih dikenali dengan nama Syeikh Muhammad Zain juga 
merupakan ulama yang tersohor. Aktiviti sepanjang hayatnya ialah mengajar di Pondok 


Sena Janjar dan kemudian mengajar pula di Makkah’. 


Ibu al-Fatani pula, adalah berketurunan Syeikh Shafiyuddin yang berasal daripada 
keturunan Sayyidina Abbas Bin Abdul Mutallib, iaitu bapa saudara Rasulullah s.a.w. 
Menurut riwayat, Syeikh Shafiyuddin berasal daripada Pasai (Aceh). Beliau 
berketurunan Khalifah al-Mu'tasim Billah dari keluarga Bani “Abbasiyyah. Datuk 
neneknya datang ke Pasai untuk menyebarkan Islam. Syeikh Shafiyudin datang ke Paya 
Patani pada tahun 1400M untuk menyebarkan Islam dan telah berjaya mengislamkan 


Raja Antira di Patani'(Wan Shaghir, 2005: 33-34). 


2.3.2 Kelahiran Al-Fatani 
Al-Fatani dilahirkan pada malam Jumaat 5 Sya'ban 1272H bersamaan 10 April 1856M 


di Kampung Jambu, Patani (Ahmad Fathi, 2001: 55). 


daerah Jambu. Dikatakan beliau mendapat ‘pembukaan’ daripada Allah s.w.t dengan diperlihatkan air 
telaga melimpah keluar pada suatu malam akhir Ramadan, yang beliau fahami sebagai petanda malam 
Lailatu al-Gadar. Beliau telah berdoa pada sisi telaga itu agar empat orang anak lelaki beliau menjadi 
ulama dan setiap zuriat daripada anak beliau itu, ada yang menjadi ulama sampai ke hari Qiamat. Empat 
anak lelakinya telah menjadi ulama terbilang. Anak pertamanya, Syeikh Muhammad Zain, ayah kepada 
al-Fatani. Anak keduanya, Syeikh Abdul Oadir, yang dikenali sebagai Tok Bendang Daya II. Anak beliau 
yang ketiga pula ialah Syeikh Wan Abdul Latif telah bergiat di Bangkok, sementara anak yang keempat 
ialah Syeikh Wan Daud yang menjadi guru di Makkah. 

? Syeikh Muhammad Zain juga telah menghasilkan beberapa karangan, antaranya sebuah 
perbahasan tentang haji dan sebuah lagi membicarakan Tarigah Syatiriyah. Antara murid beliau yang 
terkenal ialah Dato’ Abdullah Bin Musa (m. 1907M) yang pernah menjawat jawatan Mufti dan Hakim 
Besar Kerajaan Johor. 

“Beliau juga digelar Dato” Seri Raja Fageh. Syeikh Shafiyuddin juga telah mengarang beberapa 
buah kitab dalam Bahasa Arab dan Bahasa Melayu. Antaranya ialah kitab 'Tarikh Patani’ (Mohd. 
Zambri, 2006:49). 

Al-Fatani sendiri telah menulis tentang kelahiran beliau dalam  Hadigat al-Azhar 
dengan menyebut: 


(Faedah) diperanakkan Ahmad Bin Muhammad Zain Bin Mustafa Bin 
Muhammad Fatani pada malam jumaat waktu jendera budak 5 
haribulan Sya'ban daripada tahun 1272, tahun ular besar pada bulan 5 
daripadanya dengan istilah Siam pada hari yang keenam daripada bulan 
yang keenam pada istilah Melayu dan tempat beranaknya pada 
kampong Jambu, negeri Jerim daripada bumi Patani dan mansya'nya 
kampong Jambu itu dan Kampong Sena J anjar? (al-Fatani, 1321H:178- 
179) 


2.3.3 Meninggal Dunia 

Setelah menabur bakti selama 25 tahun kepada dunia Islam khususnya sebagai guru di 
Masjid al-Haram akhirnya al-Fatani menyahut panggilan Ilahi pada 11 Zulhijjah 1325H 
bersamaan 14 Januari 1908M di Mina ketika sedang mengerjakan haji sunat. Umur 
beliau ketika itu ialah 52 tahun. Jenazah beliau dibawa ke Makkah dan disemadikan di 
perkuburan Ma'ala, Makkah al-Mukarramah. Kubur beliau terletak di bawah kaki Siti 
Khadijah r.a, Umm al-Mu'minin, isteri pertama Rasulullah s.a.w (Wan Shaghir, 


2005:117). 


? Menurut Wan Shaghir (2005:37-38), terdapat berbagai-bagai cerita mitos tentang kelahiran al- 
Fatani. Antaranya ialah tentang ibu beliau yang bermimpi melihat isi ubi bertimbun-timbun, lalu dengan 
serta merta semuanya pecah berderai. Di mana saja tempat jatuhnya pecahan ubi tersebut maka akan 
tumbuh ubi yang baru pula. Mimpi ini terjadi pada tiga malam Jumaat berturut-turut sebelum kelahiran al- 
Fatani. Ibu al-Fatani bertemu alim ulama untuk mengetahui tafsiran mimpi tersebut. Alim ulama 
menta“birkan bahawa anak yang dikandung itu akan membawa rahmat dan akan mejadi ahli ilmu. Ilmu 
yang berasal daripadanya akan berkembang lagi. Di mana saja muridnya pergi maka mereka akan 
menyebarkan ilmu yang berasal daripadanya. Tiba-tiba pada malam Jumaat berikutnya, lahirlah anak 
yang dikandung itu iaitu al-Fatani. 

Beliau meninggalkan enam orang anak hasil perkongsian hidup beliau dengan dua orang 
isteri. Dengan isteri pertama iaitu Wan Kalthum binti Hj. Wan Ismail, beliau 
dikurniakan dua cahaya mata iaitu Hj.Wan Ismail dan Hajjah Wan Fatimah. Dengan 
isteri keduanya iaitu Hajjah Siti Saudah binti Syeikh Abdullah, beliau dikurniakan 
empat zuriat iaitu Hajjah Wan Zainab, Wan Nafisah, Wan Muhammad Saleh dan Wan 


Muhammad Nur (Wan Shaghir, 1990:53). 


2.3.4 Pendidikan 

Pada mulanya al-Fatani dididik oleh bapanya sendiri iaitu Haji Wan Muhammad Zain 
atau juga dikenali dengan Wan Din Bin Syeikh Wan Mustafa. Selepas itu, beliau 
berguru pula dengan bapa saudara beliau iaitu Syeikh Wan Mustafa yang terkenal 
dengan gelaran 'Tok Guru Bendang Daya II’ yang merupakan seorang guru pondok 
yang sangat terkenal di Patani pada pertengahan kedua abad ke-19 M (Ahmad Fathi, 


2001:55). 


Ketika berusia empat tahun, al-Fatani telah dibawa oleh ayahanda dan ibunda beliau 
untuk menetap di Makkah. Mengikut catatan Syeikh Abdullah Mirdad pula, ketika itu 
beliau berusia enam tahun. Ketika di Makkah, beliau belajar pula dengan para ulama 
Makkah. Mengikut keterangan Syeikh Abdullah Mirdad (1978), al-Fatani telah 
menghafaz al-Quran dan beberapa matan. Antara guru yang sering didampingi oleh 
beliau ialah Sayyid Umar al-Syami al-Buga'iy. Al-Fatani mendalami pelbagai disiplin 


ilmu seperti bahasa Arab, usuluddin, tafsir, hadits, fegah, ma'ani, bayan, 'arud dan 

lain-lain lagi dengan Sayyid Umar al-Syami al-Buga'iy. Dalam usia yang masih muda, 


beliau telah diijazahkan dan diizinkan untuk mengajar. 


Wan Shaghir (2005) mengatakan bahawa ketika di Makkah al-Fatani pada mulanya 
tidak memperlihatkan sifat rajin belajar. Ayahanda dan bonda beliau merasa resah 
dengan keadaan tersebut. Namun, keadaan tersebut terubat apabila ayahanda dan bonda 
beliau mendapati beliau dapat menjawab pelbagai soalan yang diajukan dan dapat 
menghafaz matan-matan melebihi kawan-kawan beliau yang lain. Ketika berusia dua 


belas tahun, beliau telah mengajar ilmu Nahu dan Saraf kepada orang dewasa. 


Selanjutnya, al-Fatani telah berangkat ke Bait al-Magdis untuk menimba ilmu". Setelah 
dua tahun menimba ilmu di Bait al-Magdis, beliau pulang ke Makkah. Namun, 
kehidupan seharian beliau tidak kelihatan seperti seorang ulama, sebaliknya 
menampilkan diri sebagai seorang tabib yang hanya mahir dalam membuat berbagai- 
bagai jenis ubat-ubatan. Keadaan ini tidak disenangi oleh ayahandanya dan beliau 
diminta oleh ayahandanya memperdalamkan ilmu pengetahuan agama agar menjadi 
seperti ulama-ulama lampau Patani Dar al-Salam seperti Syeikh Daud Bin Abdullah al- 
Fatani. Harapan ayahanda beliau itu ternyata telah menyentuh lubuk hatinya, lantas pada 
tahun 1875M beliau berangkat menuju ke Mesir untuk menuntut ilmu agama. Pada 
ketika itu, Universiti al-Azhar di Mesir cukup terkenal sebagai pusat ilmu pengetahuan 


Islam (Wan Shaghir, 2005:41-43). 


* Diriwayatkan, beliau telah meminum air kencing beliau sendiri kerana ketiadaan air minuman 
ketika perjalanan tersebut. Di Baitu al-Magdis, beliau telah mempelajari ilmu perubatan dan ilmu-ilmu 
agama dengan ulama di sana. 


24 


Al-Fatani merupakan antara generasi pertama anak Melayu yang diterima masuk belajar 
di Universiti al-Azhar yang dikenali pada ketika itu dengan Masjid Jami’ al-Azhar. 
Universiti Al-Azhar pada ketika itu sedang dalam proses peralihan daripada sistem 
tradisional kepada sistem pendidikan moden. Ketika itu juga, gerakan pembaharuan 
yang disebarkan oleh al-Afghani dan Muhammad Abduh sedang berkembang di Mesir. 
Keadaan ini sedikit sebanyak telah memberikan kesan terhadap perkembangan 


pemikiran beliau tentang keadaan politik dan masyarakat Islam (Bradlley, 2010:466). 


Disebabkan beliau seorang sahaja dari Dunia Melayu yang menuntut di Universiti 
al-Azhar, beliau telah berusaha memperkenalkan Dunia Melayu kepada tokoh-tokoh 
penting di universiti tersebut dengan tujuan memudahkan pelajar-pelajar dari negeri 


Melayu untuk memasuki Universiti al-Azhar dikemudian hari”. 


Ketika di Mesir, al-Fatani dihimpit kesusahan hidup kerana beliau tidak pernah 
mendapat kiriman wang perbelanjaan daripada ayahandanya. Sungguhpun begitu, 
kesusahan hidup yang dialami tidak menggagalkan usaha beliau menuntut ilmu. Ini 


terbukti apabila al-Fatani telah berjaya menyusun beberapa risalah ketika beliau 


7 Al-Fatani telah memperkenalkan 'Ruwwag al-Jawi' di al-Azhar ditengah-tengah ruwwag- 
ruwwag yang lain. Walaupun keseorangan namun beliau tetap menggunakannya. Setelah beliau pulang ke 
Makkah, barulah anak-anak Melayu makin ramai menjadi mahasiswa al-Azhar. Mereka semuanya adalah 
murid Al-Fatani yang diutuskannya untuk belajar di universiti tersebut bagi memperdalamkan ilmu 
pengetahuan demi memajukan umat Melayu pada peringkat awal menuju ke zaman moden. Semua 
mereka akhirnya itu telah menjadi tokoh-tokoh penting dalam perkembangan Islam dan bangsa Melayu di 
Dunia Melayu. 

menuntut di Masjid Jami' al-Azhar. Semua risalah tersebut dikaryakan dalam bahasa 


Arab dan digubah dalam bentuk syair yang begitu indah". 


Ketika di Mesir, al-Fatani mula terlibat dengan usaha mencetak dan mentashih kitab- 
kitab Melayu Jawi. Dengan inisiatif beliau maka sahabat beliau iaitu Syeikh Mustafa al- 
Baby al-Halaby telah banyak mencetak kitab-kitab Melayu Jawi yang sebelumnya 


hanya disalin dengan tulisan tangan. 


Setelah tujuh tahun menimba ilmu pengetahuan di Bumi Kinanah itu, beliau pulang ke 
Makkah. Dalam usia belum sampai 30 tahun, beliau telah digelar sebagai Syeikh Ahmad 
al-Zakiy Mesir (yang bijak dari Mesir) oleh orang-orang Melayu Makkah” (Wan 


Shaghir, 2005: 54-56). 


2.3.5 Guru-Guru, Ulama Sezaman dan Murid-Murid 
Al-Fatani berguru dan menimba ilmu daripada ramai alim ulama yang masyhur. Antara 


guru-guru beliau yang terkenal ketika di Makkah, Madinah dan Mesir ialah: 


8 Risalah yang ditulis oleh al-Fatani ketika di Mesir ada yang di salin dan dipelajari oleh pelajar- 
pelajar tingkat awal di Mesir dan negeri-negeri lain di Benua Afrika. Risalah —risalah tersebut ialah (Wan 
Shagir, 2005:53) : 


i- Jumanat al- Tawhid 1293 H/ 1876M), 

ii-  Munjiat al-““Awwam liMinhaj al- Huda min al- Zalam (1293H/ 1876M); 
iii- “Ungud al- La'ali (1296 H/1879M): 

iv- Manzumat al-“Awamil (1296H/ 1879M); 


? Pada tahun kepulangan beliau itu, Syarif Hussin Raja Makkah mengadakan pertandingan 
dakwah dan pidato di Masjid al-Haram. Perkara yang menjadi perhatian pada pertandingan tersebut ialah 
nilai-nilai sastera atau balaghah dalam Bahasa Arab. Banyak ulama Arab Makkah mengambil bahagian 
dan al-Fatani turut menyertainya. Pertandingan tersebut ternyata telah menyerlahkan kewibawaan al- 
Fatani di mana beliau telah diumumkan sebagai juara pertandingan. Hasil daripada pertandingan tersebut, 
beliau telah dilantik oleh Syarif Hussin sebagai ahli bahasa kerajaan. Tugas beliau ialah memeriksa surat- 
surat rasmi kerajaan yang penting sebelum diposkan. Beliau juga berperanan menggubah semua syair- 
syair yang hendak dijadikan sebagai syair rasmi kerajaan. 

1. Syeikh Umar al-Syami al Baga'iy (m. 1313H) 

2. Sayyid Hussein al-Habsyi (m. 1330H) 

3. Syeikh Ahmad bin Zaini Dahlan (m. 1304H) 

4. Syeikh Hasbullah atau Muhammad bin Sulaiman (m. 1917M) 

5. Syeikh Muhammad Haggi al-Nazili 

6. Sayyid Muhammad Amin al-Ridhwan 

7. Sayyid Muhammad Ali Bin Sayyid Zhahir al-Watri 

8. Syeikh Abdul Qadir al-Syibli al-Tharablusi 

9. Syeikh Ibrahim al-Rasyidi (m. 1291H) 

10. Syeikh Ahmad al-Dandarawi (m. 1327H) 

11. Syeikh Nik Dir al-Fatani atau nama penuhnya Abdul Qadir bin Abdul Rahman 
(m. 1898M) 

12. Syeikh Wan Muhammad Ali Kutan Bin Abdul Rahman al-Kelantani 
(m.1913M) 

13. Syeikh Nik Mat Kecik al-Fatani atau nama sebenarnya Muhammad Bin Ismail 
(m. 1915M) 


14. Syeikh Mustafa “Afifi di Mesir (Wan Shagir, 2005:56-83). 


Antara ulama Melayu yang sezaman dengan al-Fatani dan turut sama-sama mengajar di 
Masjid al-Haram Makkah ialah: 

1. Syeikh Jamaluddin Bin Idris dari negeri Sembilan (m. 1305H) 

2. Syeikh Ahmad Khatib Bin Abdul Latif dari Minangkabau (m. 1916M) 


3. Syeikh Ahmad Bin Mahmud Yunus dari Lingga 

Syeikh Usman Bin Abdul Wahhab dari Sarawak 

Syeikh Usman Bin Shihabuddin dari Pontianak, kalimantan. 
Syeikh Abdul Salam dari Kampar, Sumatra. 

Syeikh Khatib Kumango dari Batu Sangkar, Sumatra. 


Syeikh Abdul Mutallib Bin Tuan Abdullah Fageh dari Kelantan. 


Kewibawaan al-Fatani sebagai ulama besar telah menarik perhatian ramai penuntut ilmu 


untuk berguru dengan beliau. Boleh dikatakan bahawa beliau merupakan mahaguru 


kepada alim ulama dan tokoh-tokoh besar yang bertebaran di serata pelusuk Asia 


Tenggara pada abad ke-19 dan 20. Antara ulama yang lahir dari didikan rabbani al- 


Fatani ialah : 


|; 


2. 


Dato' Hj. Abdullah Bin Musa al-Kelantani, Mufti kerajaan Johor (m.1916M); 

Hj. Wan Ishak Bin Imam Hj. Abdullah, Mufti Kerajaan Kelantan (m.1915M); 
Tok Kenali iaitu Hj. Muhammad Yusuf Bin Ahmad (m.1933M), guru pondok 
paling berpengaruh di Kelantan. Beliau merupakan anak murid kesayangan al- 
Fatani. 

Tok Selihong iaitu Hj Abdul Rahman Bin Hj. Usman (m. 1935M) 

Tok Padang Jelapang, Hj. Wan Ahmad Bin Hj. Abdul Halim. (m.1935M); 

Hj. Wan Musa Bin Hj. Abdul Somad, mufti Kerajaan Kelantan (m.1939M), 
Dato' Hj. Muhammad Bin Dato'Hj. Muhammad Said Khatib, Setiausaha 
Kerajaan Kelantan (m.1939M); 

Tuan Guru Hj. Ismail Bin Hj. Mahmud (m.1941M); 


Hj. Wan Musa Bin Wan Ahmad, Imam Rantau Panjang (m.1942M), 

10. 


11. 


12: 


13. 


14. 


15. 


16. 


Ie 


18. 


19. 


20. 


21. 


22. 


23. 


24. 


25. 


Hj. Ismail Bin Hj. Abdul Majid al-Kelantani, Mufti Kerajaan Pontianak 
(w.1950M), 

Tuan Guru Hj. Wan Abdullah Bin Ismail, Geting (m. 1952M), 

Tuan Guru Hj. Ismail Kecik Bin Abdul Wahhab, Nering (m.1953M), 

Tok Bacok iaitu Hj. Usman Bin Hj. Muhammad (m.1953M), 

Tok Raja iaitu Hj. Ibrahim Bin Muhammad Yusuf, Mufti Kerajaan Kelantan 
(m.1955M), 

Dato” Hj. Nik Mahmud Bin Hj. Ismail Gadhi, bekas Menteri Besar Kelantan 
(m.1964M), 

Tuan Guru Hj. Said Bin Abdul Salam, Besut, Terengganu (m.1897M): 

Tengku Mahmud Zuhdi Bin Tengku Abdul Rahman al-Fatani, Syaikh al-Islam 
Kerajaan Selangor (m.1956M), 

Syeikh Wan Daud Bin Syeikh Mustafa al-Fatani, Makkah (m.1936M): 

Syeikh Wan Muhammad Nor Bin Syeikh Nik Mat Kecik al-Fatani, Makkah 
(m.1944M), 

Syeikh Muhammad Sa'ad Mongka, Paya Kumbuh, Sumatra (m.1339H), 

Syeikh Sulaiman al-Rusli, Condong, Bukit Tinggi, Sumatra (m.1970M), 

Syeikh Mustafa Husin, Purba, Mendahiling, Sumatra (m.1955M), 

Syeikh Hasanuddin Bin Syeikh Ma'sum, bergelar Imam Paduka Tuan, Mufti 
Kerajaan Deli, Sumatra, 

Tuan Guru Hj. Wan Abdullah Bendang Gucil, Patani (m. 1913M); 


Tuan Guru Hj. Abdul Samad Bin Muhammad Saman, Jakar, Patani (m.1945M), 

26. Tok Kelapa iaitu Hj. Muhammad Husin bin Abdul Latif, Kelapa Baris, Patani 
(m.1948M), 

21. Tuan Guru Pakcu Yeh iaitu Hj. Idris Bin Abdul Karim, Kampung Tok Raja Haji, 
Patani (m.1935M), 

28. Tok Bermin iaitu Hj. Wan Muhammad Bin Hj. Wan Idris, Bermin, Patani 
(m.1957M), 

29. Tuan Guru Hj. Wan Ahmad Faluan Bin Yusuf, Nadi Tanjung, Patani (m.1958M) 

dan lain-lain lagi yang bertebaran di seluruh pelusuk Nusantara (Wan Shaghir, 


1992). 


2.3.6 Kelebihan Al-Fatani 
Menyentuh kelebihan al-Fatani, Ahmad Fathi al-Fatani (2001) dalam bukunya yang 
bertajuk 'Ulama Besar dari Fatani’ telah meletakkan nama al-Fatani di senarai yang 
ketiga daripada 25 orang tokoh yang diterjemahkan riwayat hidup mereka. Satu perkara 
yang menarik dan menggambarkan kehebatan al-Fatani ialah apabila Ahmad Fathi al- 
Fatani telah mengupas tentang keistimewaan al-Fatani yang tidak dilakukannya pada 
tokoh-tokoh lain. Ahmad Fathi al-Fatani telah menggariskan sembilan keistimewaan al- 
Fatani iaitu: 

i- Ulama Melayu pertama yang merintis penyelidikan dalam bidang kimia, 

ii- Ulama Melayu pertama yang belajar ilmu perubatan; 

iii- Pentashih kitab-kitab Melayu yang paling awal di percetakan Mesir, 

Makkah dan Istanbul: 


iv- Pelopor penulisan sejarah yang jarang diterokai orang. 

v- Dapat mengupas untaian syair-syair Arab lama setanding dengan kebolehan 
jaguh Arab sendiri, 

vi- Seorang ulama siasah dan pejuang yang mengambil berat terhadap nasib 
bangsa Melayu, 

vii- Antara segelintir ulama Melayu yang yang berkemampuan mengarang 
dalam bahasa Arab: 

viii- Berkebolehan mengajar 47 jenis ilmu, 

ix- Ulama Melayu pertama mengadakan soal jawab agama secara terbuka di 
Masjid al-Haram. Soal jawab tersebut dibukukan dalam judul 'al-Fatawa 


al-Fataniyah . 


24 Sumbangan Terhadap Perkembangan Ilmu 

Kehidupan al-Fatani sarat dengan sumbangan yang besar terhadap perkembangan ilmu 
pengetahuan. Beliau merupakan ulama yang sangat produktif dalam menghasilkan 
karya-karya ilmiah, sama ada hasil karangan beliau sendiri mahupun dalam bentuk 
usaha pentashihan dan pencetakan kitab-kitab ulama Arab mahupun ulama Nusantara 


(Bradley, 2010:477-478). 


Jumlah sebenar karya yang dihasilkan al-Fatani belum dapat diketahui secara tepat. 
Menurut Wan Shaghir (2000:108-109), hal tersebut disebabkan sebahagian besar 
manuskrip beliau yang dipindahkan dari Makkah ke Kampung Jambu, Patani, telah 


dimusnahkan pada tahun 1970. Karya al-Fatani yang ditemui ialah sebanyak 95 buah, 

54 buah dalam Bahasa Arab dan 41 buah dalam Bahasa Melayu. Sebahagian daripada 


kitab-kitab tersebut sudah dicetak dan sebahagiannya masih dalam bentuk manuskrip. 


Penglibatan al-Fatani dalam penulisan bermula semenjak beliau pada usia remaja. Karya 
pertama beliau, Nazam Nur al-Anam telah diusahakannya semenjak berusia 15 tahun. 
Karya-karya pada masa muda beliau iaitu ketika beliau belajar di Bait al-Magdis dan 
Mesir ditulis dalam Bahasa Arab. Setelah tamat pengajian dari Universiti al-Azhar dan 
pulang ke Makkah barulah beliau mula menulis dalam bahasa Melayu (Wan Shaghir 


1992:44). 


Kemampuan beliau menguasai dan mengajar 47 jenis ilmu sama ada ilmu agama dan 
ilmu dunia sepertimana dijelaskan oleh Tok Kenali dalam majalah Pengasuh bilangan 
17, sudah cukup mengambarkan kehebatan ulama berdarah Melayu ini. Khazanah ilmu 


al-Fatani yang ditinggalkan dapat dilihat dalam beberapa bidang ilmu pengetahuan. 


2.4.1 Ilmu Bahasa Arab dan Sastera Arab. 

Kemampuan dan kehebatan al-Fatani memang sudah masyhur sehinggakan 
kemasyhurannya dalam sastera dan Bahasa Arab lebih menonjol berbanding ilmu-ilmu 
lain. Berdasarkan kehebatan beliau itu, beliau telah dilantik sebagai Ahli Bahasa 
Kerajaan diusia yang masih muda. Selain itu, gelaran al-Adib (sasterawan) yang 
diberikan kepada beliau juga membuktikan ketokohan beliau dalam aspek sastera dan 


Bahasa Arab, bahkan semenjak berusia 12, tahun beliau telah digelar Sibawaih Saghir ( 

Sibawaih kecil ) kerana kejayaan beliau yang luar biasa dalam ilmu Nahu (Wan Shaghir, 


2005:93). 


Sumbangan al-Fatani dalam bidang Bahasa Arab dapat dilihat melalui karya-karya 


beliau dalam bidang ini. Sebahagian karya beliau seperti kitab 'Tashil Nail al-Amani' 


sudah terkenal di peringkat antarabangsa dan hingga ke hari ini masih diguna pakai. 


Karya beliau dalam bidang ini yang telah dicetak adalah seperti berikut (Adnan Suemi, 


2005) : 


1. 


Tashil Nail al-Amani. Siap ditulis pada tahun 1300H /1882M. Cetakan pertama 
diterbitkan oleh Mathba“ah al-Bahiyyah di Mesir pada tahun 1301H/1883M. 
Kitab ini masih terus dicetak sehingga kini oleh pelbagai percetakan termasuk 
beberapa percetakan di Surabaya, Bandung, Singapura, Pulau Pinang, Patani, 
Bangkok dan lain-lain; 

Al-Ibriz al-Sarsi fi fann al-Sarfi. Disiapkan pada tahun 1308H/1890M. Kitab ini 
hanya sekali dicetak oleh United Press, Pulau Pinang; 

'Ibniyyat al-Asma' wa al-Af al. Karya ini telah dicetak oleh beberapa percetakan 
di Patani, Kelantan dan Bangkok. Percetakan kitab ini sentiasa digabungkan 
dengan cetakan kitab al-Risalat al-Fataniyyah. 

Matn Damm wa Madkhal. Kitab ini pernah diterbitkan oleh al-Ahmadiah Press, 
Singapura, 

al-Risalat al-Fataniyyah. Cetakan kitab ini sangat banyak dan masih digunakan 
di pusat pengajian sistem pondok di Kelantan, Kedah, Patani, Bangkok dan 


Burma, 

Tadrij al-Sibyan. Kitab ini membicarakan ilmu balaghah. Pernah dicetak di 
Makkah dan Mesir: 
“Ilm al-Isti'arah. Cetakan pertama risalah ini diterbitkan oleh Mathba“ah al- 


Miriyah al-Kainah, Makkah pada tahun 1325H / 1907M. 


Selain itu, masih banyak khazanah berharga karya-karya al-Fatani dalam bidang Bahasa 


Arab yang masih dalam bentuk manuskrip. Sebahagian karya-karya tersebut tidak 


sempat disiapkan oleh beliau. Antaranya ialah : 


1. 


al-Thimar al-Syahiyyah. Manuskrip ini membicarakan ilmu Nahu, diselesaikan 
penulisannya pada tahun 1294H; 

Syarh al-Thimar al-Syahiyyah. Manuskrip ini merupakan huraian terhadap kitab 
al-Thimar al-Syahiyyah oleh al-Fatani sendiri. Namun, karya ini tidak sempat 
disiapkan oleh beliau; 

Manzumat al-“Awamil. Manuskrip ini disiapkan penulisannya pada 
1296H/1879M. Kitab ilmu Nahu ini mengandungi 69 bait syair dan merupakan 
usaha al-Fatani merubah karya Syeikh Abdul Qahir al-Jurjani (m.471H) dari 
bentuk prosa kepada bentuk syair; 

“Ilm al-Sarf. Disiapkan pada tahun 1317 H/ 1899M; 

“Unqud al-La'ali. Karya ini mengenai ilmu Nahu yang digubah dalam bentuk 98 
bait syair. Karya dalam bentuk manuskrip asli ini telah diselesaikan pada tahun 


1296H /1879M. 

2.4.2 Ilmu Berkaitan al-Quran 

Sebagai ulama besar, al-Fatani telah memberikan sumbangan yang besar dalam 
mengajar dan memperkembangkan ilmu-ilmu berkaitan al-Ouran. Ilmu berkaitan al- 
Ouran merangkumi ilmu Tafsir, ilmu Asbab al-Nuzul, ilmu Rijal al-Tafsir, ilmu Tajwid, 
Ilmu Qiraat, ilmu Fadail (kelebihan) ayat al-Quran dan lain-lain yang bersangkutan 


dengan kitab suci itu. 


Terdapat sebahagian daripada ilmu tersebut telah sempat ditulis dan tashihkan oleh 
beliau. Dalam bidang tafsir al-Quran, penglibatan dan sumbangan al-Fatani dapat 
dibuktikan dengan penerbitan kitab Turjuman al-Mustafid atau lebih dikenali dengan 
Tafsir Baidawi Melayu yang dikarang oleh Syeikh Abdul Rauf Bin Ali al-Fansuri. Kitab 
ini merupakan terjemahan dan tafsir al-Quran yang pertama sekali dalam bahasa 
Melayu. Al-Fatani telah berperanan sebagai pentashih kitab tafsir tersebut, dan di atas 


usaha beliau kitab ini dapat diterbitkan (Mazlan Ibrahim, 2007). 


Al-Fatani juga pernah cuba menyusun sebuah kitab dalam ilmu Tajwid. Namun, karya 
tersebut hanya dalam bentuk manuskrip yang tidak lengkap. Selain itu, terdapat dua 
buah kitab tajwid yang ditashihkan oleh beliau iaitu kitab al-Mawahib al-Makkiyyah, 
karangan Syeikh Abdul Qadir Bin Abdul Rahman al-Fatani dan kitab Mawrid al- 
Zaman, karangan Syeikh Abdullah Bin Qasim Senggora. Pada kedua-dua kitab tersebut, 
terdapat syair gubahan al-Fatani dalam Bahasa Arab dan Bahasa Melayu (Wan Shaghir, 


2005). 

2.4.3 Ilmu Berkaitan Hadits 

Antara disiplin ilmu yang berkaitan dengan Hadits ialah ilmu Mustalat al-Hadits, ilmu 
Dirayat al-Hadits dan ilmu Rijal al-Hadits. Al-Fatani bukan sahaja penghafal Hadits 
dalam jumlah yang banyak, beliau juga telah khatam pengajian ilmu-ilmu Hadits 
terutama kitab-kitab karangan ulama Ahlu Sunnah wa al-Jama'ah. (Wan Shaghir,2005, 


2:228) 


Sumbangan al-Fatani dalam ilmu Hadits dapat dilihat menerusi beberapa karya dan 
usaha pentashihan yang dilakukan oleh beliau. Kitab beliau yang pernah dicetak dalam 
bidang ini ialah Bisyarat al-“Amilin wa Nazarat al-Ghafilin, iaitu sebuah kitab Hadits 
dalam Bahasa Melayu. Beliau juga telah menyusun sebuah lagi kitab berkaitan ilmu 
Hadits dalam Bahasa Arab, namun kitab tersebut masih dalam bentuk manuskrip. Selain 
itu, dalam karya beliau Hadigat al-Azhar wa al-rayyahin juga terdapat banyak Hadits 


dan terjemahannya. 


Di samping menulis, beliau juga melakukan pentashihan terhadap beberapa buah kitab 
yang membicarakan ilmu Hadits dalam Bahasa Melayu. Terdapat tiga buah kitab yang 
ditashih oleh beliau iaitu Kitab Kasyf al-Ghummah karya Syeikh Daud Bin Abdullah al- 
Fatani, al-Jauhar al-Mawhub karya Syeikh Wan Ali Bin Abdul Rahman Kutan al- 


Kelantani dan al-Kawkab al-Durriy karya Syeikh Muhammad Bin Ismail al-Fatani. 

244 Ilmu Feqah 

Dalam ilmu Fegah pula terdapat 3 judul kitab Fegah dalam bahasa Melayu karangan al- 
Fatani yang telah diterbitkan dan sebuah dalam bahasa Arab yang tidak sempat 
diterbitkan. Kitab-kitab tersebut ialah, al-Bahjat al-Mubtadin wa Farhat al-Mujtadin, 
tahun 1310H/ 1893M, “Unwan al-Falah wa “unfawan al-Salah, tahun 1319H/ 1902M 


dan al-Fatawa al-Fataniyyah. 


Al-Fatani juga terlibat dalam usaha penyebaran ilmu Fegah di Nusantara sebagai 
pentashih pertama dan penyebar kitab-kitab fegah yang dikarang oleh para ulama 
sebelumnya. Antara kitab yang ditashihkan oleh beliau ialah, al-Sirat al-Mustagim, 
Sabil al-Muhtadin, Furu" al-Masa'il, Sullam al-Mubtadi, Fath al-Mannan, al-Jawahir 
al-Saniyyah, Matlaf al-Badrain dan Kasyf al-Litsam. Selain itu, beliau juga telah 
mentashihkan sebuah kitab Fegah Bahasa Arab yang terkenal di seluruh dunia iaitu 


kitab Fanat al-Talibin karangan Sayyid Abu Bakar Syata (m.1892M). 


24.5 Ilmu Matematik dan Falak 

Antara kelebihan ulama berdarah Melayu ini, ialah kemampuan beliau yang tinggi 
dalam pelbagai disiplin ilmu. Antara ilmu yang tidak terlepas daripada penguasaan al- 
Fatani ialah ilmu Matematik serta ilmu Falak. Penglibatan al-Fatani dalam ilmu 
matematik adalah menerusi kitab beliau al-Fatawa al-Fataniyyah dan usaha penerbitan 
dan pentashihan kitab Matn al-Sakhawiyyah fi “Ilmi al-Hisab karya Syeikh Abdul Qadir 


al-Sakhawi. Kitab tersebut telah diterbitkan pada tahun 1304H/1886M. Selain itu, beliau 

juga telah menyusun satu syarah kepada kitab Matan Sakhawi yang disiapkan pada 


tahun 1304H/1886M. Semua karya tersebut adalah dalam Bahasa Arab. 


Selain ilmu Matematik biasa, ilmu Matematik yang berkaitan dengan ilmu Falak lebih 
diminati dan diberikan tumpuan oleh al-Fatani. Pada tahun 1305H/1887M al-Fatani 
telah melakukan Tahgig kepada kitab Wasilat al-Tullab li Ma 'rifat “amal al-Lail wa al- 
Nahar bi Tarig al-Hisab karya Syeikh al-Khatab. Pada tahun 1313H /1895M pula, 
beliau telah menyempurnakan Tahgig kitab Ghayat al-Idrak fi al-“Amal bi Kurat al- 
Aflak. Menurut Wan Shaghir (2005), karya terbesar al-Fatani mengenai ilmu Falak 


berjudul al-Rubu" al-Mujayyab tetapi tidak sempat disiapkan". 


2.4.6 Ilmu Perubatan 

Seperti yang telah dinyatakan, al-Fatani telah mendapat pendidikan khusus dalam 
bidang perubatan daripada Syeikh Abdul Rahim al-Kabuli, yang merupakan seorang 
doktor atau tabib yang berasal dari Kabul, Afghanistan. Bukan sekadar itu, al-Fatani 
juga telah terlibat secara langsung sebagai pengamal perubatan. Menurut Wan Shaghir 
(2005), beberapa orang doktor dari Mesir telah mengutus surat kepada al-Fatani di 
Makkah, meminta beliau bekerjasama dengan mereka untuk membuat penelitian 


terhadap pelbagai jenis ubat-ubatan yang baru diperkenalkan. 


10 Keilmuan mendalam al-Fatani dalam ilmu Hisab dan Falak telah memberi kesan yang besar 
kepada dunia Melayu dalam perkembangan ilmu Hisab dan Falak khususnya pada penghujung abad ke-19 
dan awal abad ke-20 Masihi. Beberapa orang anak murid beliau memainkan peranan penting dalam 
memperkasakan ilmu ini di Alam Melayu. Antara mereka yang terkenal ialah Syeikh Abdul Rahman 
Gudang al-Fatani, Syeikh Muhammad Nur al-Fatani, Haji Umar Bin Ismail Nuruddin Kelantan, Syeikh 
Tahir Jajaluddin al-Azhari al-Falaki, Syeikh Jamil Jambek, Haji Abdullah Fahim, Mufti Pulau Pinang dan 
ramai lagi (Wan Shaghir, 2005). 

Di samping itu, al-Fatani juga telah menghasilkan dua buah karya dalam bidang ilmu 
perubatan. Salah satunya dalam bahasa Melayu yang berjudul Tayyib al-Ihsan fi Tibb al- 
Insan, yang diselesaikan penulisannya pada 1312H/1894M. Selain itu, terdapat beberapa 
halaman dalam kitab Hadigat al-Azhar dan Lugtat al-“Ajlan yang menyentuh tentang 


perubatan" (Wan Shaghir,2005, 2:179). 


2.4.7 Ilmu Sejarah 

Al-Fatani dapat diklasifikasikan sebagai golongan ulama pertama daripada Dunia 
Melayu yang menulis dalam pelbagai aspek sejarah sama ada dalam konteks Tamadun 
Islam mahupun dalam konteks Sejarah Melayu. Dalam bidang sirah Nabi, beliau telah 
menghasilkan tiga buah karya, salah satu daripadanya dalam bentuk puisi Arab yang 
berjudul ”al-Lum'at al-Nuraniyah wa Nafahat al-Miskyyah”. Dua lagi dalam Bahasa 
Melayu, namun satu daripadanya dalam bentuk prosa dan satu lagi dalam bentuk puisi. 
Karya beliau dalam bentuk prosa, disiapkan pada tahun 1307H/1889M dengan judul 
Badr al-Tamam wa al-Nujum al-Tsawagib. Kitab ini telah diulang cetak beberapa kali. 
Beliau juga menulis Sirah Nabi dalam bentuk puisi Melayu namun ia masih dalam 
bentuk manuskrip. Penulisan sirah tersebut merupakan karya beliau yang pertama sekali 


iaitu ketika beliau berusia 15 tahun. 


Selain menulis tentang sirah Nabi s.a.w, al-Fatani juga menulis tentang biografi imam 


mujtahid yang empat, biografi para wali Allah dan sejarah perkembangan Islam di 


HM Lihat Faisal @ Ahmad Faisal bin Abdul Hamid dan Helwana binti Mohammad. Manuskrip 
Perubatan Melayu-Islam di Fatani: Ulasan Terhadap Manuskrip Kitab Tayyib al-Ihsan fi Tibb al-Insan 
Karya Syeikh Ahmad al-Fatani (http://Www.scribd.com/doc/43717060/Manuskrip-Perubatan-Melayu). 

Hindia-Belanda (Indonesia) yang dimuatkan dalam kitab ”Hadigat al-Azhar”. Selain 
Sejarah dan Tamadun Islam, kitab tersebut juga memuatkan Sejarah yang menyentuh 
asal usul Bugis-Melayu dan beberapa pemikiran sejarah dalam bentuk prosa dan puisi. 
Di samping itu, beliau juga menulis tentang sejarah Turki Uthmaniyah dan telah 


mendapat perhatian pengkaji” (Iman Abbas & Lais Saud Jasim, 2006). 


2.5 Sumbangan Terhadap Perkembangan Ilmu Tauhid Di Asia Tenggara 

Para ulama Nusantara termasuk al-Fatani, amat menitikberatkan ilmu berkaitan akidah. 
Selain menyampaikan dakwah melalui pengajaran di madrasah-madrasah ataupun di 
masjid dan surau, mereka juga giat membukukannya agar akidah yang benar terpelihara 
dan terus dapat dikembangkan. Terdapat banyak karya para ulama Melayu yang 
menyentuh aspek akidah ini. Karya-karya tersebut disusun dalam bentuk yang ringkas 


dan terdapat juga yang membahaskannya dengan panjang lebar", 


1 Lihat Zaidi Hasan, (2006). Kemerosotan Kerajaan Uthmaniyyah- Suatu Sorotan Berdasarkan 
Tulisan Syeikh Ahmad Bin Muhammad Zain al-Fatani, dalam Prosiding Nadwah Ulama Nusantara III. 

Karya pertama yang ditemui ialah terjemahan kitab al-Aga'id al-Nasafi” karangan asal Umar 
Najm al-Din al-Nasafi, tahun 998H /1590M. Kitab ini telah diperkenalkan buat pertama kalinya oleh 
Syed Muhammad Naguib al-Attas dengan buku yang diberi judul The Oldest Known Malay Manuscript A 
16" Malay Translatration Of The “Agaid al-Nasafi' (1988). Selepas itu, muncul pula karya berjudul Ilmu 
Tauhid yang ditulis oleh Ahmad Bin Aminuddin al-Qadhi Kedah, pada tahun 1032H/1622M. Lapan tahun 
selepas itu, lahir pula Karya Syeikh Nuruddin al-Raniri yang bertajuk Durar al-Faraid bi Syarhi al- 
“Agaid yang disiapkan pada tahun 1040H/ 1630M. Selepas itu Syeikh Syihabuddin al-Haji Bin Abdullah 
al-Jawi pula menyusun sebuah lagi kitab dengan tajuk Syarh “Agaid al-Iman yang diselesaikan pada tahun 
1162H/1748M. Selanjutnya pada tahun 1170H/1756 M muncul pula karya Syeikh Muhammad Zain Bin 
Fageh Jalaluddin Aceh dengan judul Bidayat al-Hidayah. Kitab-kitab sebelum kitab Bidayat al-Hidayah 
seperti yang telah disebutkan sudah tidak terdapat di pasaran, maka dengan sebab itu boleh dikatakan 
bahawa kitab Bidayat al-Hidayah adalah kitab akidah dalam bahasa Melayu tertua yang masih wujud. 
Selepas kitab Bidayat al-Hidayah, lahir nama-nama besar dalam arena persuratan akidah di Alam 
Melayu. Antara mereka ialah Syeikh Abdul Samad al-Palembang dengan kitabnya Zahrat al-Murid fi 
Bayan Kalimat al-Tawhid yang disiapkan pada tahun 1178H/1764M. Sepuluh tahun selepas itu muncul 
pula Syeikh Muhammad Arsyad al-Banjari dengan judul ” Tuhfat al-Raghibin fi Bayan Hagigat Iman al- 
Mu 'minin”, tahun 1188H / 1774M. 

Ulama yang paling produktif dalam penghasilan karya dalam bidang ini ialah Syeikh 
Daud Bin Abdullah al-Fatani dengan sekurang-kurang tujuh karya telah dihasilkan”. 
Al-Fatani merupakan tokoh kedua yang banyak berkarya dalam bidang ini selepas 
Syeikh Daud Bin Abdullah al-Fatani. Beliau telah menghasilkan sekurang-kurangnya 
tujuh buah kitab. Kitab-kitab tersebut adalah seperti berikut : 

l- Jumanat al- Tawhid, tahun 1293H /1876M: 

2- Munjiyat al-“-Awwam li Minhaj al-Huda min al-Zalam, tahun 1293H/1876M; 

3- Minhaj al-Salam fi Syarh Hidayat al-“Awwam, tahun 1306H/1888M; 

4- “Iqd Juman fi “Agidat Iman, tahun 1306H/1888M; 

5- Risalah Kecil Sifat Dua Puluh, tahun 1321H/1895M; 

6- Faridat al-Faraid fi “Ilm al-Agaid, diselesaikan di Makkah, tahun 1313H/ 

1895M, 


7- Al-Nur al-Mubin, tanpa tarikh. 


Selain karya khusus seperti yang dinyatakan, terdapat juga karya Tauhid beliau yang 
disisip pada bahagian awal kitab-kitab beliau yang lain seperti pada kitab al-Bahjat al- 
Mubtadin dan “Unwan al-Falah. Di samping itu, terdapat juga penjelasan yang panjang 


mengenai akidah yang dimuat pada bahagian awal al-Fatawa al-Fataniyyah, dan pada 


“Karya Syeikh Daud Bin Abdullah al-Fatani dalam bidang akidah ialah ; 

l- Kifayat al-Mubtadi wa Irsyad al-Muhtadi, tanpa tarikh; 

2- Risalat Ta'allug bi Kalimat al-Iman; 

3- Diya’ al-Murid, tanpa tarikh; 

4- Al-Durr al-Tsamin, tahun 1232H / 181M; 

5- Ward al-Zawahir, tahun 1245H / 1831H; 

6- Al-Bahjat al-Wardiyyah, tahun 1259H /1845 M; 

7- Al-Bahjat al-Saniyyah fi al- 'Agidat al-Sunniyyah, tahun 1258H. 
Selain kitab-kitab Tauhid yang disusun khas seperti di atas, Syeikh Daud al-Fatani juga menulis ilmu ini 
pada bahagian awal kitab-kitab feqahnya seperti kitab Hidayat al-Mutaʻallim, al-Jawahir al-Saniyyah, 


Sullam al-Mubtadi, Fath al-Mannan dan Furuf al-Masail. 

Hadigat al-Azhar. Selain itu, tulisan beliau juga terdapat pada kitab-kitab akidah yang 
ditashihkannya. Antaranya, di bahagian tepi kitab Bidayat al-Hidayah karangan Syeikh 
Muhammad Zain Bin Fageh Jalaluddin Aceh dan pada al-Durr al-Tsamin karangan 


Syeikh Daud al-Fatani (Wan Shaghir, 2001). 


Selain menulis dan mengajar dalam bidang ilmu akidah ini, al-Fatani juga memainkan 
peranan yang sangat besar terhadap penyebaran kitab-kitab akidah yang dikarang oleh 
para ulama sebelum dan sezaman dengan beliau. Bermula dengan kitab Bidayat al- 
Hidayah karangan Syeikh Muhammad Zain Bin Fageh Jalaluddin Aceh sehingga karya- 
karya Syeikh Daud Bin Abdullah al-Fatani semuanya ditashih dan diusahakan 


percetakannya oleh al-Fatani (Bradley, 2010:480). 


Dengan penjelasan di atas, ternyata bahawa al-Fatani sememangnya berperanan besar 
dalam penyebaran ilmu Tauhid di Nusantara. Bukan sekadar mengajar dan menulis 
bahkan beliau telah terlibat secara langsung dalam usaha penyemakan dan penerbitan 


karya-karya Tauhid para ulama Nusantara yang lain. 


2.6 Perjuangan Di Peringkat Antarabangsa 

Sumbangan pemikiran al-Fatani tidak terbatas pada Dunia Melayu sahaja malah 
sumbangan dan jasanya menjangkaui Dunia Islam keseluruhannya. Perkara ini dapat 
dibuktikan dengan beberapa siri perjuangan dan pemikiran yang dilakukan semasa 
hidup beliau. Secara ringkasnya siri perjuangan tersebut dapat dinyatakan dalam empat 


perkara iaitu; 

2.6.1 Menyebarkan Keilmuan Islam Melalui Media Cetak 

Pada akhir abad ke-19 dan awal abad ke-20, al-Fatani telah diperakui oleh kerajaan 
Uthmaniyah sebagai penyelia dan pentashih kitab. Beliau memainkan peranan besar 
terhadap kemunculan pusat-pusat percetakan buku dalam Bahasa Arab dan Melayu 
untuk kegunaan masyarakat Arab dan Melayu di Semenanjung Tanah Arab" (Bradley, 


2010:477). 


Atas pandangan dan usaha gigih al-Fatani, maka banyak manuskrip kitab-kitab tua 
peninggalan alim ulama zaman silam telah dapat dikumpul dan dicetak seperti karya- 
karya Syeikh Abdul Samad Palembang, Syeikh Muhamad Arshad Banjari dan 
kebanyakkannya ialah manuskrip pusaka Syeikh Daud Bin Abdullah al-Fatani (Saphibi 


Wangoh, t.th) lo. 


Dalam tahun 1871 M, al-Fatani yang ketika itu berusia 16 tahun telah menyedari 
kepentingan media cetak. Kitab-kitab yang telah diteliti oleh beliau sama ada dalam 
Bahasa Arab mahupun Melayu dibawa pergi ke Mesir pada tahun 1876M. Di Mesir 
beliau mengemukakan idea mencetak kitab-kitab tersebut kepada sahabat beliau iaitu 
Syeikh Mustafa al-Baby al-Halaby, seorang saudagar Arab yang memiliki mesin cetak. 


Namun, hanya naskhah dalam Bahasa Arab yang dipersetujui oleh Syeikh Mustafa al- 


' Sebelum zaman hidupnya al-Fatani, media cetak dunia Melayu hanya menggunakan huruf batu 
(litografi). Naskhah yang diterbitkan pula berkisar kepada syair dan hikayat. Kitab-kitab hukum hakam 
Islam seperti Figh, Tauhid, Tasawuf dan ilmu-ilmu lain, hampir-hampir tidak dipedulikan. Keadaan yang 
sama berlaku di dunia Islam yang lain. 


'Ohttp://www.scribd.com/doc/7708623/Analisis-Peranan-Syeikh-Ahmad-AlFathani-Dalam- 
Media-Percetakan 

Baby al-Halaby. Selepas itu al-Fatani mula bekerjasama dengan Syeikh Mustafa al- 
Baby al-Halaby dalam membuat penelitian dan penyemakan terhadap kitab-kitab Arab 


yang akan diterbitkan. 


Bagi kitab-kitab Melayu, al-Fatani mendapat modal pencetakan daripada al-Amjad al- 
Kasmiri Fida Muhammad dan anaknya Abdul Ghani, seorang India yang beragama 
Islam di Mesir. Ketika inilah al-Fatani mencipta istilah tashih (semak) dan taslih (pulih). 
Kitab Melayu pertama yang ditashihkan oleh beliau ialah Hidayat al-Salikin, karya 
Syeikh Abdul Samad al-Falembang yang dicetak oleh Matba“ah Syeikh Hasan al-Tukhi 


yang terletak berhampiran Masjid Jami" al-Azhar. 


Sementara itu, Syarif Makkah di Makkah, melarang kemasukan kitab-kitab selain 
Bahasa Arab ke Makkah dan Madinah. Keadaan ini menyebabkan al-Fatani menghantar 
surat protes kepada Sultan Abdul Hamid Khan II, Sultan Turki Uthmaniyah yang 
berkuasa pada ketika itu. Akhirnya Sultan Abdul Hamid Khan II menerima pemikiran 
al-Fatani dan beliau telah dilantik sebagai Ketua Jawatankuasa Pengadaan Percetakan 


Kerajaan Turki Uthmaniyah (Matba'ah al-Amiriyah) (Hurgronje, 1970:286). 


Tiga buah pusat percetakan Kerajaan Turki diwujudkan iaitu di Istanbul, Kaherah dan 
Makkah. Pada awalnya ketiga-tiga percetakan tersebut dinamakan Matba'ah al- 
Amiriyah, akhirnya disingkatkan dengan nama Matba'ah al-Miriyah sahaja. Setelah 
setahun al-Fatani bertugas di Istanbul, beliau bertugas pula di Matba'ah al-Miriyah al- 


Kainah di Bulag Mesir, sebagai ketua tashih percetakan yang berperanan melakukan 

tashih terhadap kitab-kitab Arab dan Melayu. Selepas itu, pada tahun 1882M barulah al- 
Fatani berpindah ke Makkah dan menjadi ketua tashih di Matba'ah al-Miriyah al- 


Kainah, di Makkah al-Musyarrafah. 


Di Makkah, beliau membahagikan tugas tashih kepada beberapa bahagian. Bahagian 
Bahasa Melayu yang menggunakan tulisan Jawi ditugaskan kepada dua orang muridnya 
iaitu Syeikh Daud Bin Ismail al-Fatani dan Syeikh Idris Bin Hussein al-Kelantani. 
Penyemakan karya yang berasal dari Aceh ditugaskan kepada Syeikh Ismail Bin Abdul 
Mutallib al-Asyi. Bahagian Jawa pula diserahkan kepada Syeikh Abdul Hamid Kudus 
dan bahagian Bugis diserahkan kepada Syeikh Muhammad Amin Bugis. Sekitar tahun 
1882M hingga 1889M, al-Fatani sering berulang-alik antara Mesir, Makkah, Istanbul 
dan dua kali mengunjungi Bombay, Cambodia, Patani, Semenanjung Tanah Melayu, 
Singapura dan Riau. Kitab-kitab yang dicetak dengan permodalan Kerajaan Turki 


Uthmaniyah disebarkan secara besar-besaran ke seluruh dunia Islam. 


Selain itu, al-Fatani juga merancang memperkembangkan bidang percetakan di dunia 
Melayu, dengan tujuan mencetak karya-karya yang dihasilkan oleh para ulama dan 
intelektual Melayu sendiri. Beliau telah melantik beberapa orang murid beliau sebagai 
perintis ke arah itu. Di Kelantan, beliau melantik Syeikh Daud Bin Ismail al-Fatani dan 
percetakannya dinamakan Matba'ah al-Miriyah al-Kalantaniyah yang terletak di Kota 
Bharu. Raja Ali Kelana pula ditugaskan di Riau dengan nama percetakan Matba'ah al- 
Miriyah al-Ahmadiyah. Selain itu, Matba'ah al-Miriyah al-Riyauwiyah atau lebih 


dikenali Matba'ah Riyauwiyah juga telah ditubuhkan. Matba'ah di Riau ini 

kemudiannya dilkembangkan dengan penubuhan Matba'ah al-Usrah di Singapura (Wan 


Shaghir, 1995). 


2.6.2 Memperjuangkan Kemerdekaan Bangsa Melayu. 

Selain seorang ulama yang terkenal di arena percetakan, al-Fatani juga merupakan 
seorang pejuang kemerdekaan. Semenjak usia muda, beliau telah menjadi penggerak 
kepada gerakan memperjuangkan kemerdekaan umat Islam dari penjajahan bangsa 
asing. Beliau juga pernah menganjurkan agar negeri-negeri seperti Kelantan, 
Terengganu dan Patani membentuk sebuah negara Islam yang akan dilindungi oleh 


empayar Turki Uthmaniyyah (Hasanudin, 2006). 


Pada tahun 1290H/1873M, al-Fatani telah mengasaskan Jam'iyyat al-Fatanah. Ahli- 
ahli pertubuhan ini terdiri daripada semua ulama dan pelajar yang berasal dari dunia 
Melayu yang berada di Makkah ketika itu (Wan Shaghir, 1995). Selain mengusahakan 
percetakan bahan-bahan penulisan, pertubuhan tersebut turut mempunyai pusat jualan 
buku di Makkah. Di samping itu, pertubuhan tersebut juga bertindak mengkaderkan para 
pelajar Melayu di Makkah ke arah pembebasan tanah air daripada cengkaman penjajah. 
Antara mereka yang lahir dari wawasan al-Fatani ialah Tok Kenali (Iman Abbas & Lais 


Saud Jasim, 2006). 


2.6.3 Mewakili Ulama Makkah Demi Kepentingan Islam 
Al-Fatani telah diiktiraf sebagai ulama besar di Makkah pada zamannya. Status ini 


secara tidak langsung telah menggolongkan beliau dalam senarai golongan ulama besar 

di peringkat antarabangsa. Perkara ini dapat dibuktikan dengan penglibatan aktif al- 
Fatani sebagai wakil dalam setiap persidangan ulama yang diadakan di Istanbul, Turki 


dan lain-lainnya. 


Antara peristiwa terpenting ialah kepercayaan yang diberikan kepada al-Fatani mewakili 
ulama Makkah untuk bertemu dengan Syeikh Muhammad Abduh di Mesir dan Saiyyid 
Muhammad Yusuf al-Nabhani di Beirut bagi mencari titik perdamaian dalam pertikaian 
khilafiyah antara mereka berdua. Dalam deligasi tersebut, al-Fatani membawa beberapa 


orang muridnya di antaranya To Kenali (Wan Shaghir, 2000:106). 


2.6.4 Orang Kepercayaan Kerajaan Turki Uthmaniyyah 

Selain diberi kepercayaan sebagai pengelola dan perancang kerja-kerja percetakan dan 
penerbitan kerajaan Turki Uthmaniyyah yang telah dinyatakan, al-Fatani juga telah 
dilantik sebagai Tokoh Bahasa dan Sastera Arab Kerajaan Turki Uthmaniyyah di Hijaz 


dan sebagai Penasihat kepada Syarif Makkah atau Raja Makkah. 


Perlantikan tersebut dilakukan serentak dengan pengurniaan anugerah kepada beliau 
sebagai rakyat Turki Uthmaniyyah pada 28 Rejab 1307H/1889M. Pengurniaan 
kerakyatan tersebut, antara lain adalah untuk memudahkan segala urusan pentadbiran 


dan politik. 

Selain itu, al-Fatani juga merupakan penasihat kepada sultan-sultan Melayu, walaupun 
secara tidak rasmi seperti yang berlaku dengan kerajaan Turki Uthmaniyyah (Wan 


Shaghir, 2000:108). 


2.7 Penutup 

Berdasarkan keterangan yang telah diberikan dapatlah disimpulkan bahawa al-Fatani 
sememangnya seorang ulama Islam yang ulung dan berjasa besar dalam menyampaikan 
risalah Islam dan mengkadirkan generasi ulama selepasnya. Peranannya sebagai ulama, 
tidak hanya terbatas kepada bangsa Melayu malah meliputi ummah Islam sejagat. 
Pemikiran beliau yang jauh tentang kepentingan dan masa depan umat Islam 


menjadikan beliau sebagai tokoh ulama yang wajar diteladani. 


Dalam lapangan ilmu pengetahuan Islam, beliau telah menghasilkan lebih 60 karya 
dalam pelbagai bidang seperti Hadits, Fegah, Tauhid, Tasawwuf dan lain-lain lagi. 
Disiplin ilmu yang paling banyak ditulis oleh beliau ialah ilmu Bahasa Arab khususnya 
Nahu dan Saraf. Dalam ilmu Tauhid, beliau telah menghasil 7 buah karya dalam bentuk 
prosa dan syair. Selain menulis dalam bidang keagamaan, beliau juga menyumbang 
ilmu pengetahuan dalam disiplin ilmu Perubatan, Matematik, Falak dan Sejarah. Oleh 
itu, boleh dikatakan bahawa al-Fatani merupakan ulama yang menguasai pelbagai 


disiplin ilmu pengetahuan (multy dicipline of knowledge). 


Selain menulis, beliau juga terlibat secara langsung dalam menerbitkan karya-karya 


ulama lain. Usaha beliau dapat dilihat dalam bentuk melakukan tashih (penyemakan) 

atau yang pada istilah hari ini sebagai Tahgig kepada karangan ulama lain. Karya yang 
tashihkan oleh beliau melebihi 36 buah kitab, merangkumi kitab Bahasa Melayu 
(melebihi 25 buah kitab) dan kitab Bahasa Arab (melebihi 11 buah kitab) dalam 
pelbagai bidang termasuklah semua karya ulama Nusantara dalam ilmu Tauhid (Wan 


Shagir, 1992:48-52). 


Dalam aspek penerbitan kitab, beliau merupakan pelopor kepada penubuhan beberapa 
pusat percetakan di Makkah, Mesir dan Istanbul yang dikenali sebagai Matba'ah al- 
Miriyyah. Usaha beliau ini telah melahirkan pula beberapa pusat percetakan di 


Nusantara bagi tujuan menyebarkan karya-karya ulama Islam. 


Al-Fatani merupakan seorang ulama yang sangat dihormati oleh masyarakat. Beliau 
dilantik sebagai wakil ulama Makkah ke peringkat antarabangsa untuk menyelesaikan 
masalah umat Islam. Beliau juga menjadi penasihat kepada raja-raja Melayu selain 
menjadi tempat rujukan orang Melayu khususnya dalam mengetahui hukum-hakam 
syariat Islam. Di samping itu, beliau juga aktif berpersatuan dan telah berjaya 
melahirkan ulama-ulama yang aktif dalam gerakan Islam dan gerakan pembebasan 


daripada penjajahan. 

BAB TIGA 


KONSEP ILAHIYYAT DALAM MAZHAB-MAZHAB ISLAM 


31 Pendahuluan 
Dalam bab ini, pengkaji akan menjelaskan tentang konsep ilahiyyat dan bagaimanakah 
pemahaman beberapa aliran mazhab selain daripada aliran Asya'irah tentang konsep 


ilahiyyat Islam. 


Menyentuh pemahaman aliran mazhab Islam tentang konsep ilahiyyat, pengkaji hanya 
mengemukakan tiga aliran mazhab utama sahaja yang dilihat mendominasi pemikiran 
masyarakat Islam selain daripada aliran Asya“irah yang menjadi pegangan majoriti umat 
Islam hari ini. Aliran Mu'tazilah, ahli falsafah dan Salafiyah membawa pendekatan 
yang berbeza-beza. Perbezaan pendekatan kadangkala menyebabkan perbezaan 
pemahaman dalam sesuatu masalah. Oleh itu, dalam bab ini pemahaman konsep 
ilahiyyat dalam ketiga-tiga aliran tersebut akan dijelaskan agar dapat membuka ruang 


pemahaman tentang konsep ilahiyyat ini dengan lebih luas. 


3.2 Konsep Ilahiyyat 

Dari segi bahasa, perkataan ilahiyyat merujuk kepada perbahasan-perbahasan yang 
menyentuh tentang zat Allah dan sifat-sifatnya (Mu'jam al-Wasit:45). Konsep ilahiyyat 
dalam Islam sepertimana yang dibincangkan oleh para sarjana Usuluddin Islam 
mencakupi perbahasan yang luas tentang zat Allah s.w.t dan sifat-sifatnya. Antara topik 


utama ilahiyyat seperti yang disusun oleh, Imam Abu Bakar al-Bagillani (m. 403H) 

dalam “al-Insaf” (2000), Abdul Qahir al-Baghdadi (m. 429H) dalam kitab “Usuluddin” 
(1997), Imam al-Haramain Abu al-Mafali al-Juwaini (m. 478H) dalam “al-Syamil” 
(1969) serta al-Iji (m.756H) dalam “al-Mawagif” (al-Jarjani, 1998) menunjukkan 
bahawa terdapat beberapa kesepakatan antara mereka dalam menjelaskan konsep 


ilahiyyat. Persamaan tersebut dapat dirumuskan pada beberapa persoalan utama seperti 


berikut: 
l- Mengisbatkan wujudnya pencipta alam iaitu Allah s.w.t; 
2- Sifat-sifat Allah s.w.t dan nama-namaNya; 
3- Perbuatan Allah s.w.t; 
4- Qada’ dan qadar, 
5- Rukyat Allah s.w.t (melihat Allah s.w.t). 


Oleh yang demikian, dalam usaha menjelaskan pemahaman konsep ilahiyyat, maka 
topik-topik tersebut akan menjadi kerangka asas kepada penulisan bab ini. Pandangan 
setiap aliran mazhab akan dipaparkan berdasarkan pemahaman mereka tentang kerangka 


tersebut. 


33  Mu'tazilah 

3.3.1 Sejarah Kemunculan dan Perkembangan Mu'tazilah 

Aliran Mu'tazilah merupakan aliran tertua dalam aliran pemikiran Islam. Dengan 
menggunakan doktrin logik dan debat, aliran pemikiran mereka mula bertapak semenjak 
kurun kedua Hijrah lagi di bandar Basrah yang ketika itu menjadi pusat perkembangan 


ilmu Islam. Kelahiran aliran ini adalah kesan daripada perkembangan ilmu pengetahuan 

dan pengaruh luar yang tertumpu di bandar Basrah yang menjadi pusat pentadbiran 


Kerajaan “Abbasiyah ketika itu (Ahmad Amin, 1975:91). 


Terdapat dua pendapat tentang sejarah kemunculan Mu'tazilah. Pertama Mu'tazilah 
diasaskan oleh Wasil bin Ata’, murid kepada Hasan al-Basri seorang tabi'in yang 
terkenal kerana tidak bersetuju dengan pendapat Imam Hasan al-Basri mengenai pelaku 
dosa besar (Khafaji, 2000:41). Sementara itu, Ahmad Amin (1975:290-291) 
berpandangan bahawa nama Muf'tazilah telah lama wujud semenjak 100 tahun sebelum 
kemunculan madrasah Hasan al-Basri. Nama yang diberikan kepada Wasil itu hanya 
menghidupkan semula nama lama, bukanlah ciptaan yang baru. Menurutnya, Mu'tazilah 
ialah nama yang diberikan kepada mereka yang tidak terlibat dalam peperangan Jamal 
dan Siffin. Pada pandangan mereka, kebenaran tidak berpihak kepada mana-mana 


kumpulan, sama ada Saidina Ali mahupun Mu'awiyah. 


3.3.2 Manhaj Mu'tazilah Dalam Ilmu Kalam 

Ketika orang Arab Islam memperluaskan empayar Islam, penduduk tempatan di negeri 
yang ditakluk menganut pelbagai agama. Sebahagiannya mengamalkan falsafah 
keagamaan yang diambil daripada fahaman falsafah Yunani. Ketika usaha 
penterjemahan digerakkan maka banyak kitab Falsafah dan kebudayaan Yunani yang 
telah diterjemahkan ke Bahasa Arab. Keadaan ini menyebabkan pemikiran Islam dan 
pemikiran Yunani bertembung, bercampur dan bertindak balas, lantas sedikit demi 
sedikit menyebabkan ilmu dan fahaman falsafah Yunani tersebut menyerap ke dalam 


ilmu-ilmu Islam. Keadaan ini akhirnya menyebabkan timbul banyak masalah baru yang 

memerlukan penjelasan secara ilmiah. Pada ketika ini, gerakan Mu'tazilah telah 
memainkan peranan penting mempertahankan fahaman Islam dengan manhaj mereka 


yang tersendiri (Abu Zahrah, 1996:131). 


Manhaj Mu'tazilah dalam aliran pemikiran akidah mereka dapat disimpulkan dalam tiga 
bentuk: 
i- Menyelaraskan akal dan nagal dan mendahulukan dapatan akal daripada nagal 
sekiranya terdapat pertembungan; 
ii- Berpegang dengan konsep “yakin tidak wujud melainkan daripada yakin yang 
seumpama dengannya” ': 


iii- Penggunaan ta wil. 


Antara ciri utama pemikiran Mu'tazilah ialah penggunaan ta 'wil dalam memahami ayat 
al-Quran dan Hadits-Hadits Nabi s.a.w. Setiap nas daripada al-Quran mahupun Hadits 
yang bercanggah dengan dapatan akal mereka, maka nas tersebut akan dita wilkan 


maknanya agar bertepatan dengan akal mereka (Abdul Jabbar, 1996: 87-88). 


3.3.3 Dalil Kewujudan Allah 
Dalam usaha membuktikan kewujudan Allah s.w.t secara logik, aliran Mu'tazilah 


menggunakan penghujahan jisim sebagai pendekatan utama. Bagi mereka penghujahan 


17 Pada pandangan Mu'tazilah, Zan ( keraguan) dalam apa keadaan sekalipun tidak layak 
sebagai jalan kepada ilmu. Oleh itu, mereka menolak sebarang penghujahan menggunakan Hadith-Hadith 
ahad yang sahih dalam permasalahan akidah (al-Buti, 1395H:27) 

jisim ini lebih utama daripada penghujahan dengan yang lainnya (Abdul 


Jabbar,1996:95). 


Hujahan mereka dapat disimpulkan dalam bentuk Oiyas Igtirani'? seperti berikut : 
Alam ini terdiri daripada jisim-jisim. Setiap jisim itu baharu sebab ia tidak 
terlepas dari sifat-sifat baharu. Setiap yang baharu mesti ada penciptanya, 


maka pencipta itu tentulah Allah s.w.t, bukannya semula jadi seperti 
didakwa golongan atheist. 


Oadhi Abdul Jabbar menjelaskan bahawa jisim tidak terlepas daripada bersifat dengan 
baharu. Sesuatu yang tidak sunyi daripada sifat baharu maka ia juga adalah baharu. 
Setiap yang baharu semestinya ada pencipta yang menjadikannya (Abdul Jabbar, 


1996:95). 


3.3.4 Sifat-Sifat Allah 

i- Tauhid 

Oadhi Abdul Jabbar menjelaskan konsep Tauhid sebagai satu kepercayaan bahawa 
Allah s.w.t itu esa, serta tiada sekutu pada sifat-sifat yang berhak bagiNya. Konsep 
Tauhid ini adalah merujuk kepada sifat-sifat Allah yang tidak dimiliki oleh sesiapun 
melainkan Allah s.a.w. sahaja seperti Oadim, Oadir, tidak menyerupai makhluk dan 


lain-lain lagi daripada sifat-sifat ketuhanan (Abdul Jabbar, 1998:67-68). 


Abu Hassan al-Khaiyat (m.390H) menyatakan bahawa seseorang itu tidak layak 


dinamakan Mu'tazilah sehinggalah mempercayai lima usul iaitu; Tauhid, keadilan, al- 


!8 Qiyas Igtirani ialah kaedah ilmu mantik yang merujuk kepada satu pernyataan yang tersusun 
daripada beberapa premis yang akan menatijahkan kenyataan baru (al-Mu'jam al-Falsafiy, 1990:267). 

Wa'du wa al-Wa'id (janji baik dan janji buruk), al-manzilat bain al-Manzilatain (satu 
kedudukan antara dua kedudukan) dan amar ma'ruf nahi munkar (Abu Zahrah, 1996: 


125). 


ii- Menafikan Sifat-sifat Mafani” 

Pada pandangan Mu'tazilah, Allah s.w.t tidak mempunyai sifat-sifat zat yang azali 
seperti “ilmu, qudrat, iradat, hayat, sama“, basar dan kalam. Jumhur Muf'tazilah 
bersepakat mengatakan bahawa Allah s.w.t mengetahui, berkuasa dan hidup dengan zat 
bukan dengan sifat ma“ani seperti “ilmu, qudrat dan hayat yang zaid “ala zat”. 
Demikian juga sifat-sifat ma'ani yang lain, mereka berpendapat bahawa Allah s.w.t 
mendengar bukan dengan sifat sama", melihat bukan dengan sifat basar, berkehendak 
bukan dengan sifat iradat dan berkata bukan dengan sifat kalam, tetapi semuanya 
dengan zatNya, bukan dengan sifat ma'ani. Inilah yang dimaksudkan dengan sifat Allah 


itu “ain zatNya pada Muftazilah (Abdul Jabbar, 1996:151). 


Al-Syahrastani (1956:49) dalam “Milal wa Nihal” menjelaskan prinsip Mu'tazilah ini 


seperti berikut: 


I'tigad yang dipegang oleh kumpulan Mu'tazilah ialah Allah s.w.t itu 
gadim. Sifat gidam adalah sifat yang paling khusus bagi zat Allah s.w.t 
dan mereka menafikan semua sifat-sifat yang qadim. Mereka 
mengatakan: Dia (Allah) mengetahui dengan zatNya, berkuasa dengan 


P sifat Maani merujuk kepada sifat wujudi iaitu sifat yang tersedia ada pada zat Allah s.w.t, 
yang boleh dilihat oleh mata manusia sekiranya Allah s.w.t membuka hijab. 


2 Istilah za'id “ala zat ialah merujuk kepada sifat ma'ani yang berdiri pada zat Allah s.w.t. Sifat 
maani dan zat Allah dua perkara yang berbeza tetapi tidak terpisah. Sifat ma'ani wujud, zat juga wujud, 
tetapi ma'ani tidak wujud dengan sendiri seperti wujudnya zat. Ini kerana, sesuatu sifat, mustahil boleh 
berdiri dengan sendiri. 

zatNya, hidup dengan zatNya, bukan dengan sifat ilmu, gudrah dan hayat 
yang merupakan sifat-sifat yang gadim dan berdiri dengan zatNya. Ini 
kerana kalaulah sifat-sifat ini berkongsi gadim dengan zat Allah s.w.t 
sedangkan qadim itu sifat zatNya yang paling khusus, maka nescaya 
sifat-sifat itu berkongsi dengan zatNya pada ketuhanan. 


Kelahiran pemikiran Mu'tazilah ini merupakan tindak balas daripada pandangan 
golongan Musyabbihah” yang dengan keterlaluan telah menyamakan tuhan dengan 
makhluk. Wasil Bin “Ata? iaitu pemimpin Mu'tazilah merupakan orang pertama yang 
menentang fahaman Musyabbihah tersebut. Beliau telah mengambil pendekatan 
menafikan sifat-sifat wujudi seperti “ilmu, gudrat, iradat dan lain-lain kerana khuatir 
fahaman tajsim tersebut merebak dalam masyarakat Islam seperti mana yang telah 


berlaku dalam agama Nasrani (Khafaji, 2000:340). 


Antara asas dalil yang digunakan oleh Mu'tazilah dalam menafikan sifat-sifat ma'ani 
tersebut ialah: 

l- Menetapkan sifat-sifat ma'ani tersebut pada Allah s.w.t, memberi makna 
bahawa Allah s.w.t berjisim kerana sifat-sifat tersebut juga ada pada 
makhluk yang berjisim, 

2- Sifat-sifat maani yang qadim ini sekiranya dinisbahkan pada zat Allah s.w.t 
yang gadim maka akan wujud berbilang-bilang gadim atau berbilang-bilang 


pada zat tuhan (Abdul Jabbar, 1996:162). 


*! Musyabbihah ialah golongan yang menyamakan Allah s.w.t dengan makhluknya (al-Jarjani, 
t.th:116) 

Antara pentakwilan Mu'tazilah terhadap ayat-ayat al-Quran dapat diringkaskan seperti 
berikut: 
i- Sifat Ilmu Allah. 


Firman Allah: 


“RO LA Yok OT AR DEAL LINS Ser 41 PO 
POLO D RA 


(al-Ouran, Fussilat 41:47) 


Maksudnya: dan tidak ada seorang perempuan pun 
mengandung dan tidak (pula) melahirkan melainkan dengan 
pengetahuan-Nya. 


Mu'tazilah menta 'wilkan kalimah ac (pengetahuan) dengan makna ale (yang maha 
mengetahui). Demikian juga dengan ayat “ 4d ji “ juga dengan makna & ale iaitu 


dengan zat yang maha mengetahui (Abdul Jabbar, 1996:212). 


ii- Sifat Sama" dan Basar 

Mu'tazilah juga menafikan sifat sama" dan basar atas alasan keduanya akan membawa 
makna berjisim pada zat Allah s.w.t. Apabila Allah s.w.t tidak berjisim maka Dia tidak 
mendengar dengan telinga dan melihat dengan mata dan tiada bagiNya sama" 
(pendengaran) dan basar (penglihatan) yang gadim. Ini kerana sekiranya sama" dan 
basar baharu maka ianya adalah tempat bagi makhluk yang baharu. Sekiranya kedua- 
duanya gadim, bagaimana pula Dia mendengar suara yang tiada, dan bagaimana Dia 


melihat alam semasa azali sedangkan alam tiada pada masa itu dan tidak dapat dilihat”. 


? Namun begitu, tidaklah bermaksud Muftazilah menafikan bahawa Allah s.w.t maha mendengar 
dan melihat, tetapi mereka hanya berbeza pendapat dari segi maknanya. Al-Ka“bi dan Abu Husain 
berpandangan bahawa sama" dan basar itu adalah ibarat tentang pengetahuan Allah mengenai perkara 
yang didengar (Ole jama ) dan perkara yang dilihat (Sl pasal) Golongan Basrah pula mengatakan 

Oleh itu, setiap ayat al-Guran yang menetapkan sifat sama" dan basar pada Allah s.w.t, 
maka Mu'tazilah akan menta 'wilkannya dengan makna mengetahui (al-Asha'ari, 


1987:157). 


3.3.5 Sifat-sifat Khabariyah 

Seperti yang telah dijelaskan sebelum ini, Mu'tazilah akan menta 'wilkan nas-nas naqli 
yang menggambarkan persamaan Allah s.w.t dengan makhluk kerana berpegang kepada 
konsep Tauhid dan tanzih yang menjadi asas terpenting fahaman mereka. Oleh itu, 
sepertimana mereka menta” wilkan sifat-sifat ma'ani, maka demikian juga dengan sifat- 


sifat khabariyah yang lain. 


Mu'tazilah menganggap semua ayat-ayat al-Quran yang mengandungi makna arah, 
muka, tangan, mata, nyawa dan lain-lainnya adalah majaz (kiasan) sahaja. Oleh itu, 
mereka menta wilkan ayat-ayat tersebut dengan hujah bahawa akal mempunyai hak 
untuk menghurai, menta wil dan menyatukan makna ayat-ayat tersebut (Mahmud Subhi, 


1985.Jil.1:126-128). 


bahawasa Allah s.w.t maha mendengar dan maha melihat dengan sebenarnya iaitu mendapat segala 
perkara yang didengar dan mendapat segala perkara yang dilihat dan dua sifat tersebut lain daripada sifat 
kawnuhu “aliman. Mereka tidak mengatakan Allah mendengar dengan telinga dan melihat dengan mata 
kerana ini membawa faham jisim pada Allah, dan itu mustahil. Maksud mereka ialah Allah s.w.t 
mendengar dan melihat dengan zatNya dengan tidak berhajat kepada alat pendengaran dan penglihatan 
(Khafaji, 1979:360 — 361). 

3.3.6 Af'al Allah (Perbuatan Allah) 

Mur'tazilah berpendapat bahawa Allah s.w.t tidak melakukan sesuatu yang buruk. Setiap 
perbuatan Allah adalah atas dasar salah (Xl!) dan aslah (ks! ). Salah ialah 
kebaikan, dengan makna Allah s.w.t wajib melakukan kebaikan dan memelihara 


kemaslahatan hambaNya (Abdul Jabbar,1998:69). 


Aslah pula memberi maksud suatu lebih baik. Walau bagaimanapun ulama Mu'tazilah 


tidak sepakat mengenai pengertian Aslah” (Ibnu Murtada, 1972: 144). 


3.3.7 Kebebasan Kehendak Manusia (gada? dan qadar) 

Fahaman kebebasan kehendak manusia merupakan antara fahaman penting yang 
dikembangkan oleh Mu'tazilah. Fahaman ini telah menimbulkan banyak isu serta 
mendapat tentangan hebat daripada ulama yang tidak sealiran dengan Mu'tazilah. Ini 


kerana fahaman ini membawa erti menafikan kehendak Allah s.w.t yang mutlak. 


Qadhi Abdul Jabbar (1382H, Jil.6:41) menyatakan bahawa para ulama Mu'tazilah 
bersepakat bahawa semua perbuatan manusia seperti bangun dan duduk adalah perkara 


baharu yang terhasil daripada perbuatan manusia sendiri. Allah s.w.t memberikan kuasa 


2 Golongan Mu'tazilah Baghdad mengertikan Aslah sebagai "yang berbetulan dengan hikmah 
pada agama dan dunia”. Tafsiran sebegini (iaitu berbetulan dengan hikmah) dilakukan supaya tidak 
berlaku pertembungan antara aslah pada agama dan aslah pada dunia. Ini kerana aslah di dunia boleh 
berlaku dalam bentuk mendapat kebaikan dan cukup keperluan sehingga tidak perlu meminta-minta 
kepada manusia lain. Namun, aslah di dunia ini kadang-kadang bertentangan dengan aslah pada agama 
kerana kesenangan dan kekayaan itu adakalanya membawa kepada kefasikan dan kemaksiatan (Khafaji, 
1997:81). 

Mu'tazilah Basrah pula agak berbeza dengan Mu'tazilah di Baghdad di mana mereka 
menjelaskan makna aslah dengan kemanfaatan atau aslah pada agama sahaja. Ini kerana pada mereka 
tidak ada perbezaan antara aslah dengan al-Lutf ( =b ) iaitu kelembutan atau kasih sayang Allah. Al- 
Lutfu pada Mu'tazilah Basrah ialah sesuatu yang mendekat manusia kepada ketaatan dan menjauhkannya 
daripada kejahatan (Mahmud Subhi, 1985.jil.1:145). 

(qudrat) kepada manusia, dan dengan qudrat itulah manusia mencipta perbuatan 
mereka, bukannya Allah s.w.t. Bagi Mu'tazilah, pandangan yang mengatakan bahawa 
Allah s.w.t mencipta perbuatan manusia, merupakan pandangan yang tidak benar sama 


sekali. 


Konsep kebebasan kehendak manusia ini adalah berasaskan kepada fahaman Mu'tazilah 
tentang kosep keadilan ilahi. Ini kerana bagi Mu'tazilah, tidak mungkin manusia diberi 
taklif, dihisab di Akhirat dan menerima balasan syurga atau neraka sekiranya manusia 
dipaksa. Keadaan ini bertentangan dengan keadilan Allah s.w.t. Selain itu, dengan 
prinsip kebebasan kehendak manusia ini, maka segala perbuatan jahat manusia tidak 


boleh disandarkan kepada Allah s.w.t. 


Oleh itu, setiap ayat al-Quran dan nas Hadits yang memberi faham bahawa manusia 
tidak berkuasa atas perbuatannya sebaliknya semuanya berlaku dengan kehendak Allah 
s.w.t, maka Mu'tazilah mentakwilkannya agar bersesuaian dengan fahaman mereka. 


Antara ayat tersebut adalah seperti firman Allah s.w.t : 


DELTA YR +a MEN 92 6N 

KS EPA OOM NERIO. UNA 

OB DK ON IMLI TI xx Ox SOLIA 

QOM 4S — NONONO Dera Gx YAA Pn 

SY BODEDA RL DRO 
(al-Ouran, al-Ma 'idah 5:41) 


ay 


Maksudnya: Barangsiapa yang Allah menghendaki kesesatannya, 
maka sekali-kali kamu tidak akan mampu menolak sesuatupun 
(yang datang) daripada Allah. Mereka itu adalah orang-orang yang 
Allah tidak hendak mensucikan hati mereka. 

Ayat ini menurut Mu'tazilah memberi pengertian bahawa Allah s.w.t tidak 
mengkehendaki kesesatan kepada seseorang. Kesesatan yang berlaku adalah disebabkan 
keengganan dan kesombongan mereka sendiri walaupun telah diberikan peringatan oleh 
nabi. Kesombongan itu menyebabkan Allah membiarkan mereka sesat (al-Zamakhsyari, 


1343H. 2:26). 


3.3.8 Ru'yat Allah ( 41433) ) 

Semua aliran Mu'tazilah menolak pendapat boleh berlaku ru'yah (melihat) Allah s.w.t 
di dunia dan di Akhirat. Ini kerana melihat Allah s.w.t di dunia mahupun di Akhirat 
memberi erti bahawa Allah s.w.t berjisim. Mereka berpandangan bahawa, mata manusia 
hanya boleh melihat jika Allah s.w.t berjisim. Oleh itu, apabila mustahil Allah berjisim, 


maka mustahil juga Allah dapat dilihat dengan mata (Abdul Jabbar, 1998: 74). 


3.4 Salafiyah 

3.4.1 Kemunculan Aliran Salafiyah 

Menurut Abu Zahrah (1996:190), aliran Salafiyah ini mula muncul pada kurun keempat 
Hijrah dengan dipelopori oleh golongan mazhab Hanbali. Mereka mendakwa bahawa 
pandangan mereka adalah mengikut pendapat Imam Ahmad Bin Hanbal yang terkenal 
sebagai ulama yang menghidupkan Sunnah dan memerangi bid'ah. Pada kurun ketujuh 
Hijrah fahaman Salafiyah ini muncul kembali dengan dipimpin oleh Ibnu Taimiyyah 
(m. 1328M). Beliau sangat keras dalam dakwahnya. Beberapa fahaman dan pandangan 
baru yang dicetuskan oleh Ibnu Taimiyyah telah menimbulkan perdebatan yang hangat 


antara ulama. 

Selanjutnya pada kurun ke-12 Hijrah, fahaman Salafiyah ini telah tersebar di 
Semenanjung Tanah Arab di bawah gerakan pembaharuan Muhammad Bin Abdul 
Wahhab (m. 1792M). Sehingga ke hari ini Wahabiyyun (pengikut Muhammad Ibnu 
Wahhab) serta sebahagian ulama Islam terus menyebarkan faham Salafiyah ini (Abdul 


Hadi, 2008:25-27, Mohd Yusof, 1980:80-107). 


Oleh itu, pengistilahan Salafiyah sepertimana disebutkan bukanlah satu mazhab khusus. 
Ia lebih kepada gerakan pembaharuan yang menyeru masyarakat Islam supaya kembali 
mengikut petunjuk golongan salaf. Agenda utama dalam dakwah mereka ialah 
membersihkan akidah umat Islam daripada unsur bid'ah serta memelihara konsep 


Tauhid daripada sebarang unsur syirik” (Mani Hammad, 2003:160). 


3.4.2 Manhaj Salafiyah dalam akidah 

Salafiyah berpandangan bahawa sumber pengajian akidah ialah nas al-Quran dan 
Sunnah sahaja. Di samping itu, hujah akal yang terdapat dalam al-Quran merupakan 
hujah yang menunjukkan kebenaran dengan jelas dan ringkas. Sebaliknya, hujah akal 
mutakallimin penuh kekeliruan dan percanggahan. Selain itu, pada Salafiyah, khabar 
Ahad” dianggap sebagai sumber pengetahuan akidah. Mengikut pendapat ulama salaf 


setiap perkara yang Allah s.w.t dan RasulNya s.a.w khabarkan dan disampaikan dengan 


?4 Antara tokoh besar aliran Salafiyah ialah Ibnu Taimiah al-Harrani (m. 1328M), Ibnu Oayyim 
al-Jauziah (m. 1350M) serta Muhammad Bin Wahhab (m. 1791M). 


? Hadits Ahad ialah Hadits yang diriwayatkan oleh segelintir perawi pada satu satu generasi. 
Hadith Mutawatir pula ialah Hadits yang diriwayatkan oleh ramai perawi pada setiap generasi sehingga 
mustahil pada akal mereka dapat berpakat untuk berbohong. 

jalan yang benar maka perkhabaran tersebut wajib dipercayai tanpa membeza-bezakan 


antara khabar Ahad atau Mutawatir (Khafaji, 2000:23-37). 


3.4.3 Dalil Kewujudan Allah 
Salafiyah berfahaman bahawa dalam al-Quran sudah terdapat hujahan akal yang nyata 
dan jelas serta boleh difahami oleh setiap manusia bahkan hujahan al-Quran adalah 


terbaik berbanding hujahan ahli falsafah dan ulama Kalam. 


Kewujudan Allah s.w.t adalah satu fitrah yang sudah terdapat dalam diri manusia. Fitrah 
yang sejahtera dan suci daripada noda akan menyatakan wujudnya Allah tanpa 
memerlukan kepada dalil atau bukti (Ibnu Taimiyyah, 1986:202: Ibnu Qayyim, 


1999:55). 


Sungguhpun begitu, penggunaan dalil dan hujah yang terang juga diperlukan terutama 
bagi mereka yang telah rosak fitrahnya. Dalam hal ini, Ibnu Taimiyyah (1408H:11-20) 
mengenengahkan pendekatan al-Quran itu sendiri sebagai pendekatan terbaik untuk 
membuktikan kewujudan Allah s.w.t. Pendekatan al-Quran secara umumnya 
menggunakan kewujudan dan keajaiban alam semesta sebagai tanda wujudnya Allah 


s.w.t sebagai pencipta dan tuhan yang berhak disembah. 


Dalam al-Quran terdapat pelbagai bukti dikemukakan oleh Allah s.w.t bagi 
membuktikan kewujudan dan kekuasaanNya. Ibnu Taimiyyah membahagikannya 


kepada dua bentuk iaitu: 

i- Dalil Penciptaan (SSI 5 g1 AI Ja) 

Terdapat banyak ayat al-Quran yang menyeru manusia supaya beriman dengan 
kewujudan Allah s.w.t dengan menggunakan penelitian akal dan berfikir pada kejadian 
ciptaan Allah s.w.t. Fikiran yang waras akan mengatakan setiap ciptaan mesti ada 


penciptanya. Firman Allah s.w.t : 


CR 0D REAH 1292 IRAN MOD KG Os 
KD SEA AO APU TO. Pre 
(al-Ouran, al-Tharig 86:5-6) 


Maksudnya: Maka hendaklah manusia memperhatikan daripada 
apakah dia diciptakan? Dia diciptakan daripada air yang 
dipancarkan. 


ii- Dalil “Inayah (ats Jaa) 
Asas kepada dalil ini ialah kenyataan bahawa ciptaan alam yang penuh dengan 


keajaiban ini menunjukkan wujudnya “inayah atau pentadbiran Allah atasnya. Antara 


ayat yang menunjukkan “inayah Allah s.w.t seperti : 


No) Keek 26) JOMERO da AL ra IL 
Ara DD 09064 Karl 
HBO Oa Na DOD COTTADY AA a ORAL 25 DIA 
LOLOMER “HOOK &PCEUNDAK OR 
JONI TER Diya OH KBR WONG 
LØN XC OA KO o TAZZA & GGD MG RD 
(al-Ouran, al-Furgan 25:45-46) 


Maksudnya: Apakah kamu tidak memperhatikan (penciptaan) 
Tuhanmu, bagaimana Dia memanjangkan (dan memendekkan) 
bayang-bayang dan kalau Dia menghendaki niscaya Dia 
menjadikan tetap bayang-bayang itu. Kemudian kami jadikan 
matahari sebagai petunjuk atas bayang-bayang itu. Kemudian 
kami menarik bayang-bayang itu kepada kami dengan tarikan 
yang perlahan-lahan. 

3.4.4 Sifat-sifat Allah 

Secara umumnya, Salafiyah menegaskan bahawa sifat-sifat Allah s.w.t adalah seperti 
yang telah disebutkan dalam al-Ouran dan Sunnah. Ini kerana semua sifat-sifat tersebut 
adalah sifat-sifat kesempurnaan yang selayaknya ada pada Allah s.w.t. Sesungguhnya, 
tiada yang layak untuk menerangkan sifat-sifat Allah melainkan Allah s.w.t sendiri. 
Tiada manusia yang lebih mengetahui tentang Allah melainkan Rasulullah s.a.w (Ibnu 


Taimiyyah, 1408H:7). 


Antara asas pemahaman utama tentang sifat Allah s.w.t pada Salafiyah dapat 
diringkaskan seperti berikut, 
i- Sifat Allah itu Oadim (tiada permulaan), 

Ibnu Abi al- “Izz (1985:75) dalam kitab “Syarah Tohawiyah” menyatakan bahawa Allah 
s.w.t sentiasa bersifat dengan sifat kesempurnaan, sifat zat dan sifat perbuatan. Maka 
tidak ada satu sifat yang Allah s.w.t tidak bersifat dengannya sebelumnya. Ini kerana 
sifat-sifat Allah s.w.t adalah sifat kesempurnaan, sedang tidak bersifat dengan sifat 
tersebut adalah kekurangan. Maka tidak boleh berlaku keadaan di mana Allah s.w.t 
memperoleh kesempurnaan sedangkan sebelumnya Allah s.w.t bersifat dengan 


kekurangan. 


Walaupun demikian, bagi Ibnu Taimiyyah (1986:296), sifat Allah yang gadim tidak 


menghalang berdirinya hawadis (benda baharu) pada zat Allah s.w.t. 

ii- Sifat Allah s.w.t berdiri pada zat; 
Salafiyah berpandangan bahawa sifat-sifat Allah s.w.t berdiri pada zatNya. Ini kerana, 
sifat tidak boleh berdiri sendiri, sifat mesti berdiri pada mausuf-nya. Mereka juga 
beriktikad bahawa sifat Allah s.w.t tidak boleh berdiri pada zat yang lain yang lain 


daripada zat Allah s.w.t (Ibnu Taimiyyah, 1986:479). 


iii- Sifat Allah s.w.t bukan zatnya (SIS! Je 3% j Saal ), 
Dalam hal ini, Salafiyah berpandangan bahawa sifat-sifat ketuhanan adalah makna- 
makna yang berdiri pada zat Allah, sifat itu bukan zat. Ini kerana, tidak dikatakan 
seseorang itu berilmu melainkan ada padanya ilmu. Demikian juga tidak katakan 
seseorang itu berkuasa sekiranya dia tiada kuasa, demikianlah dengan sifat-sifat yang 


lain (Ibnu Taimiyyah, 1986:288). 


Oleh itu, Salafiyah menentang sekeras-kerasnya pendapat golongan yang menafikan 
sifat seperti Mu'tazilah yang menyatakan bahawa zat tanpa sifat merupakan suatu 
khayalan, hanya ada di dalam fikiran tetapi tidak wujud dalam alam nyata (Ibnu 


Taimiyyah, 1986:290). 


Antara sifat-sifat zat tersebut ialah sifat “ilmu, gudrah, iradah, masyi'ah, hayat, sama", 


basar dan kalam. 

3.4.5 Sifat-Sifat Khabariyah 

Permasalahan sifat khabariyah merupakan antara permasalahan yang begitu serius 
dibincangkan antara ulama ilmu Kalam dan ahli falsafah Islam. Demikian juga kita 
mendapati tajuk sifat khabariyah adalah tajuk yang cukup diberi perhatian oleh para 


ulama aliran Salafiyah ini. 


Secara umumnya, pemahaman aliran Salafiyah dalam ayat-ayat sifat khabariy ialah 
menetapkan sifat-sifat tersebut, tanpa melakukan ta wil. Mereka memahami ayat-ayat 
sifat tersebut dengan makna yang hagigi bukan dengan makna yang majazi atau kiasan. 
Ibnu Taimiyyah menjelaskan bahawa, Ahlu Sunnah wa al-Jama'ah bersepakat 
menetapkan sifat-sifat Allah s.w.t yang disebut dalam al-Quran dan Sunnah. Sifat-sifat 
tersebut wajib diimani dan difahami dengan makna hagigi bukan majazi, tetapi dalam 
masa yang sama, sifat tersebut tidak dperincikan. Oleh itu, sifat tersebut mestilah 
dipercayai tanpa tahrif (penyelewengan makna), tanpa ta'til (dinafikan), tanpa takyif 
(kaifiat) dan tanpa tamsil (perumpamaan) kerana syara” dan akal telah menetapkan 
bahawa Allah s.w.t tidak seumpama denganNya sesuatu pun, sama ada pada zat, pada 
sifat dan pada perbuatanNya. Contoh pemahaman Salafiyah dalam hal ini adalah seperti 


pemahaman firman Allah s.w.t : 


DEK 6 SI RD SOAL PAHA OA 
(al-Ouran, al-Oasas 28:88) 


Maksudnya: Dia tiap-tiap sesuatu pasti binasa, kecuali 
wajahNya (Allah). 

Salafiyah memahami secara zahir makna ayat tersebut. Bagi mereka, ayat tersebut 
mengisbatkan satu sifat pada Allah s.w.t iaitu sifat wajah bagi Allah s.w.t. Namun, 


wajah Allah s.w.t itu tidaklah menyerupai wajah-wajah makhluk (Khafaji, 2000:327). 


Abu Zahrah (1996:196-197) membuat komentar dalam permasalahan ini di mana beliau 
menyatakan bahawa pandangan mazhab salaf dalam permasalahan sifat khabariyah 
ialah mengisbatkan semua sifat khabariyah yang terdapat dalam al-Quran seperti 488 
(atas), 453 (bawah), 73! Je e Al (bersemayam di Arash), 425 (berwajah), 4 (tangan), 
an (suka), dan o (benci). Namun, Abu Zahrah mempersoalkan, adakah pemahaman 
sebegini merupakan pemahaman salaf yang sebenar?. Jelas beliau, isu tersebut telah 
berlaku sejak kurun keempat Hijrah lagi, mereka juga mendakwa bahawa, itulah akidah 
yang dipegang oleh mazhab salaf. Namun, para ulama ketika itu (iaitu pada kurun 
keempat Hijrah) telah melakukan perbincangan dan mereka mendapati bahawa fahaman 
tersebut boleh membawa kepada tasybih (menyamakan Allah s.w.t degan makhluk) 


serta menisbahkan jisim pada Allah s.w.t. 


Menurut Abu Zahrah lagi, Imam al-Khatib Ibnu al-Jauzi al-Hanbali dalam kitabnya Daf 
“al-Tasybih menafikan dengan sekeras-kerasnya bahawa fahaman tersebut amerupakan 
fahaman salaf serta fahaman Imam Ahmad Bin Hanbal. Dengan itu, ternyata bahawa 
fahaman tersebut tidak dipersetujui oleh kalangan ulama Hanabilah sendiri, dan keadaan 
ini telah menimbulkan suasana tegang antara mereka. Oleh sebab itu, fahaman Salafiyah 
ini telah lenyap selepas itu sehinggalah dihidupkan kembali oleh Ibnu Taimiyyah pada 


kurun ketujuh Hijrah (Abu Zahrah, 1996:196-197). 

3.4.6 Qada’ dan Qadar 
Beriman dengan gada' dan gadar merupakan sebahagian daripada rukun iman. 
Kewajipan beriman dengan gada' dan gadar Allah s.w.t adalah rentetan daripada 


keimanan terhadap kesempurnaan sifat Judrah dan Iradah Allah s.w.t. 


Walaupun Ibnu Taimiyyah mengisbatkan umumnya gudrat Allah s.w.t, namun beliau 
juga mengisbatkan gudrat manusia. Dalam hal ini, fahaman Ibnu Taimiyyah (2000:209- 
211) dapat disimpul dalam tiga perkara: 

i. Allah s.w.t menciptakan semua perkara, dan tiada sesuatu pun yang dapat 
berlaku di alam ini tanpa kehendaknya, 

ii. Manusia melakukan perbuatannya sendiri. Manusia diberikan iradah (kehendak) 
yang sempurna sehingga menjadikannya bertanggungjawab terhadap apa yang 
dilakukannya, 

iii. Allah s.w.t menghendaki perbuatan baik dan Allah redha perbuatan tersebut. 
Adapun perbuatan jahat, Allah s.w.t izinkannya tetapi tidak meredhainya dan 
tidak menyukainya. 

Abu Zahrah (1996:203) menjelaskan bahawa fahaman Salafiyah dalam persoalan qada’ 
dan qadar adalah perantaran antara fahaman Mu'tazilah dan Asya'irah. Secara 
umumnya pegangan tersebut sangat hampir dengan pegangan mazhab Maturidi, di mana 
mereka sekata mengatakan bahawa Allah s.w.t mencipta pada diri makhluk gudrah 
(kekuatan) dan dengan gudrah tersebut perbuatan makhluk dapat memberi bekas atau 


kesan. Perbezaan antara kedua-dua mazhab ini ialah, pada Ibnu Taimiyyah 

keberkesanan perbuatan makhluk adalah pada perbuatan itu sendiri, sedangkan pada 
pandangan Maturidi, keberkesanan perbuatan makhluk adalah pada kekuatan yang 


diletakkan oleh Allah s.w.t pada diri makhluk itu. 


3.47 Perbuatan Allah 

Mengenai perbuatan Allah s.w.t, Ibnu Taimiyyah menjelaskan bahawa Allah s.w.t 
menciptakan makhluk, memberikan perintah-perintah dan larangan-larangan disebabkan 
terdapatnya hikmah-hikmah yang baik. Beliau menyatakan bahawa pendapat ini 
merupakan pendapat seluruh orang Islam dan bukan Islam, juga pandangan sebahagian 


ulama Hanafi, Maliki dan Syafe'i, serta sebahagian ulama Kalam. 


Berkaitan persoalan adakah Allah s.w.t memperbuat suatu yang gabih (keji) dan zalim, 
Ibnu Taimiyyah menjelaskan bahawa seluruh ulama Islam bersepakat mengatakan 


bahawa Allah s.w.t tidak melakukan sesuatu yang keji dan zalim. 


Namun, berlaku perbezaan pendapat tentang penafsiran perkara tersebut. Sekiranya 
Allah s.w.t menciptakan perbuatan manusia, adakah boleh dikatakan Allah s.w.t 
melakukan perbuatan keji, atau tidak boleh dikatakan demikian? Mazhab Ahlu Sunnah 
wa al-Jama'ah yang mengisbatkan qadar mengatakan tidak boleh dikatakan demikian 
Gaitu Allah melakukan zalim dan melakukan perbuatan keji). Ibnu Taimiyyah 
menjelaskan pandangan Ahlu Sunnah wa al-Jama'ah ini dengan mengatakan bahawa 
keadaan sesuatu perbuatan keji pada pelakunya tidak bererti perbuatan itu keji pada 


penciptanya (Allah). Contohnya Allah s.w.t menciptakan perlakuan makan dan minum 

bagi seseorang, tidak bererti Allah s.w.t makan dan minum. Demikian juga sebagai 
contoh apabila Allah s.w.t menciptakan pada satu makhluknya dengan bau yang busuk, 
maka yang bersifat dengan busuk itu ialah makhlukNya, bukan Allah s.w.t (Ibnu 


Taimiyyah, 1986:295). 


Kesimpulannya, pada pemahaman aliran Salafiyah mereka berpendapat bahawa Allah 
s.w.t melakukan sesuatu perbuatan kerana hikmah tertentu dan kebaikan hambanya. Di 
samping itu, perbuatan Allah s.w.t juga adalah bersih dan suci daripada sebarang bentuk 
perbuatan yang sia-sia yang tidak memberi manfaat kepada hambaNya. Mereka juga 
tidak mewajibkan sesuatu perbuatan ke atas Allah s.w.t. melainkan Allah s.w.t sendiri 


yang mewajibkannya atas diriNya. 


3.4.8 Melihat Allah 

Berdasarkan nas-nas yang mutawatir, aliran Salafiyah berpandangan bahawa melihat 
Allah s.w.t di syurga merupakan satu kepastian. Hadits-hadits? yang sahih 
membuktikan bahawa orang-orang beriman akan melihat Allah s.w.t di syurga. Mereka 
juga berpandangan bahawa sesiapa yang mengingkari persoalan melihat Allah akan 


menjadi kafir kerana menafikan nas yang Qat'iy (al-Utsaimin, 2007:496-499). 


?6 Antaranya ialah sabda Rasulullah s.a.w : 


OB «430 Usai U e pa AI pati Up SUS ASI) Uta ASI) 
Detail e past Ji Bllka asi sila USB sll A alat, 
Lala PA 


(Bukhari, Sahih Bukhari, Kitab al-Tawhid, no.7437; Muslim, Sahih Muslim, kitab al- 
Iman, no.469) 

Walaupun pendapat Salafiyah dalam perkara ini adalah sama dengan semua mazhab- 
mazhab daripada golongan Ahlu Sunnah wa al-Jama'ah, namun terdapat sedikit 
perbezaan antara mereka tentang persoalan, adakah Allah s.w.t berjihah (mempunyai 
arah) ketika orang mukmin melihatnya? Bagi menjawab persoalan ini, golongan 
Salafiyah dengan jelas menisbahkan arah atas pada Allah s.w.t kerana telah disebut 
dengan jelas dalam nas Hadits. Pemahaman ini bertepatan dengan prinsip mereka yang 


berpegang dengan zahir nas (Ibnu Taimiyyah, 1986:326, Ibnu Abi “Izz, 1985:182). 


3.6 Ahli Falsafah Islam 

3.6.1 Pengenalan 

Ahli Falsafah Islam ialah pemikir-pemikir daripada umat Islam yang mempunyai 
kedudukan yang tersendiri berbanding pemikir-pemikir lain yang muncul dalam sejarah 


pemikiran dan peradaban manusia (Sayyid Agil, 1989:9). 


Walaupun pengaruh falsafah Islam banyak dipengaruhi oleh falsafah luar khususnya 
falsafah Greek, dengan pengaruh tokoh-tokoh seperti Plato dan Aristotle namun ianya 
tidaklah bererti bahawa peranan Ahli Falsafah Islam sekadar memindahkan dan 
menterjemahkan sahaja falsafah mereka. Ini kerana falsafah Islam bukanlah sekadar 
usaha memindahkan pemikiran Aristotle atau lainnya tetapi ia telah membentuk satu 
falsafah yang tersendiri yang mempunyai subjek-subjek kajian yang tersendiri bagi 


menyelesaikan isu-isu yang timbul (Abu Rayyan & Abbas Muhammad, t.th:18). 

Sepanjang sejarah peradaban Islam, terdapat ramai tokoh falsafah Islam yang menjadi 
kebanggaan umat Islam. Ini kerana sumbangan mereka yang tidak bersempadan itu telah 
memberi sumbangan yang besar terhadap peradaban dan ketamadunan manusia 
seluruhnya. Antara mereka ialah al-Kindi (m. 253H), al-Farabi (m.339H), Ibnu Sina (m. 
428H), Imam al-Ghazali (m. 505H), Ibnu Rusyd (m. 595H) dan lain-lain lagi. Empat 
daripada yang disebutkan merupakan ilmuan yang disepakati oleh para pengkaji sebagai 
Ahli Falsafah Islam iaitu al-Kindi, al-Farabi, Ibnu Sina dan Ibnu Rusyd. Walaupun 
Imam al-Ghazali seorang ilmuan besar dalam falsafah namun pendirian beliau 
bertentangan dengan Ahli Falsafah lain dalam persoalan akidah serta tindakannya 
mengkafirkan mereka menyebabkan sebahagian pengkaji tidak menggolongkannya 


dalam golongan Ahli Falsafah (Sayyid Agil, 1987:6). 


Perkembangan falsafah Islam merupakan kesan daripada perkembangan ilmu Kalam 
Islam khususnya dalam persoalan ilahiyyat yang menjadi aspek perbahasan terpenting 
dalam ilmu Kalam. Ini beerti bahawa, pemikiran Ahli Falsafah Islam adalah bermula 
dengan falsafah ketuhanan kemudian barulah mereka meneroka bidang-bidang yang lain 


(Abu Rayyan & Hasan Muhammad, t.th:116). 


Untuk mengetahui pandangan Ahli Falsafah Islam dalam konsep ilahiyyat pengkaji akan 
memaparkan pandangan daripada dua tokoh sahaja iaitu al-Farabi dan Ibnu Sina. 
Walaupun pandangan mereka tidak mewakili pandangan semua Ahli Falsafah Islam 
namun pandangan tersebut boleh menjadi asas untuk memahami pandangan sebahagian 


besar daripada mereka dalam persoalan ketuhanan. 

3.5.2 Kewujudan Allah 

Al-Farabi menamakan kewujudan Allah sebagai kewujudan pertama (al-wujud al- 
awwal). Ini kerana kewujudan Allah adalah kewujudan yang sempurna dan tidak 
memerlukan “illah (penyebab). Bagi beliau kewujudan Allah s.w.t merupakan sebaik- 
baik kewujudan selain kewujudan yang paling gadim. Allah s.w.t tidak punya rupa atau 
bentuk, kerana rupa hanya terbentuk daripada benda, dan Allah s.w.t bukannya dari 
jenis benda. Kewujudan Allah s.w.t merupakan kewujudan yang sempurna serta mutlak. 
Oleh itu kewujudan tersebut di luar batas dapatan pancaindera manusia (al-Farabi, 1968: 


37). 


Abdul Halim Mahmud (1977:136) menjelaskan bahawa dalil kewujudan Allah s.w.t 
pada al-Farabi adalah dalam dua bentuk: 
l- Dalil wujub dan imkan; 


2- Dalil itgan (kerapian). 


Pada al-Farabi, sesuatu yang wujud sama ada ianya wajib ada atau pun mumkin (sesuatu 
yang boleh menerima ada dan tiada). Wajib wujud bermaksud sesuatu yang wujud itu 
daripada zatnya sendiri, iaitu yang tidak memerlukan sesuatu yang lain untuk wujud 
melainkan dengan zatnya sendiri. Mumkin wujud pula ialah sesuatu yang memerlukan 
sesuatu yang lain untuk menjadikannya wujud (ada). Bagi zat mumkin wujud, wujud 
(ada) dan “adam (tiada) adalah sama berat, dan daripada sudut zatnya ianya tidak wajib 
ada. Sesuatu yang mumkin seumpama ini tidak boleh ada dengan sendiri. Ia memerlukan 


murajjih (pemberat) yang memutuskannya sama ada untuk wujud mahupun terus tiada. 

Selanjutnya murajjih itu pula sama ada wajib wujud ataupun mumkin juga. Sekiranya 
murajjih itu wajib wujud maka itulah natijahnya (keputusan dikehendaki) yang sebenar. 
Sekira murajjih itu juga mumkin maka ia juga memerlukan murajjih yang lain untuk 
wujud, demikianlah seterusnya akan berterusan (tasalsul) sehingga tiada kesudahan 


sedang tasalsul itu merupakan satu yang mustahil pada akal. 


Dalil yang kedua ialah dalil itgan (kerapian) pada kejadian alam ini. Kejadian alam yang 
penuh dengan keindahan dan kerapian menunjukkan wujudnya pencipta yang maha 
sempurna iaitu Allah s.w.t. Dalil ini adalah dalil yang sama yang dikemukakan oleh 
Ibnu Taimiyyah seperti yang telah dibincangkan. Kedua-dua dalil ini mengikut al- 


Farabi terkandung dalam ayat al-Ouran, surah Fussilat ayat 53: 


PNS AG UI OESR TA SERA RANG 
Men? Mara OR 
IR #ONO A2 MOD AO 


| JOL 203m (AMI AL 1G 6x aa ZO 
FREIO A2 PIL (olan mk NITE 
JOER AN Sek Br 

TR 008 TK enda SMA AN 
(al-Ouran, Fussilat 41:53) 


Maksudnya: Kami akan memperlihatkan kepada mereka tanda- 
tanda (kekuasaan) kami di segala wilayah bumi dan pada diri 
mereka sendiri, hingga jelas bagi mereka bahawa al-Ouran itu 
adalah benar. Tiadakah cukup bahwa Sesungguhnya Tuhanmu 
menjadi saksi atas segala sesuatu? 


Pada Ibnu Sina, pula kewujudan Allah s.w.t. merupakan kewujudan yang pertama yang 
tiada jenis baginya, tiada kaifiat (cara) baginya, tiada mahiah, tiada kammiyah, tiada di 


mana, tiada bila, tiada sekutu, tiada lawan, tiada had (semapadan), tiada burhan (bukti) 

ke atasnya bahkan Dialah burhan (bukti) terhadap setiap sesuatu, namun pada 
kewujudannya terdapat bukti yang jelas. Bagi Ibnu Sina, setiap sesuatu adalah daripada 
Allah s.w.t. Allah s.w.t tidak bersama-sama dengan sesuatu yang dia ciptakan kerana 
Dialah sumber setiap sesuatu. Dengan itu, Dia bukanlah sebahagian daripada sesuatu 


(Sayyid Agil, 1989:47). 


Dalil kewujudan Allah s.w.t pada Ibnu Sina pula dinyatakan dalam dua bentuk : 
1- metod hujahan akal: 


2- metod hadasiy. 


Bentuk yang pertama adalah sama dengan hujahan al-Farabi di mana mereka 
menggunakan pendekatan pembahagian akal terhadap maujud kepada mumkin dan wajib 
wujud. Pembahagian akal tersebut akan membawa logik akal untuk menerima bahawa 


wajib wujud adalah penyebab pertama dan utama kepada kewujudan segala mumkinat. 


Metod yang kedua agak berbeza dengan metod yang pertama serta berbeza dengan 
metod itgan yang dikemukakan oleh al-Farabi kerana ianya tidak menggunakan 
pendekatan logik serta tidak membuat pemerhatian kepada kejadian alam. Sebaliknya 
Ibnu Sina menjadikan idea 'wujud' itu sendiri untuk dicapai secara langsung . Ibnu Sina 
menjelaskan ”renungkanlah, bagaimana keterangan kami untuk mengisbatkan 
kewujudan dan keesaan Allah s.w.t tanpa berhajat kepada berfikir pada selain daripada 
wujud Allah, iaitu apabila kita memandang keadaan wujud itu dari segi maujud”. 


Dengan itu, dalil hadasi ini adalah terbalikan daripada dalil terdahulu. Ini bererti 

sekiranya metod terdahulu kita menggunakan kewujudan makhluk menjadi dalil kepada 
wujudnya Allah s.w.t maka metod ini menggunakan wujud itu sebagai dalil adanya 


makhluk (Sayid Agil, 1989:113). 


3.5.3 Sifat-sifat Allah 

i- Tanzih 

Al-Farabi berpendapat bahawa Allah s.w.t sepatutnya disifatkan dengan tanzih 
(disucikan daripada persamaan dengan makhluk) yang mutlak. Al-Farabi menafikan 
sebarang bentuk benda pada Allah s.w.t sepertimana difahami oleh Islam. Abdul Halim 
Mahmud (1977:137-138) menjelaskan bahawa perkara pertama yang dinafikan oleh 
Islam ialah penisbahan benda pada Allah s.w.t. Maksudnya Allah s.w.t bukan jenis 
benda, dan tiada ruang bagi benda untuk berada pada Zat Allah s.w.t. Perkara tersebut 


juga adalah antara perkara-perkara utama yang dinafikan oleh al-Farabi. 


Selanjutnya al-Farabi menjelaskan bahawa apabila Allah s.w.t bukan jenis 'benda” 
maka jauharnya (zatnya) ialah “agal. Ini kerana yang menghalang sesuatu itu daripada 
menjadi agal dan beragal ialah kerana sesuatu tersebut ialah benda yang terdapat 
sesuatu padanya. Oleh itu, apabila sesuatu pada kewujudannya tidak memerlukan 


kepada benda maka sesuatu tersebut pada jauharnya adalah agal (al-Farabi, 1968:46) 


Dengan demikian dapat difahami bahawa pada pandangan falsafah al-Farabi, sifat 
pertama Allah s.w.t ialah Allah s.w.t bukan benda dan tiada bagi Allah sebarang perkara 


yang boleh dikatakan sebagai benda. Allah s.w.t adalah Agal, “Agil, dan Ma'qul . 

ii- Sifat Wujudi 

Allah s.w.t bersifat dengan maha mengetahui. Pengetahuan Allah s.w.t tidak 
memerlukan zat yang lain untuk membolehkan Dia mengetahui. Pada pemikiran al- 
Farabi, ilmu Allah s.w.t itu ialah jauharnya (zatnya), bukan yang lain. Oleh itu, Allah 
s.w.t mengetahui, diketahui dan pengetahuan merupakan zat yang satu (al-Farabi, 


1968:46) 


Sungguhpun al-Farabi mengakui bahawa sifat Allah s.w.t yang maha mengetahui, 
namun terdapat persoalan adakah pengetahuan Allah s.w.t pada al-Farabi itu memberi 
makna pengetahuan yang menyeluruh atau hanya pengetahuan yang umum di mana 
Allah s.w.t tidak mengetahui perkara-perkara juz 'iyyah seperti pandangan Aristotle. 
Terdapat dua pandangan sarjana menegenai perkara ini: 

1- Imam al-Ghazali (1972:207-209) dalam “Tahafut al-Falasifah” berpendapat 
bahawa al-Farabi dan Ibnu Sina menafikan pengetahuan Allah tentang perkara- 
perkara yang juz 'iy, 

2- Kebanyakan ulama mutaakhirin seperti Muhammad Abduh, Abdul Halim 
Mahmud, Sulaiman Dunya mendapati bahawa al-Farabi tidak mengingkari 
pengetahuan Allah s.w.t tentang juz 'iyyat sepertimana difahami Imam al-Ghazali 


berdasarkan nas yang jelas daripada al-Farabi dan Ibnu Sina sendiri.” 


? Lihat penjelasan Dr. Sulaiman Dunya dalam kitab ‘Tahafut al-Falasifah' Imam al-Ghazali 
(1972:209-212). 


78 


Pandangan Ibnu Sina pula tidak berbeza dengan pandangan al-Farabi. Pada Ibnu Sina 
sifat asas bagi Allah s.w.t ialah sifat Ilmu di mana semua sifat-sifat ma'ani yang lain 


adalah pecahan dari sifat ilmu Allah s.w.t (Oamar al-Daulah, 1999:218-220). 


Secara umumnya, Ahli Falsafah Islam sememangnya mengisbatkan semua sifat 
kesempurnaan pada Allah s.w.t. Namun, pada mereka sifat-sifat tersebut adalah “ain 


(diri) zat Allah s.w.t sendiri (al-Farabi, 1968: 47-48). 


Perkara ini turut dijelaskan oleh al-Dawani (1958:278) dalam kitabnya yang 
mensyarahkan al- Agaid al- Idadiyah, di mana beliau menyatakan : 


Para ahli falsafah dan mutakallimin bersepakat mengatakan bahawa 
Allah s.w.t bersifat dengan qadir, murid, alim, hayyun, sami", basir dan 
semua sifat-sifat Allah yang lain. Adapun khilaf antara mereka berlaku 
dari segi adakah sifat tersebut “ain zat, atau bukan zat, atau bukan zat 
dan bukan lain dari zat. Mu'tazilah dan ahli falsafah memilih yang 
pertama, jumhur Mutakallimin memilih yang kedua dan Imam al- 
Ashari memilih yang ketiga. 
3.5.4 Perbuatan Allah 
Para Ahli Falsafah Islam mempunyai pandangan yang berlainan tentang perbuatan 
Allah s.w.t mencipta alam. Ulama Kalam berpendapat bahawa adalah harus bagi Allah 


menciptakan alam ini kerana semuanya dengan pilihanNya. Namun pada pandangan 


Ahli Falsafah pula, penciptaan alam adalah wajib bagi Allah s.w.t. 


Oudrah pada Ahli Falsafah ialah keadaan faril (pelaku) yang mampu melakukan segala 


perkara mengikut kehendaknya. Sekiranya Dia berkehendak melakukannya maka Dia 

akan melakukannya dan kalau tidak berkehendak maka Dia tidak melakukannya. Ini 
beerti perlakuannya itu adalah mengikut kehendaknya. Kehendak ( &xis ) pula pada ahli 
falsafah, ialah pengetahuan Allah s.w.t dengan cara yang sempurna. Pengetahuan 
tersebut mesti melazimi zat Allah s.w.t dan tidak boleh terpisah daripada zatNya sama 
sekali. Oleh yang demikian, penciptaan alam ini oleh Allah adalah wajib bagi Allah 


s.w.t, bukannya dengan pilihan (Qamar al-Daulah, 1999 :237-238). 


Selain itu, menurut al-Syahrastani (1956:138) golongan Ahli Falsafah berpendapat 
bahawa tidak harus bagi zat yang wajib al-wujud melakukan sesuatu kerana sesuatu 
“illat (sebab). Perbuatan Allah s.w.t tersebut bukan untuk dipuji atau menghias diri 
dengan pujian, tidak untuk mengambil manfaat daripada perbuatanNya, atau untuk 
menolak sesuatu kemudharatan, juga bukan kerana suruhan seseorang. Dalam hal ini, 


kita mendapati pendapat Ahli Falsafah adalah selari dengan mazhab-mazhab yang lain. 


3.5.5 Qada’ dan Qadar 
Beriman dengan gada' dan gadar merupakan salah satu rukun iman yang wajib untuk 
diimani oleh setiap orang Islam. Keimanan kepada qada’ dan qadar merupakan rumusan 
daripada keimana kepada sifat ilmu, gudrah dan iradah Allah s.w.t yang sempurna. 
Berdasarkan firman Allah s.w.t: 

COGOSSLOMEAKE SASAK LO aka 


RB LS ADNa DIRA 
(al-Ouran, al-Oamar 54:49) 


Bermaksud: Sesungguhnya kami menciptakan segala sesuatu 
menurut ukuran. 

Imam al-Fakhrurazi (1995, jil.15:74) menyatakan bahawa ayat ini memberi pengertian 
bahawa Allah s.w.t tidak menciptakan sesuatu tanpa tagdir seperti mana pemanah 
melepaskan panahannya lalu terkena pada tempat yang tidak ditentukannya, sebaliknya 
Allah s.w.t menciptakan seperti apa yang Dia telah tagdirkan (tentukan). Hal ini berbeza 
dengan pendapat Ahli Falsafah yang mengatakan bahawa Allah s.w.t mencipta dengan 


zatNya (bukan dengan gadarnya). 


Mengenai perbezaan antara gada” dan qadar, Imam al-Fakhrurazi (1995, j1l.15:74) 
menukilkan fahaman Ahli Falsafah seperti berikut : 


Sesungguhnya apa yang digasad oleh Allah maka itu gada', dan apa 
melaziminya maka itu gadar. Mereka memberikan contoh, ciptaan api 
yang panas maka itu gada' kerana itu yang sepatutnya berlaku, tetapi 
antara lazimnya ialah apabila berada pada kapas atau kayu kering maka 
api akan membakarnya, maka itu dengan qadar bukan qada’. 


Kenyataan Ahli falasafah tentang qada’ dan qadar ternyata tidak dipersetujui oleh Imam 
al-Fakhrurazi. Bagi beliau fahaman tersebut adalah fahaman yang salah. Pada beliau 
qada’ ialah perkara yang terkandung dalam ilmu Allah sementara qadar ialah perkara 


yang berada dalam iradah Allah s.w.t 


3.5.6 Rukyat Allah 

Pandangan Ahli Falsafah dalam masalah rukyah tidaklah berbeza dengan pandangan 
Mu'tazilah, dan Zaidiyah sepertimana yang telah dibincangkan. Ini kerana metodogi 
pemikiran mereka dalam permasalahan ilahiyyat ini adalah pada kekuatan akal semata- 
mata. Agak sukar untuk kita mendapatkan penjelasan yang terperinci mengenai 


pandangan mereka dalam perkara ini kerana kekangan sumber rujukan utama daripada 

karangan ahli-ahli falsafah Islam tersebut. Namun sebagai gambaran umum, catatan 
Imam al-Zabidi dalam kitabnya Ithaf al-Sadat al-Muttagin mungkin dapat menjawab 


serba sedikit tentang perkara tersebut. 


Al-Zabidi (t.th.jil.2:116) mengambil kata-kata al-Nasafi dalam syarah al-“ Umdah, 
bahawa golongan Mu'tazilah, Zaidiyah dan Ahli Falsafah berpendapat bahawa adalah 
mustahil melihat Allah s.w.t berdasarkan logik akal. Ini kerana, perbuatan melihat 
memerlukan pertemuan antara pelihat dengan yang dilihat. Yang demikian itu tidak 
akan berlaku tanpa adanya ruang dan jarak yang sesuai antara pelihat dan yang dilihat. 
Ruang dan jarak tersebut pula tidak terlalu dekat dan tidak terlalu jauh, di samping 
adanya cahaya yang membawa gambaran yang dilihat ke mata pelihat. Semua itu adalah 
mustahil pada Allah s.w.t. Dengan hujah tersebut, Ahli Falsafah mengatakan bahawa 
adalah mustahil pada akal manusia dapat melihat Allah s.w.t di dunia mahupun di 


Akhirat. 


3.6 Penutup 

Kefahaman konsep ketuhanan merupakan asas terpenting dalam Islam. Para ulama dan 
pemikir Islam dengan sedaya upaya menggunakan daya pemahaman masing-masing 
untuk memahami dan menjelaskan persoalan ketuhanan. Dalam bab ini pengkaji 
menjelaskan secara ringkas perspektif beberapa aliran dalam memahami konsep 
ketuhanan. Dapat disimpulkan bahawa semua aliran yang dinyatakan telah mengakui 
asas akidah Islam iaitu kewujudan Allah s.w.t dan sifat-sifatNya serta kesucian Allah 


daripada kekurangan dan persamaan dengan makhluk. Perbezaan pandangan antara 

mereka tentang kewujudan Allah s.w.t adalah daripada segi pendekatan yang digunakan 
mengikut bidang dan kecenderungan masing-masing. Pandangan-pandangan ini nyata 


telah mengembangkan persada ilmu Kalam ke tahap yang tinggi. 


Dalam membuktikan kewujudan Allah s.w.t, Mu'tazilah dan Ahli Falsafah masing- 
masing menggunakan pendekatan akal. Sementara pendekatan Salafiyah adalah 
berpegang teguh dengan persembahan al-Quran dan Sunnah. Semua aliran menetapkan 
sifat bagi Allah s.w.t. Bagi Muktzilah dan ahli falsafah sifat-sifat Allah s.w.t tersebut 
adalah dengan zatNya sendiri bukan dengan sifat ma'ani yang lain daripada zat. 
Salafiyah pula menetapkan semua sifat dan nama sepertimana yang tersurat dalam al- 
Ouran dan Hadits. Sifat-sifat tersebut dapat dibahagikan kepada sifat zat dan sifat 
perbuatan. Sifat zat Allah seperti gudrah dan “ilmu merupakan sifat yang tersedia ada 
pada zat Allah s.w.t. Sifat tersebut bukan zat Allah tetapi tersedia wujud pada Allah 


S.W.t. 


Konsep tanzih iaitu menyucikan Allah s.w.t daripada sebarang persamaan dengan 
makhluk telah menyebabkan aliran Mu'tazilah dan Ahli Falsafah menolak pemahaman 
zahir sifat-sifat khabariyyah dalam al-Quran. Pendekatan ini berbeza dengan Salafiyah 


yang menerima zahir makna ayat tesebut tanpa sebarang ta wil. 


Dalam perbahasan tentang perbuatan Allah s.w.t pula, semua aliran menetapkan hikmah 
pada perbuatan Allah s.w.t. Maknanya, adalah mustahil Allah s.w.t melakukan sesuatu 


secara sia-sia. Muktazilah dan ahli falsafah mewajibkan ke atas Allah s.w.t melakukan 

semua perkara yang berhikmah dan baik kepada manusia. Salafiyah pula walaupun tidak 
mengatakannya wajib secara hukum akal, tetapi mengatakan ianya wajib juga pada 


perkara yang Allah s.w.t telah wajibkan ke atas diriNya melakukannya. 


Semua aliran mazhab menerima gada' dan gadar Allah s.w.t. Namun bagi Muktazilah 
dan ahli falsafah, manusia yang menentukan perbuatannya sama ada baik atau buruk. 
Salafiyah pula sebaliknya berpandangan bahawa semua perbuatan manusia sama ada 
baik atau buruk telah ditentukan oleh Allah s.w.t, namun manusia diberi iradah dan 


gudrah oleh Allah untuk berusaha. 


Skop yang terakhir ialah mengenai rukyat Allah s.w.t iaitu kebarangkalian bagi 
manusia melihat Allah s.w.t. di akhirat. Aliran Mu'tazilah dan Ahli Falsafah menafikan 
kebarangkalian tersebut sementara Salafiyah menetapkannya berdasarkan kenyataan nas 


al-Ouran dan Hadits. 


Dengan rumusan tersebut, didapati wujud persamaan yang ketara antara dua aliran iaitu 
Mu'tazilah dan Ahli Falsafah yang berpesependapat dalam banyak perkara. Ini kerana 
ketiga-tiga aliran ini mengambil pendekatan yang sama iaitu mengutamakan dapatan 
akal. Sementara bagi Salafiyah, akal hanyalah alat untuk memahami nas. Dengan itu, 
kehendak al-Ouran dan al-Sunnah hendaklah didahulukan walaupun bercanggah dengan 


dapatan akal. 

BAB EMPAT 
PEMIKIRAN SYEIKH WAN AHMAD BIN MUHAMMAD ZAIN 


AL-FATANI DALAM ILAHIYYAT 


41 Pendahuluan 

Seperti yang telah diketahui, akidah yang benar merupakan tunjang utama ajaran Islam. 
Mempunyai akidah yang benar merupakan kewajipan pertama seorang muslim yang 
beriman kepada Allah s.w.t. Menerusi karya-karya para ulama Usuluddin, kita dapat 


mengetahui dan mempelajari persoalan-persoalan akidah dengan jelas. 


Dalam bab ini, pengkaji akan menjelaskan pemahaman dan pemikiran al-Fatani dalam 
persoalan ilahiyyat sepertimana yang tercatat dalam karya-karya akidah beliau. 
Pemahaman yang benar tentang aspek ilahiyyat sangatlah penting kerana ianya 
merupakan dasar utama yang mendasari aspek-aspek lain dalam akidah seperti 


nubuwwat dan sam'iyyat. 


Kerangka utama dalam ilahiyyat seperti dalil kewujudan, sifat-sifat Allah s.w.t, sifat 
khabariyyah, af al Allah s.w.t, qada’ dan qadar juga konsep rukyat Allah s.w.t akan 
dibincangkan dengan memaparkan penjelasan daripada al-Fatani. Selain itu, beberapa 
prinsip asas ilmu Tauhid seperti takrifan ilmu Tauhid, konsep ma'rifat Allah, konsep 
taglid mengikut fahaman beliau juga akan dibincangkan sebagai asas kepada kerangka 


perbincangan. 

42 Prinsip-prinsip Asas Ilmu Tauhid 

4.2.1 Takrifan Ilmu Tauhid 

Selain dikenali dengan nama Ilmu Tauhid, disiplin ilmu ini juga dikenali dengan nama- 
nama yang lain seperti al-Fiqh al-Akbar, Ilmu al-“akidah al-Islamiyyah, Ilmu al-Kalam 
al-Islami, Ilmu Usul al-Din, Ilmu al-Tawhid wa al-Sifat, Ilmu al-Nazar wa al-Istidlal 


dan Ilmu Ma'rifat bi Allah wa al-Nubuwwat wa al-Sam'yyyat . 


Walau bagaimanapun, nama yang biasa digunakan dalam masyarakat Islam dan 
mendapat kesepakatan antara semua mazhab atau aliran seperti aliran Ahlu Sunnah Wa 


al-Jama ah, dan Mu'tazilah ialah ilmu Tauhid. 


Dari segi etimologi, maksud kalimah tauhid ialah menghukumkan sesuatu itu satu dan 
mengetahui bahawa sesuatu itu satu (al-Jurjani). Perkara ini dijelaskan juga oleh al- 
Fatani dalam kitab beliau “Hadigat al-Azhar' dengan menyatakan bahawa makna 


Tauhid pada bahasa ialah mengesakan (al-Fatani, 132 1H:159). 


Jika ditinjau daripada segi terminologi ilmu Tauhid, al-Fatani telah memberikan definisi 
yang jelas. Menurut beliau dalam kitab Faridat al-Faraid (1934), ilmu Tauhid ialah 
”ibarat daripada perhimpunan barang yang dii'tigadkan serta dibangsakan kepada agama 
yang diambil daripada dalil-dalilnya yang diyakini”. Selain itu, dalam kitab “Hadigat al- 
Azhar’, beliau menyatakan bahawa makna Tauhid pada bahasa ialah mengesakan, dan 


makna pada istilah pula ialah mengetahui sekelian akidah-akidah yang dibangsakan 

kepada agama Islam seperti yang telah maklum di sisi para ahlinya (al-Fatani, 


1321H:159). 


Oleh itu, dapat disimpulkan bahawa ilmu Tauhid pada al-Fatani merupakan ilmu yang 
membicarakan perkara-perkara akidah dalam agama Islam dengan bersumberkan dalil- 


dalil yang diyakini seperti mana yang telah masyhur di kalangan ulama usuluddin. 


Takrifan yang dikemukakan oleh al-Fatani tersebut ternyata mengikut pandangan 
beberapa ulama besar Asya'irah. Antara mereka ialah al-Taftazani (m. 791H) dengan 
menyatakan bahawa ” Ilmu Kalam ialah ilmu tentang akidah-akidah agama berdasarkan 
dalil-dalil yang yakin” (al-Taftazani, 1998.jil.1:163). Selain itu, pandangan al-Fatani 
juga sangat hampir dengan pandangan al-Baijuri (m. 1277H) yang menyatakan bahawa 
ilmu Tauhid merupakan satu ilmu yang membolehkan dengannya mengisbatkan akidah- 


akidah agama, yang diambil daripada dalil-dalil yang yakin (al-Baijuri, 2004:18). 


42.2 Konsep Makrifat Allah 

Dalam Islam setiap orang yang mukallaf berkewajipan untuk memiliki segala akidah 
sepertimana yang dikehendaki oleh Syariat agama. Namun yang menjadi wajib bagi 
seorang mukallaf untuk melafaznya hanyalah dua kalimat syahadah sahaja. akidah- 
akidah lain, selain daripada dua kalimat syahadah tersebut tidak wajib dilafazkan 
melainkan wujud sebab-sebab tertentu yang memerlukan kenyataan jelas, maka ketika 
itu wajib bagi seseorang itu melafazkan sesuatu yang dapat menjadi bukti terhadap 
akidahnya. 

Kebanyakan para ulama seperti Imam Malik dan Imam al-Asya“ari berpendapat bahawa 
‘awwal al-wajibat' (kewajipan pertama) bagi seorang mukallaf ialah mengenal Allah 
s.w.t dan rasul, dengan mengetahui setiap perkara yang wajib bagi Allah s.w.t, perkara 
harus bagi Allah s.w.t serta perkara yang mustahil bagi Allah s.w.t. Maksud 'yang wajib 
bagi Allah s.w.t” ialah segala sifat yang wajib bagiNya seperti sifat gudrat (Said Fudah, 


t.th:9). 


Menyusuri perjalanan jumhur ulama Ahlu Sunnah wa al-Jama'ah, al-Fatani ada 
mengungkapkan dalam “risalat Jumanat al-Tawhid (2001b) dengan katanya: 


Ha EA lai dil Ad yua H ASI ae ami, Ji 


Maksudnya: Kewajipan pertama atas seorang mukallaf # 
mengenal Allah maka hendaklah engkau ketahui 


Menjelaskan konsep Makrifat Allah atau mengenal Allah s.w.t itu, al-Fatani menyatakan 
bahawa mengenal Allah s.w.t merupakan perkara pertama yang menjadi kewajipan 
setiap mukallaf, iaitu seorang yang sudah baligh, berakal, sama ada lelaki atau 
perempuan. Bahkan tidak sah segala amalan yang wajib dan yang sunat melainkan 
setelah mengenal Allah s.w.t. Menurutnya lagi, mengenal Allah s.w.t. ialah dengan cara 


mengetahui segala hukum-hakam berkaitan sifat-sifat dan hak ketuhananNya. 


Selain itu, seseorang itu perlu juga mengetahui perkara yang boleh membawa kepada 
mengenal Allah s.w.t. iaitu dengan cara mengetahui perkara-perkara yang berkaitan 


dengan rasul. Walaupun demikian, kewajipan makrifat Allah bukanlah menuntut 

sesorang itu mengetahui hakikat zat Allah s.w.t. Ini kerana makhluk yang baharu tidak 
mungkin dapat mengetahui hakikat zat Allah s.w.t yang gadim. Selain itu, menurut al- 
Fatani lagi, makrifat Allah tersebut mestilah dipercayai dengan cara jazam (keyakinan 
sepenuhnya) tanpa syak dan ragu. Kepercayaan tentang Allah s.w.t itu juga mestilah 
bertepatan dengan wagi" (hakikat sebenar) yang terhasil kepercayaan tersebut daripada 


dalil-dalil yang diyakini benar dan sahih (al-Fatani, 1934:5). 


42.3 Hukum Taglid 

Satu persoalan yang masyhur dalam ilmu Tauhid ialah persoalan tentang kedudukan 
orang yang mengikut-ngikut orang lain tanpa mengetahui dalil (muqallid) dalam 
masalah akidah. Apakah hukumnya pada pandangan syara" dan adakah iman mereka 


diterima atau sebaliknya? 


Menjawab persoalan ini al-Fatani menyatakan bahawa mukmin yang mugallid tidak jadi 
kafir, atau imannya sah cuma berdosa disebabkan meninggalkan belajar dan fikir 
sedangkan dia mampu berbuat demikian (al-Fatani, 1934:5). Beliau juga merumuskan 
pandangan jumhur ulama dalam persoalan taglid ini dengan menukilkannya dalam 
bentuk gubahan syair yang indah, yang dapat dirujuk dalam kitab “Risalat Jumanat al- 
Tawhid (2001b) dengan katanya: 

MI P a CS Ya A aa lh II AN alel 

A ban Jü Sa H laS aed paill an JI 
G le phie USU E ole 9 il alis 
dl lal ya Ala E AAN pina a LSI 


Maksudnya: 
Ketahuilah wahai saudara tentang Tauhid, 


Jangan kamu menjadi orang yang bertaglid, 

Kerana sebahagian berpendapat kafir mereka itu, 
Sebahagian yang lain berkata beriman mereka itu, 
Yang sebenarnya mereka punya iman, 

Jika kepercayaan mereka itu atas keyakinan, 
Tetapi mereka berdosa kerana tidak belajar, 
Dalil-dalilnya sedang mereka boleh belajar. 


4.3 Kewujudan Allah Dan Sifat-SifatNya 

Dalam menetapkan kewujudan Allah s.w.t, al-Fatani telah menggunakan pendekatan 
yang mudah dan sesuai dengan pemikiran masyarakat Melayu ketika itu. Pendekatan 
yang dimaksudkan ialah menggunakan pendekatan akal yang berasaskan dalil hudus 
Jauhar (baharu alam) dan imkan jauhar (keharusan alam menerima ada dan tiada). 
Kedua-dua dalil ini telah dinyatakan oleh para ulama Asya'irah sebelumnya seperi 
Imam Sanusi, al-Baijuri, Imam al-Iji, al-Razi dan lain-lain. Namun begitu, terdapat 
beberapa dalil akal lain yang tidak disentuh oleh al-Fatani dalam karya beliau seperti 
dalil hudus a“rad (baharunya sifat makhluk) dan imkan a“rad (kebolehan sifat makhluk 


untuk menerima ada dan tiada) yang dilakukan oleh Imam al-Razi dan Imam al-lji. 


Al-Fatani menyatakan bahawa, dalil terhadap wujudnya Allah s.w.t ialah segala 
makhluk. Ini kerana makhluk adalah mumkin iaitu yang patut ada dan patut tiada, dan 
tiap-tiap mumkin itu mesti ada yang menciptakannya. Menjelaskan lagi dalil kewujudan 
Allah s.w.t dengan menggunakan dalil “baharunya alam', beliau berkata “kerana alam 
itu baharu ertinya ada kemudian daripada tiada, dan tiap-tiap yang baharu itu tidak dapat 
tidak bahawa ada baginya yang membaharukan dia ertinya yang mengadakannya” (al- 


Fatani, 1934:7 dan 2001a:28). 

Dalil baharu alam seperti yang digunakan oleh al-Fatani sememangnya merupakan 
kaedah popular yang digunakan oleh para ulama Asya'irah termasuk Imam al-Asya'ari 


sendiri (al-Asya“ari, 2000: 2, al-Bagillani, 1957:22, al-Syahrastani, 1934: 11). 


Dalil ini merupakan dalil yang bertepatan dengan pendekatan al-Quran sendiri. 
Umpamanya firman Allah s.w.t : 


Resa CIENS Eko reom 
sMWAHOREONO aa KIA pe LI Penh 
Sang 2> 0m ARRI 
ata g evor gade Mur IRIS 

AANI RENANG -+ 


(al-Quran, al-Tur 52:35-36) 


Maksudnya: Adakah mereka diciptakan tanpa sesuatupun atau mereka 
yang menciptakan (diri mereka sendiri)? Adakah mereka menciptakan 
langit dan bumi itu? Sebenarnya mereka tidak meyakini (apa yang 
mereka katakan). 


Ayat yang mulia ini mengemukakan hujah akal yang jelas bahawa sesuatu yang baharu 
mustahil wujud tanpa penyebab yang menjadikannya dan mustahil makhluk mencipta 


dirinya sendiri ( Said Fudah, t.th :12). 


Oleh yang demikian, dapatlah disimpulkan bahawa pendekatan akal yang digunakan 
oleh al-Fatani dan para ulama Kalam sebelumnya, merupakan satu bentuk ijtihad ulama 
ke arah menjelaskan dan mengembangkan akidah Islam. Ini kerana sungguhpun 
kepercayaan kepada tuhan merupakan fitrah manusia, namun adakalanya dalil-dalil 
yang kukuh yang diasaskan kepada logik pemikiran manusia sangat diperlukan untuk 


menundukkan mereka yang angkuh dan enggan menerima kebenaran al-Quran. 

431 Sifat Allah Dan Pembahagiannya 

Mengenal Allah s.w.t adalah dengan cara mengetahui sifat-sifatNya. Manakala untuk 
mengetahui hakikat zat Allah s.w.t adalah dilarang dalam agama kerana zat Allah s.w.t 
di luar batas kemampuan akal manusia untuk mengetahuinya. Ahlu Sunnah wa al- 
Jama'ah yang terdiri daripada aliran Asya'irah dan Maturidiyyah menetapkan bagi 
Allah s.w.t sifat-sifat kesempurnaan seperti sifat “ilmu, gudrah, iradah, masyi'ah, 
rahmah, hayat, sama”, basar, dan lain-lain lagi. Di samping itu, mereka juga 


membincangkan sifat-sifat yang tidak layak pada Allah s.w.t. (Hasan Saggaf, 1991:43-44) 


Menurut al-Fatani, wajib bagi Allah s.w.t untuk bersifat dengan segala sifat 
kesempurnaan yang patut dengan zatNya yang maha tinggi. Sifat kesempurnaan itu 
pula amat banyak dan hanya Allah s.w.t yang mengetahui tiap-tiap satunya. Oleh sebab 
itu, setiap mukmin wajib menerima dan meyakininya secara ijmal (umum). Demikian 
juga mustahil bagi Allah s.w.t untuk bersifat dengan segala sifat kekurangan. Oleh itu, 
setiap mukmin berkewajipan juga untuk menyucikan Allah s.w.t daripada segala 


kekurangan secara ijmal. 


Menjelaskan hal ini, al-Fatani mengungkapkan dalam Jumanat al-Tauhid (2001b): 


JUSI y jl) Selim IS # al GA di al 


Maksudnya: maka wajib bagi Allah yang segala kemuliaan # 
Segala sifat kemuliaan dan kesempurnaan. 


Terdapat sifat-sifat kesempurnaan bagi Allah s.w.t yang wajib diketahui secara tafsil 


(terperinci) berserta dalil-dalilnya. Menurut al-Fatani, para ulama Asya'irah berbeza 

pandangan tentang jumlah dan pembahagian sifat-sifat tersebut. Bagi Imam al-Asy'ari 
(yang berpegang kepada asas menafikan hal) sifat-sifat tersebut sebanyak 13 sifat, 
manakala jika mengikut pandangan al-Qadhi al-Bagillani dan Imam Haramain (yang 


mengisbatkan hal), sifat-sifat tersebut sebanyak 20 sifat (al-Fatani, 2001a:23). 


Dalam persoalan ini al-Fatani (1934:6) telah berpegang dengan pendapat pertama iaitu 
pendapat Imam al-Asy“ari yang menyatakan sifat-sifat yang wajib diketahui secara 
terperinci itu 13 sifat sahaja. Sementara tujuh sifat lagi (sifat-sifat ma 'nawiyyah) hanya 
wajib diketahui dengan cara ijmal dan tidak boleh dinafikannya berdasarkan ijma‘. 


Menurutnya lagi, barangsiapa menafikan sifat-sifat tersebut boleh jadi kafir”. 


Al-Fatani membahagikan 13 sifat tersebut kepada tiga bahagian iaitu Nafsiyyah, 
Salbiyyah dan Ma'ani. Jika mengikut pandangan yang mengisbatkan hal maka 
ditambah satu lagi bahagian iaitu Manawiyyah seperti yang dilakukan Imam Sanusi (al- 


Fatani, 1934:6 dan 2001a:23). 


Selain itu, al-Fatani turut menerangkan pendapat sebahagian ulama yang membuat 
penambahan dua sifat lagi dalam kumpulan sifat ma“ani iaitu sifat Idrak dan sifat 


takwin. Namun, jelasnya pendapat tersebut merupakan pendapat Imam al-Maturidi (al- 


“Perkara yang sama juga ditegaskan oleh Syeikh Ahmad al-Dardir (m. 1786M/1201H) dalam 
Syarah Kharidah-nya (t.th:18) di mana beliau menyatakan bahawa sifat-sifat yang wajib bagi Allah s.w.t 
itu banyak dan tidak terhitung kerana sifat-sifat Allah S.W.t adalah segala kesempurnaan yang tiada 
kesudahannya, namun Allah s.w.t tidak mewajibkan mengetahuinya secara tafsil sebab tiada dalil yang 
khusus memerintahkan kita berbuat demikian. Secara ringkasnya, kita wajib beriktigad bahawa 
kesempurnaan Allah S.W.t tiada kesudahannya. Adapun dalil yang membicarakan secara tafsil maka kita 
wajib beriktigad secara tafsil dengan 13 sifat dan lawan-lawannya mengikut pendapat al-Asy“ari dan para 
muhaggigin yang mengatakan bahawa ma'nawiyyah (sifat-sifat ma'nawiyyah) bukanlah sifat yang za'id 
(yang lain) daripada sifat ma'ani, bahkan ia adalah ibarat daripada sifat ma'ani yang berdiri pada zat. 

Fatani,1934:16). Ringkasan pembahagian sifat-sifat tersebut diungkapkan dalam bentuk 
syair seperti berikut: 


Ajal lana ya Åanad g H Asad pal gia Y ja 
iy jall ai Lela 9 H gilea ladei cya Åen g 
Adil gaill i ie) # iy iea gani iana g 


Maksudnya: 

Yang pertama kenalilah ia dengan Nafsiyyah; 
Lima sifat selepasnya ialah salbiyah; 

Tujuh sifat selepasnya dikenali ma'ani, 

Dan sepertinya ditambah dua sifat lagi; 

Dan tujuh sifat dinamakan ma'nawiyyah, 
Diiktibarkan di akal sepertimana nafsiyyah. 


Dalam aspek hubungan zat dengan sifat pula, al-Fatani menjelaskan bahawa, sifat 
merupakan sesuatu yang berdiri pada zat Allah s.w.t. Oleh itu, sifat bukanlah zat dan 
bukanlah pula lain daripada zat. Perkara ini ditegaskan beliau dalam “Jumanat Tawhid’ 
(2001b) dengan katanya: 
Jif Bag YY SAI aia Sa aie g 

Maksudnya: Pada al-Asy“ari, sifat-sifat zat bukan zat dan 

bukan lain daripada zat. 
4.3.2 Sifat Nafsiyyah Serta Penghujahannya 
Menurut al-Fatani (2001a:27), sifat Nafsiyyah adalah sifat yang tidak dapat dibayangkan 
kewujudan zat tanpanya. Sebagai contoh, mengambil ruang bagi sesuatu jirim. Sifat 
“mengambil ruang’ merupakan sifat yang mesti ada pada mana-mana jirim dan akal 


tidak dapat membayangkan ketiadaan jirim tanpa mengambil ruang. 

Menjelaskan konsep nafsiyyah dan sifat wujud tersebut, al-Fatani (1934:7) 
menyatakan: 


Wujud ertinya ada, dan dikehendaki dengan wujud itu ialah 
wujud yang zati dengan makna bahawa ada Allah itu tiada 
dengan memberi bekas oleh yang lain, lagi yang tiada 
menerima “adam, tiada pada sediakala dan dan tiada pada 
masa sentiasa. Dan wujud itu sifat yang thubutiyyah yang 
menunjuk oleh bersifat dengan dia atas diri zat, tiada ia makna 
yang lebih atas zat. 


Oleh itu, konsep sifat nafsiyyah adalah berbeza dengan sifat Salbiyyah, ma'ani dan 
ma'nawiyyah. Sifat ma'ani merupakan sifat yang wujudiy (jelas wujudnya), manakala 
sifat Salbiyyah adalah sifat yang “adamiy (tidak wujud), sementara sifat ma'nawiyyah 
adalah kelangsungan daripada sifat maani. Umpamanya kawnuhu gadiran 18 4S ( 


keadaan Allah yang berkuasa), sifat ini terhasil daripada sifat ma'ani iaitu gudrah. 


Para ulama kalam berbeza pendapat dalam menentukan bentuk sifat wujud itu, adakah 
wujud itu “ain zat (zat itu sendiri) atau bukan “ain zat (iaitu hal). Bagi pendapat Imam 
al-Asy'ari r.a, wujud ialah “ain zat, bukannya hal. Pada beliau, sifat hanya dapat 
dibahagikan kepada wujud dan “adam sahaja, tiada pertengahan antara keduanya seperti 


hal. 


Disebabkan persoalan tentang sifat wujud itu “ain zat ataupun bukan merupakan perkara 
yang sukar untuk difahami maka al-Fatani menjelaskan bahawa perbincangan tentang 
persoalan tersebut tidak perlu dipanjangkan kerana tidak wajib mengetahuinya. 


Al-Fatani (1934:7) mengungkapkan: 

Memadailah atas mukallaf bahawa mengetahui bahawasanya 
Allah s.w.t itu mawjud sebagai wujud yang tiada tasawwur 
pada akal ternafinya dan tiada wajib atas mukallaf mengetahui 
bahawa wujud itu “ain zat atau lain daripada zat kerana 
demikian itu setengah daripada gawamid (perkara sukar) 
dalam ilmu Kalam. 


Perkara ini turut ditegaskan oleh al-Baijuri yang menyatakan bahawa tidak wajib bagi 
seseorang muslim beriktigad dengan perkara tersebut. Cukuplah dengan beriktigad 
bahawa Allah s.w.t itu wujud, tanpa perlu menentukan wujud itu “ain zat ataupun tidak, 
kerana perkara ini merupakan perkara khilaf antara para mutakalimin (al-Bajjuri, 


2004:64). 


4.3.3 Sifat Salbiyyah Serta Penghujahannya 

Penggunaan istilah Salbiyyah merupakan istilah yang mula diguna pakai selepas 
penulisan ‘Umm al-Barahin' karangan Imam al-Sanusi (m. 1390M). Sebelum penulisan 
kitab tersebut, kebanyakan kitab ilmu Kalam hanya menggunakan istilah “al-tanzihat ', 
sepertimana yang terdapat dalam kitab, Oawa'id al-Aga'id' Imam al-Ghazali “al- 
Muhassal' karangan al-Razi, “al-Magasid' karangan al-Taftazani dan ‘, “al-Mawagif” 


karangan al-Jji. 


Maksud sifat Salbiyyah ialah sifat yang menafikan perkara yang tidak layak bagi Allah 


s.w.t (al-Baijuri, 2004:64). Dengan kata lain Salbiyyah ialah penafian, iaitu menafikan 


perkara yang tidak layak dengan Allah s.w.t (al-Dasugi, 1939:76). 

Menurut al-Fatani sifat-sifat Salbiyyah sangat banyak, tetapi diringkaskan kepada lima 
sifat utama sahaja, iaitu gidam (sedia), baga' (kekal), mukhalafatuh li al-hawadits 
(bersalahan Allah s.w.t dengan yang baharu), giyamuhu bi nafsihi (berdiri dengan 
sendirinya) dan wahdaniyyah (esa). Lima sifat ini wajib diketahui satu persatu kerana 
terdapat dalil-dalil yang jelas tentangnya, manakala sifat-sifat yang lain boleh dirujuk 


kepada sifat yang lima tersebut (al-Fatani, 1934:7-8). 


i. Oidam 

Maksud gidam ialah sedia yang zatiy iaitu tiada permulaan bagi kewujudan zat Allah 
s.w.t. Demikianlah terjemahan dan huraian al-Fatani tentang maksud gidam. Jelasnya 
lagi, maksud gidam ialah Allah s.w.t wujud tanpa didahului oleh tiada. Yang 
dimaksudkan dengan “sedia” di sini bukanlah sedia yang zamaniy (nisbah kepada masa) 
iaitu tempoh masa yang lama. Al-Fatani menjelaskan bahawa gidam zamaniy dalam 
bahasa Melayu bermakna 'lama', seperti dikatakan, “ini kain yang lama”. Oidam 
dengan makna “lama” adalah tidak layak bagi bagi Allah s.w.t. Menjelaskan kewajaran 
terjemahan gidam ke dalam Bahasa Melayu dengan makna ’sedia’, al-Fatani 


membincangkannya dengan panjang lebar dalam ‘Fatawa al-Fataniyyah' (1996:14-30). 


Dalam membuktikan sifat gidam ini, didapati al-Fatani membawa pendekatan dalil akal 
yang bersandarkan kepada asas menafikan dawr dan tasalsul. Perkara yang sama 
dilakukan oleh dilakukan oleh al-Bajuri (2004:65). Dalil gidam Allah s.w.t ialah: 


kalaulah Allah s.w.t itu baharu (tidak gadim) nescaya berhajat Ia 
kepada yang membaharukan Dia. Sekiranya Allah s.w.t memerlukan 
yang lain untuk menjadikannya, maka akan berlakulah dawr atau 
tasalsul, dan kedua-duanya itu mustahil. Apabila mustahil dawr dan 

tasalsul maka mustahil baharunya Allah s.w.t, maka sabitlah 
gidamnya (al-Fatani, 1934-:7). 


Hujahan ini juga turut dinyatakan dalam kitab al-Figh al-Akbar, sebua kitab yang 
dinisbahkan kepada Imam al-Syafi'i. Beliau menjelaskan bahawa sekiranya tuhan itu 
baharu maka sudah tentu kewujudannya memerlukan kepada pencipta yang lain, dan 
sekiranya pencipta itu baharu juga maka akan berlanjutanlah penisbahan makhluk dan 


penciptanya itu sehingga tiada kesudahan. 


Berkaitan maksud dawr dan tasalsul, al-Fatani menjelaskan bahawa dawr ialah 
berkeliling dan dawr terbahagi kepada dua. Pertama dawr musrah (yang terang) iaitu 
yang ada dua peringkat seperti Zaid menjadikan Amru dan Amru menjadikan Zaid. 
Dawr kedua ialah dawr mudmar (disembunyikan) yang mempunyai beberapa peringkat 
seperti Zaid menjadikan Amru, Amru pula menjadikan Bakar, dan Bakar pula 


menjadikan Zaid. 


Tasalsul pula jelasnya ialah berhubung-hubungan sehingga tiada kesudahan. Contoh 
tasalsul ialah seperti Zaid menjadikan Umar, Umar pula menjadikan Bakar, Bakar pula 
menjadikan Khalid, dan Khalid pula menjadikan yang lain, demikianlah seterusnya 
hingga tiada kesudahannya. Dawr dan tasalsul termasuk dalam perkara yang mustahil 
pada akal kerana dua perkara yang berlawanan (pembuat dan dibuat) mustahil 


berhimpun dalam satu masa?” (al-Fatani, 1934:7). 
p 


2 Dalil nagli yang digunakan oleh mutakallimin bagi menetapkan sifat gidam ialah firmannya : 


98 


ii. Baqa’ (Kekal) 
Baqa' ertinya kekal. Maksud kekal di sini ialah tidak ada kesudahan bagi kewujudan 
Allah s.w.t. Al-Fatani menjelaskan maksud baqa’ sebagai ”tiada memutuskan adanya 


Allah oleh tiada”. 


Dalil akal untuk menetapkan sifat ini adalah dengan menafikan sifat baharu pada Allah 
s.w.t. Apabila Allah s.w.t bukan jenis baharu tentulah Allah s.w.t itu kekal dan tiada 
berkesudahan kerana setiap makhluk baharu tidak kekal. 


Jika Allah s.w.t menerima binasa nescaya Allah s.w.t itu baharu, 
kerana tiap-tiap yang binasa itu harus adanya dan tiadanya. Tiap-tiap 
yang harus adanya dan tiada itu baharu, maka kalaulah Allah s.w.t 
menerima binasa tentulah ia baharu, dan baharu Allah s.w.t itu 
mustahil kerana telah sabit Allah s.w.t itu qidam”* (Al-Fatani, 1934: 8). 


KeRbOLD eA KOREA GA KIOS +022 
@A6GRkK MIERNE $0>2240 PB ENC Uma kon 
LA? ARA 


Maksudnya : Dialah yang Awal dan yang akhir yang Zhahir dan yang Bathin; dan dia 
Maha mengetahui segala sesuatu. (al-Quran, al-Hadid, 57:3) 


Dalil daripada sunnah pula ialah sabda Nabi s.a.w ketika menafsirkan ayat di atas : 
e edn pa AYI y Sii AB l JY a 


Maksudnya : Sesungguhnya dialah yang Awal, tiada sesuatu pun sebelumnya, dan dialah yang 
terakhir tiada sesuatu pun selepasnya (Imam al-Razi, 1995,29:210). 


2 Dalam menjelaskan konsep sifat baqa’ sebenarnya ulama Asya“irah berbeza pendapat 
tentangnya. Sebahagiannya menganggap baqa’ ialah antara sifat ma'ani yang membawa faham bahawa 
Allah s.w.t kekal dengan sifat baqa’. Sebahagian yang lain pula berpendapat bahawa baqa’ bukanlah 
sifat ma'ani kerana maksud baqa’ ialah berkekalan wujud zat Allah s.w.t, dan Allah s.w.t kekal dengan 


zatnya bukan dengan sifat baqa’. Antara ulama Asyaʻirah yang berpendapat dengan pandangan kedua ini 
ialah Imam al-Razi (al-Syahrastani, 1968:181). 

iii. Mukhalafatuh Li al-Hawadith (Bersalahan Allah dengan Yang Baharu) 
Menurut al-Fatani, maksud sifat ini ialah Allah s.w.t tidak menyerupai dan menyamai 
dengan mana-mana makhluk, dalam apa bentuk sekalipun. Asas bagi sifat ini ialah ialah 


firman Allah s.w.t: 


UD 29 T MAGORKX ONONE PN OLI Ma LO 10 
CS «OA KUSUx hk €AGLOOOx e 
(al-Ouran, al-Syura 42:11) 


Maksudnya: Tidak ada sesuatupun yang serupa dengan Dia, dan 
Dialah yang Maha mendengar dan Melihat. 


Selain dalil nagli al-Fatani (1934:8) turut mengemukakan dalil akal bagi mengukuhkan 
sifat ini. Jelas beliau “jika Allah s.w.t menyerupai yang baharu nescaya adalah Ia baharu 
juga, dan itu adalah mustahil kerana telah terbukti Allah s.w.t bersifat dengan gidam”. 
Kenyataan yang sama telah dikemukakan oleh Imam al-Asyfari sendiri dalam al-Luma" 
di mana beliau menyatakan bahawa kalaulah Allah s.w.t menyerupai makhlukNya maka 
tentu Allah s.w.t menyerupainya pada semua perkara atau sebahagiannya sahaja. 
Sekiranya Allah s.w.t menyerupai makhlukNya pada semua perkara maka Allah s.w.t itu 
baharu juga seperti makhluk. Sebaliknya, jika Allah s.w.t hanya menyerupai pada 
sebahagian sahaja tentulah Allah s.w.t baharu juga pada perkara yang menyerupai itu. 
Oleh itu, adalah mustahil bagi makhluk yang baharu menyerupai tuhan yang gadim 
kerana Allah s.w.t sendiri berfirman ”tiada yang seumpama dengannya sesuatupun” 


(Al-Asy'ari, 2000:16). 

Al-Fatani (1317H:4) menjelaskan dalam “Igd al-Juman' bahawa segala makhluk tidak 
terkeluar daripada dua perkara iaitu sam ada jauhar dan “arad. Oleh kerana Allah s.w.t 


bukan jauhar dan “arad., maka Allah s.w.t tidak menyerupai sesuatu daripada makhluk. 


Penghujahan menggunakan jauhar” dan *arad”” sememangnya menjadi kelaziman bagi 
ulama Asya“irah sepertimana yang dapat dilihat dengan jelas di dalam kitab-kitab 
mereka. Ini kerana alam ini pada pandangan mereka dibahagikan kepada dua bahagian 
yang saling berkaitan antara satu sama lain iaitu jauhar dan “arad . Konsep jauhar 
sepertimana yang dinyatakan oleh al-Fatani (1317H:4) ialah zat makhluk manakala 
“arad ialah perkara yang berada pada zat makhluk seperti warna, bentuk rasa, jarak dan 
sebagainya. Keterangan al-Fatani tentang jauhar dan “arad merupakan terjemahan 
mudah bagi dua istilah falsafah itu kepada Bahasa Melayu kerana rata-rata orang 
Melayu pada ketika itu masih belum terdedah dengan ilmu dan istilah-istilah Ahli 


Falsafah. 


Penafian wujud sebarang persamaan antara makhluk dengan Allah s.w.t merupakan 


perkara asas dalam akidah Islam. Perkara ini telah mendapat kesepakatan seluruh umat 


*! Istilah jauhar di sisi mutakallimin ialah sesuatu yang berdiri dengan sendirinya (lawan kepada 
“arad yang mesti berada pada jauhar). Jauhar juga boleh difahami sebagai sesuatu yang mengambil 
ruang dengan sendiri, seperti segala jisim. 

** CArad pula ditakrifkan sebagai sesuatu yang berdirinya dengan lain, bermaksud kewujudannya 
gantung pada jirim, tidak boleh wujud dengan sendiri, seperti segala sifat makhluk. Oleh itu, tidak boleh 


dinisbahkan jauhar dan 'arad pada Allah s.w.t atau dengan pengertian mudah tidak boleh dikatakan 
Allah S.W.t itu berjisim dan bersifat seperti kita kerana jelas dalil Guran menyebut bahawa tiada yang 
sempama Allah S.W.t sesuatupun. 

Islam. Al-Fatani menegaskan bahawa imam-imam mazhab yang empat menghukumkan 


kafir mereka yang mengatakan Allah s.w.t berjisim dan berarah (al-Fatani, 2001a:32).” 


Oleh itu, pada pandangan al-Fatani (2001a:31), sekiranya disebut dalam al-Quran 
mahupun al-Sunnah sesuatu lafaz yang membayangkan terdapat persamaan antara Allah 
s.w.t dengan makhlukNya yang baharu maka nas al-Quran dan Sunnah tersebut 
hendaklah dita wilkan. Ta 'wil pada pandangan beliau ialah memalingkan lafaz tersebut 
daripada makna zahirnya. Menurut al-Fatani, konsep ta 'wil tersebut secara teori dan 
praktikal merupakan pemahaman dan pegangan golongan salaf dan khalaf. Golongan 
salaf berpegang dengan ta'wil ijmali tanpa menentukan maksud sebenar dan 
menyerahkan maksud sebenarnya kepada Allah s.w.t (tafwid), sementara golongan 
khalaf menta 'wilkannya secara terperinci dengan cara menentukan maksudnya 


sepertimana yang dikehendaki oleh Allah s.w.t. 


iv.  Oiyamuhu Bi Nafsihi (Berdiri Allah dengan Sendirinya) 
Pada pandangan al-Fatani (1934:8), sifat ini bukan bermaksud Allah s.w.t itu tersedia 
wujud tanpa ada yang menolongnya sepertimana pemahaman makna zahir sifat tersebut. 
Maksud sebenar sifat tersebut dijelaskan oleh beliau dalam dua bentuk: 
Pertama, Allah s.w.t tidak berkehendak kepada zat yang lain sebagai tempat untukNya 


wujud, tidak sepertimana “arad (sifat makhluk) yang memerlukan zat untuk menjadi 


“Imam al-Ghazali dalam 'Ihya' “Ulum al-Din’ (1996:157-158) menyebut dengan jelas akidah ini 
dengan menyatakan bahawa Allah s.w.t bukan jauhar yang mengambil ruang, juga bukan jisim kerana 
jisim ialah sesuatu yang terdiri daripada beberapa jauhar, demikian juga Allah s.w.t bukannya “rad 


(sifat) yang berdiri pada jisim, demikian juga Allah S.W.t itu tidak mengambil arah seperti arah atas, 
bawah kerana arah hanyalah perkara yang dinisbahkan kepada makhluk sahaja. 

wujud. Bentuk kedua, Allah s.w.t tidak berkehendak kepada zat lain yang 
menjadikanNya, iaitu yang menciptaNya daripada tiada kepada ada, sebaliknya Dialah 
yang menjadikan segala perkara. Maksud yang sama juga telah dijelaskan oleh al- 


Bajuri (2004:69) dalam Tuhfat al-Murid. 


Dalil akal bagi bentuk yang pertama ialah, jika Allah s.w.t tidak berdiri dengan sendiri 
bahkan berkehendak kepada zat lain, nescaya Allah s.w.t adalah sifat. Jika Allah s.w.t 
itu sifat maka tentulah Allah s.w.t tidak bersifat dengan sifat ma'ani dan ma'nawiyyah 
kerana dirinya sendiri adalah sifat. Namun perkara tersebut adalah mustahil kerana telah 
nyata berdasarkan beberapa dalil bahawa Allah s.w.t bersifat dengan sifat ma'ani dan 


ma'nawiyyah (al-Fatani, 2001a:32). 


Berkaitan dalil akal bagi bentuk kedua pula, al-Fatani menjelaskan, "jika Allah s.w.t 
berkehendak kepada yang menjadikanNya, nescaya adalah Allah s.w.t adalah baharu 
dan perkara tersebut adalah mustahil kerana telah terbukti bahawa zat Allah s.w.t itu 
wajib bersifat dengan gidam (sedia). Dengan demikian maka nyatalah bahawa Allah 


s.w.t berdiri dengan sendiriNya” (al-Fatani, 2001a:32). 


“Antara dalil naqli bagi sifat ini ialah firman Allah: ##x-4&- t“ONOOOMa& (al- 
Ouran, al-Ikhlas 112:2) 


Maksud al-Samad dalam ayat ini sepertimana yang dijelaskan oleh Abu Hurairah r.a ialah 
Allah mustaghni (terkaya) daripada tiap sesuatu ( al-Razi, 1992, jil. 8:535). 

v.  Wahdaniyyah (Keesaan) 
Al-Fatani menjelaskan bahawa pengertian Wahdaniyyah ialah keesaan Allah s.w.t pada 
zat, sifat dan perbuatanNya. Tuntutan daripada Wahdaniyyah ini mewajibkan seseorang 


mukmin menafikan kam ( & ) yang enam seperti yang akan diterangkan:- 


i- Esa pada zat ; 
Esa pada zat dijelaskan dalam dua bentuk. Pertama, zat Allah s.w.t tidak tersusun 
daripada dua zat atau lebih. Keadaan ini berbeza dengan zat makhluk yang terdiri 
daripada susunan beberapa anggota tubuh. Penafian terhadap zat Allah s.w.t yang tidak 


berjuzuk ini dinamakan sebagai kam muttasil pada zat. 


Kedua, penafian adanya zat makhluk yang menyerupai zat Allah s.w.t. Penafian ini 


dinamakan kam munfasil pada zat (al-Fatani, 1934:9 dan 2001a :34-35). 


ii- Esa pada sifat. 
Keesaan Allah s.w.t pada sifatNya juga dijelaskan dalam dua bentuk; pertama, tiada 
bagi Allah s.w.t dua sifat atau lebih daripada jenis yang sama, seperti dua qudrah. 


Penafian wujudnya dua sifat seperti ini dinamakan kam muttasil pada sifat. 


Kedua, tidak ada di kalangan makhluk baharu yang mempunyai sifat menyerupai mana- 


mana sifat Allah s.w.t. Penafian wujudnya persamaan sifat makhluk dengan sifat Allah 


s.w.t dinamakan kam munfasil pada sifat. 

iii- Esa pada perbuatan. 
Keesaan Allah s.w.t pada perbuataNnya juga dapat difahami dalam dua bentuk; 
pertama, menafikan adanya perbuatan lain yang bersama dengan perbuatan Allah s.w.t 
dalam melakukan sesuatu perkara. Penafian ini dinamakan kam muttasil pada perbuatan. 
Menyentuh kam muttasil pada perbuatan ini, al-Fatani menjelaskan bahawa kebanyakan 
ulama tidak menafikan kam muttasil pada perbuatan dengan kefahaman bahawa 
perbuatan Allah s.w.t itu banyak seperti mencipta, menghidupkan, mematikan dan 


sebagainya. Antara ulama yang berpandangan sedemikian ialah al-Baijuri (2004:70). 


Bentuk kedua bagi kam muttasil pada perbuatan ialah, menafikan wujudnya kuasa yang 
boleh menciptakan sesuatu selain daripada Allah s.w.t. Maksudnya hanya Allah s.w.t 
sahaja yang boleh menciptakan sesuatu daripada tiada kepada ada. Penafian wujudnya 
perbuatan yang lain daripada perbuatan Allah s.w.t yang boleh mengadakan atau 
mencipta sesuatu dinamakan kam munfasil pada perbuatan (al-Fatani, 1934:9 dan 2001a 


:34-35). 


Dalil terhadap keesaan Allah s.w.t pada zat, sifat dan perbuatan dijelaskan oleh al-Fatani 
dengan panjang dalam kitabnya Sabil al-Salam. Secara amnya hujah yang dikemukakan 
al-Fatani adalah berdasarkan hujahan dalil tamanu" (&45 ) dan dalil tawarud (23 #) (al- 


Fatani, 2001a:37-38). 


Dalil tamanu? merupakan dalil yang sangat masyhur yang digunakan ulama Kalam 


dalam membuktikan keesaan Allah s.w.t. Asas kepada dalil ini ialah firman Allah s.w.t : 

TODEORS PA Sx NOB TOL APN Aa 
Ie” xNOROLI Ara MAKA RD 
(al-Quran, al-Anbiya' 21:22) 


A| 


Maksudnya : Sekiranya ada di langit dan di bumi tuhan-tuhan 
selain Allah, tentulah keduanya itu telah rosak binasa. 


Cara hujahannya ialah, kalaulah ada dua tuhan nescaya alam ini tiada. Tetapi ketiadaan 
alam ini merupakan perkara yang tidak berlaku. Oleh itu, ternafilah adanya dua tuhan, 


maka terbuktilah bahawa tuhan itu esa (Abdul Fattah, 1998:139) . 


Konsep dalil tawarud pula ialah hujahan menggunakan andaian wujudnya dua tuhan 
yang bersepakat dalam menciptakan sesuatu. Kesepakatan dan tolong-menolong antara 
dua tuhan adalah mustahil kerana ia menunjukkan bahawa tuhan itu lemah kerana tidak 
berkuasa melakukan sendirian sehingga memerlukan bantuan yang lain (Oamar al- 


Daulah, 1999:182-183). 


4.3.4 Sifat Ma'ani Serta Penghujahannya 

Perbahasan tentang sifat Ma'ani telah mendapat perhatian yang besar dikalangan ulama 
Kalam terutamanya Asya“irah dan Mu'tazilah. Walaupun mereka bersependapat dalam 
banyak sifat yang lain namun keadaannya berbeza dalam persoalan sifat Ma'ani. Aliran 
Asya'irah menerima sifat-sifat Ma'ani sedangkan aliran Mu'tazilah menafikan sifat ini. 
Penjelasan tentang pandangan Mu'tazilah ini telah dijelaskan di dalam bab tiga yang 


lalu. 

Berpandukan kepada asas “qiyas al-gha'ib “ala al-syahid 3? ulama Asya'irah menerima 
sifat Ma'ani sebagai sifat yang lebih daripada zat. Imam al-Razi (t.th:180) dalam al- 
Muhassal menyatakan: "telah bersepakat sahabat-sahabat kami (Asya'irah) bahawasa 
Allah s.w.t mengetahui dengan sifat ilmu, berkuasa dengan sifat gudrah, hidup dengan 


sifat hayat, bersalahan dengan ahli fasafah dan Mu'tazilah”. 


Sifat Ma'ani jelas al-Baijuri ialah kata jamak daripada kalimah al-Ma'na. Dari segi 
etimologi, perkataan ini membawa makna sesuatu yang bertentangan dengan zat. Dari 
sudut terminologi pula, ia ditakrifkan sebagai setiap sifat yang berada pada mausuf (zat 


yang disifatkan) yang wajib baginya pada hukum (al-Bajuri, 2004:74).. 


Imam Sanusi (1336H:213) mentakrifkannya sebagai “suatu ibarat daripada setiap yang 
ada pada zat yang wajib baginya (bagi zat) atau makna-makna (sifat-sifat) yang 
mewajibkan adanya hal ”. Maksudnya, bagi Allah s.w.t ada sifat azaliy yang wujudiy 
(benar-benar ada) yang tersedia ada pada zatNya, sifat inilah yang dinamakan sebagai 


sifat maani. 


Penjelasan al-Fatani (2001a:38) tentang pengertian sifat ma'ani mungkin lebih mudah 
untuk difahami. Beliau mengatakan bahawa sifat ma'ani ialah sifat yang wujudiy (yang 
benar-benar ada) sekiranya dibuka hijab nescaya kita akan dapat melihatnya dan 
mendengarnya. Sifat ma'ani ini wajib berdiri atau ada pada zat Allah s.w.t kerana Allah 
s.w.t bersifat dengan gadir (maha berkuasa) maka tentulah baginya sifat gudrah 
(berkuasa). 


3 Iaitu membandingkan tuhan dengan makhluk. Asas ini digunakan oleh generasi awal Asya'irah. 

Sifat-sifat yang terkandung dalam sifat ma'ani ialah gudrah, iradah, “ilmu, hayat, 


sama, basar dan kalam. 


i- Oudrah 
Sifat yang pertama dalam kelompok sifat ma'ani ialah gudrah. Al-Fatani menjelaskan 
“Oudrah bererti kuasa, iaitu sifat yang wujudiy lagi gadim yang berdiri pada zat Allah 
s.w.t yang dapat dengan dia mengadakan tiap-tiap mumkin dan mentiadakannya atas 
muwafagat iradah” (1934:10; 2001a:38). Takrifan ini merupakan terjemahan daripada 
takrifan yang dinyatakan oleh para ulama lain seperti yang terdapat dalam kitab “Syarah 
Jawharah ' oleh al-Baijuri, Syarah Ummi al-Barahin oleh Ahmad Bin Isa al-Ansari dan 


lain-lain lagi. 


Oudrah mempunyai tujuh ta“allug. Maksud taalluq menurut al-Fatani ialah “menuntut 
sifat akan pekerjaan yang lebih atas berdirinya dengan zat”, dan ta“allug hanya ada bagi 
sifat ma'ani sahaja. Walaupun demikian ujar beliau lagi, tidaklah menjadi kewajipan ke 
atas setiap mukallaf untuk mengetahui ta“allug tersebut kerana ia merupakan perbahasan 


yang mendalam dan rumit dalam ilmu ini. Ta“allug-ta'allug tersebut ialah: 


i) Ta'allug suluh qadim iaitu kebolehan gudrah semenjak azali (sebelum ada 
makhluk) untuk mencipta makhluk, 
ii) Ta'allug tanjiz al-hadits, iaitu menciptakan makhluk daripada tiada kepada ada, 


juga menjadikan makhluk tiada kembali selepas ada, 

iii) Ta'allug gabdah, iaitu Allah s.w.t membiarkan makhluk yang tiada sebagai 
kekal tiada pada waktu imkan, atau Allah s.w.t membiarkan makhluk yang telah 
diciptakanNya kekal ada, juga Allah s.w.t membiarkan makhluk yang telah 
ditiadakanNya selepas diciptaNya sebagai terus menerus tiada (al-Fatani, 


1934:10). 


Perbahasan tentang ta“allug gudrah oleh al-Fatani itu, sebenarnya bertepatan dengan 
kenyataan al-Baijuri (2004:75) yang turut menjelaskan perkara yang sama. Namun, bagi 
Ahmad “Isa al-Ansari beliau hanya membahagikan ta“allug gudrah kepada dua sahaja, 
iaitu ta“allug suluh qadim dan tanjizi hadits. Ta'allug ketiga iaitu ta“allug gabdah tidak 


disebut oleh beliau. 


Mengikut keterangan al-Fatani (1934:10 dan 200la:40), bukti Allah s.w.t bersifat 
dengan gudrah ialah wujudnya makhluk di alam ini. Beliau menyatakan “kalaulah Allah 
itu lemah nescaya tiada dapat Dia mencipta sesuatu daripada makhluk ini, tetapi ianya 
(Allah tidak mencipta sesuatu makhluk) batal dengan musyahadah (penyaksian mata), 
maka sabitlah Allah berkuasa”. Hujah akal seperti ini juga disebutkan oleh al-Jurjani 


(1998, jil.8:58-59) dalam Syarah Mawagif. 


ii- Iradah 
Iradah ertinya kehendak. Kehendak di sini bukan bermaksud berhajat kerana mustahil 
zat Allah s.w.t yang maha tinggi berhajat kepada sesuatu. Al-Fatani (1934:11) 


mentakrifkan sifat ini sebagai: 

Sifat yang wujudiyah (yang ada) lagi sedia yang berdiri pada zat 
Allah s.w.t, yang menentu ia akan mumkin dengan setengah barang 
yang harus atasnya seperti ditentukan mumkin itu dengan wujud 
atau dengan putih atau dengan hitam atau dengan panjang atau 
pendek dan seumpamanya. 


Al-Fatani juga mengemukakan konsep al-mutagabilat al-Sittah (enam yang berlawanan) 


yang ditentukan oleh iradah Allah pada setiap makhluk iaitu: 


i. 


ii. 


ii. 


iv. 


vi. 


Pertama, wujud atau tidak wujud (tiada); 

Kedua, sifat iaitu seperti putih atau hitam; 

Ketiga masa, iaitu seperti zaman taufan Nabi Nuh atau zaman Nabi 
Muhammad s.a.w; 

Keempat, tempat seperti di Makkah atau di tempat lain seperti Madinah; 
Kelima, arah iaitu seperti berada di arah timur atau barat dan; 

Keenam, miqdar atau ukuran iaitu seperti panjang atau pendek (al- 


Fatani, 2001:41). 


Huraian yang sama juga dilakukan oleh al-Baijuri (2004 :76) dalam kitab ‘Syarah 


Jawharah'. 


Ta'allug iradah seperti gudrah juga mencakumi segala mumkinat (makhluk). Bezanya, 


taallug gudrah itu ta“alluq mengadakan sementara ta“alluq iradah ialah ta“alluq 


menentukan. Ta“allug iradah mencakupi semua mumkinat sama ada yang baik mahupun 


yang jahat. Dalam hal ini al-Fatani (1934:11) menjelaskan bahawa, berlaku perbezaan 


pandangan dengan golongan Mu'tazilah dalam persoalan ta“alluq iradah ini. Pada 


Mu'tazilah, iradah Allah s.w.t tidak ber-ta“alluq dengan yang jahat dan keji. 

Walaupun taalluq iradah merangkumi segala kejadian baik dan jahat, namun wajib 
bagi setiap mukmin beradab dengan Allah s.w.t dengan tidak menisbahkan kejahatan 
dan kekejian kepada Allah s.w.t melainkan ketika mengajar tentang perkara tersebut. 
Menurut Al-Fatani (2001a:42) pendapat ini adalah pendapat yang rajih di kalangan para 


ulama. Kenyataan ini juga dinyatakan oleh al-Bajijuri (2004:77). 


Antara isu penting yang diketengahkan al-Fatani ialah isu kepercayaan tentang 
wujudnya sesuatu bukan dengan iradah Allah s.w.t, sebaliknya dengan ta'lil (sebab) 
atau dengan tabiat. Contoh bagi ta'lil ialah seperti gerakan cincin yang berada di jari. 
Gerak cincin tersebut bergantung kepada “ilat-nya iaitu jari. Sekiranya jari bergerak 


maka bergeraklah cincin tersebut. 


Sesuatu yang wujud secara tabiat pula iaitu sesuatu yang bergantung kepada adanya 
syarat-syarat dan ketiadaan penghalang. Contohnya, api yang membakar tidak akan 
membakar melainkan dengan syarat berlaku sentuhan dan tiada halangan seperti 
terdapat air. Al-Fatani menjelaskan bahawa, sesiapa yang meyakini bahawa “illat dan 
tabiat boleh memberi kesan dengan sendirinya, maka kepercayaan sebegini boleh 
menjadikan seseorang itu kafir. Selain itu, sesiapa yang meyakini bahawa sesuatu itu 
memberi bekas dengan guwwah (tenaga) yang diberikan oleh Allah s.w.t padanya maka 
kepercayaan yang seumpama ini boleh menjadikan seseorang itu jadi fasiq dan mubtadi" 
(pelaku bidaah), namun tidak kafir atas pendapat yang kuat dikalangan ulama(Al- 


Fatani, 1934:11-12). 

Imam al-Sanusi dalam kitab “Syarah Ummi al-Barahin' memberikan penjelasan yang 
agak panjang dalam persoalan ini. Menurut beliau kepercayaan wujudnya sesuatu bukan 
dengan iradah Allah tetapi dengan “illat atau tabiat merupakan akidah orang yang 
mulhid (tidak percayakan tuhan). Bagi mereka alam ini jadi secara “illat dan tabiat 
semulajadi, bukan dengan kehendak Allah s.w.t. Oleh itu, mereka mengatakan alam ini 
gadim (tiada awal). Selain itu, fahaman ini juga menyebabjan mereka menafikan semua 
sifat yang wajib bagi Allah s.w.t seperti gudrah dan iradah. Oleh itu, fahaman ini 


merupakan kekufuran yang nyata (al-Dasuki, 1939:136-139). 


Dalil akal bagi sifat iradah ialah wujudnya alam ini. Al-Fatani memberikan hujah: 


kalaulah Allah tidak mempunyai iradah tentulah Dia lemah kerana 
terhenti gudrah atas iradah pada bicara akal. Dan jika Allah s.w.t 
lemah nescaya tidak dapat mencipta sesuatu pun daripada alam ini. 
Tetapi yang demikian itu batal dengan penyaksian mata, maka 
sabitlah bagi Allah s.w.t itu iradah 

(Al-Fatani, 1934:12; 2001a:42).9 


3 Antara dalil nagli yang digunakan oleh para ulama Ahlu Sunnah dalam mengisbatkan sifat 


iradah Allah ialah firman Allah : 


Olm k ZOLA IZAIA: Ka YUL KSN Lom na KARI 60 
una San Ta en a Telan GIAN ena Sek KA Sm [An 
RYAWO maa vir onHe: OKS Koi 

TIN —COMLALU Xx AO Il. 


(al-Quran, al-Isra 16) 


Maksudnya : Dan jika kami hendak membinasakan suatu negeri, Maka kami 
perintahkan kepada orang-orang yang hidup mewah di negeri itu (supaya mentaati 
Allah) tetapi mereka melakukan kedurhakaan dalam negeri itu, maka sudah sepantasnya 
berlaku terhadapnya perkataan (ketentuan kami), Kemudian kami hancurkan negeri itu 
sehancur-hancurnya. 


Berdasarkan ayat ini para ulama Ahlu Sunnah menyatakan bahawa setiap perkara yang berlaku 
di alam ini adalah dengan kehendak Allah s.w.t. (al-Razi, 1992.jil.5:381-382). 

iii- “Ilmu 
Antara sifat ma'ani yang tersedia ada pada zat Allah s.w.t semenjak azaliy ialah sifat 
“ilmu. Sifat “ilmu bermaksud mengetahui dan dengan sifat ini Allah s.w.t mengetahui 
semua perkara. Al-Fatani (1934:12) menyatakan: 


Ilmu ertinya mengetahui dan iaitu sifat yang mawjudah (benar-benar 
ada) yang sedia berdiri pada zat Allah s.w.t yang menjadi nyata 
dengannya oleh segala perkara atas barang yang ia dengan dia 
daripada segala yang wajib dan yang harus dan yang mustahil atas 
wajah meliputi atas jalan tafsil dengan ketiadaan dahulu tersembunyi. 


Kenyataan al-Fatani ini menjelaskan bahawa ilmu Allah s.w.t itu menyeluruh dan 
mencakupi semua perkara. Maksud 'semua perkara” ialah setiap perkara yang boleh 
diketahui dan dikhabarkan sama ada maklumat umum atau khusus, sama ada yang 


wajib, mustahil mahupun yang harus (Qamar Daulah, 1999: 269). 


Ta'allug “ilmu hanya satu sahaja iaitu ta“allug tanjiz qadim yang memberi pengertian 
bahawa Allah s.w.t mengetahui semenjak azaliy segala perkara secara terperinci 


termasuklah segala sifat kesempurnaanNya (Al-Fatani, 1934:12-13, 2001a:43-44). 


Dalil umum bagi pensabitan sifat ilmu pada Allah s.w.t ialah kewujudan alam ini. Al- 
Fatani memberikan hujah: 


Kalaulah Allah s.w.t tidak bersifat dengan ilmu nescaya Dia jahil. 
Dan kalau Allah s.w.t jahil nescaya Dia tidak menghendaki. Dan 
kalau Dia tidak menghendaki nescaya tidak akan ada sesuatu 
daripada alam ini. Tetapi ketiadaan sesuatu daripada alam ini batal 
dengan penyaksian mata (Al-Fatani, 2001a:44, 1934:13). 

iv- Hayat 
Di antara sifat kesempurnaan Allah s.w.t ialah hayat yang ertinya hidup. Sifat hayat ini 
mengikut penjelasan al-Fatani merupakan “sifat yang mawjudah (benar-benar wujud) 
yang sedia wujud pada zat Allah s.w.t yang membolehkan bagi Allah s.w.t bersifat 


dengan ilmu dan yang lainnya daripada segala sifat”. 


Hidup Allah s.w.t itu bukannya dengan roh seperti hidup manusia dengan roh bahkan 
tidak harus beriktigad bahawa bagi Allah s.w.t itu roh walaupun dengan roh yang 
qadim. Sifat ini tidak berta“allug dengan apapun (Al-Fatani, 1934:13; 2001a:45) 

Dalil akal bagi sifat ini pada al-Fatani (2001a:45) ialah: 


kalaulah Allah s.w.t itu mati, maka Dia tidak berkuasa, juga tidak 
menghendaki dan tidak mengetahui. Kalaulah itu berlaku nescaya 
tidak ada sesuatu pun daripada alam ini. Dan itu adalah mustahil 
dengan penyaksian mata kepala. Maka terbuktilah sifat hayat 
bagiNya. 


v- Sama" dan Basar 
Terdapat banyak nas daripada al-Quran dan hadits Nabi s.a.w yang menjelaskan sifat 


sama" dan basar pada Allah s.w.t. Kewujudan dua sifat ini begitu jelas dan tidak boleh 


disangkal oleh sesiapa pun (al-Jurjani, 1998.jil.8:99). 


Pada pandangan al-Fatani, sama" ertinya mendengar dan basar ertinya melihat. Kedua- 
dua sifat ini merupakan sifat yang gadim yang tersedia ada pada zat Allah s.w.t yang 


terbuka (ternyata terang) dengan keduanya tiap-tiap yang mawjud (yang ada) daripada 

segala zat, warna, suara dan lainnya. Ta'allug kedua-dua sifat ini adalah ta“allug 
inkisyaf (terbuka) seperti ta“allug ilmu juga. Wajib juga dipercayai bahawa inkisyaf 
yang terhasil dengan sifat sama" berbeza daripada inkisyaf yang terhasil daripada sifat 
basar. Sementara itu, inkisyaf yang terhasil daripada kedua-duanya pula berbeza dengan 
inkisyaf yang terhasil dengan sifat ilmu. Hakikat ketiga-tiga inkisyaf tersebut hanya 


Allah s.w.t sahaja yang mengetahuinya (Al-Fatani, 1934: 13). 


Apa yang dinyatakan oleh al-Fatani merupakan rumusan pendapat jumhur para ulama 
Ahlu Sunnah wa al-Jama'ah yang mengatakan ketiga-tiga sifat tersebut iaitu “Imu, 
sama" dan basar merupakan sifat-sifat yang berbeza. Al-Fatani (2001a:45) menjelaskan 
lagi bahawa sifat sama" dan basar pada Allah s.w.t bukannya seperti sifat manusia. Bagi 
manusia, dengan mendengar dan melihat akan bertambah ilmu (pengetahuan). Berbeza 
dengan Allah s.w.t, semua sifat Allah s.w.t sempurna dan lengkap, mustahil berlakunya 
kesamaran, bertambah dan berkurang dan sebagainya pada sifat-sifatNya. Oleh itu, 
setiap perkara tidak akan terlepas daripada pendengaranNya walaupun sangat 
tersembunyi, dan tidak terlindung daripada penglihatanNya sesuatupun walaupun 


sangat halus. 


Bagi sama" dan basar terdapat tiga ta“allug. Pertama tanjiz gadim iaitu kedua-dua sifat 
tersebut mempunyai ta“allug dengan zat Allah s.w.t dan sifatNya yang qadim. Kedua 
suluhi qadim iaitu kedua-dua sifat tersebut mempunyai taalluq dengan makhluk 
sebelum adanya makhluk. Ketiga ta“allug tanjizi hadits iaitu kedua-duanya mempunyai 


ta“allug dengan makhluk selepas adanya makhluk (Al-Fatani, 1934:13). 

Dalil bagi sifat sama’ dan basar daripada dalil al-Quran ialah firman Allah s.w.t: 


UOB PAGOLXx ONORE LOL “YOU 
KIS «Oa KUSUx hk EAO OOO 
(al-Ouran, al-Syura 42:11) 


Maksudnya: tidak ada sesuatu pun yang serupa denganNya, dan 
Dialah yang Maha mendengar dan Maha Melihat. 


Menjadi kebiasaan bagi al-Fatani ketika menyatakan dalil terhadap sifat-sifat Allah s.w.t 
untuk mendahulukan dalil akal. Namun pendekatan beliau agak berbeza ketika 
membahaskan sifat sama" dan basar di mana beliau mendahulukan dalil naqliy. 
Persoalan ini mungkin terjawab dengan kenyataan Imam al-Razi dalam “al-Mahsal' 
(t.th:172) yang membuat rumusan bahawa metod yang paling baik yang sepatutnya 
dipegang dalam menetapkan sifat sama" dan basar ialah dengan menggunakan dalil 
samiy (al-Quran dan Hadits). Ini menjelaskan kepada kita bahawa al-Fatani 


sememangnya sangat mendalami kenyataan para ulama muktabar sebelumnya. 


Bagi menjelaskan hujahan akal pula, al-Fatani (1934:13-14) mengungkapkan: 


Jika Allah s.w.t tiada bersifat dengan keduanya nescaya 
bersifat Ia dengan tuli dan buta, dan itu batal kerana kedua- 
duanya sifat kekurangan, dan kekurangan atas Allah adalah 
mustahil. Maka sabitlah bagi Allah s.w.t sama" dan basar. 


Selain itu, al-Fatani (2001a:46) juga mengemukakan dalil daripada Sunnah iaitu sabda 
Nabi s.a.w : 


IT yang Grau geai Lail 5 el Yg awal | goa al SIS auiii ole Iga jl 


ar al-Bukhari, Sahih, Kitab al-Tawhid, no. 7386; Muslim, Sahih, Kitab al-Iman no.2704. 

Maksudnya: Perlahankan suara kamu ketika berdoa, sesungguhnya 
kamu bukannya meminta kepada yang tuli dan buta, tetapi kamu 
memohon kepada tuhan yang Maha Mendengar lagi Maha 
Melihat. 


Selain itu, al-Fatani juga menyatakan bahawa kewujudan sifat sama" dan basar pada zat 
Allah s.w.t telah diterima oleh seluruh umat secara ijma”. Menurut al-Ejie hujah ijma" 
merupakan teras dalam menetapkan kedua-dua sifat ini. Maka, tidak perlu lagi 


membebankan diri dengan hujah-hujah yang lain (al-Jurjani, 1998:100). 


vi. Kalam. 
Sifat yang ketujuh dalam kumpulan sifat ma'ani ialah kalam. Para ulama Islam pada 
dasarnya bersepakat menetapkan lafaz mutakallim (berkata) pada Allah s.w.t, namun 


berbeza pendapat tentang pemahaman konsep kalam itu. 


Merujuk kepada kenyataan al-Fatani (1934:14), beliau menterjemahkan sifat kalam 
dengan makna berkata-kata. Jelas beliau: 
Kalam ialah sifat yang gadim yang berdiri pada zat Allah s.w.t. yang 
menunjuk ia atas sekalian yang wajib dan harus dan mustahil lagi 
suci daripada huruf dan suara dan lain-lainnya daripada sekalian 
sifat kalam yang baharu. Ta'allug kalam adalah ta'allug dilalah 
ertinya menunjuk. 
Mengikut penjelasan al-Fatani (2001a:48), lafaz “kalam? dalam Bahasa Arab digunakan 
dengan dua maksud. Maksud pertama ialah kalam gadim seperti yang telah dijelaskan, 


keduanya ialah kalam lafzi yang dicipta oleh Allah s.w.t. Kalam lafzi inilah difahami 


daripada kata-kata Aisyah r.a "apa yang terkandung di antara lembaran mashaf adalah 

kalam Allah”. Maksud 'al-Guran kalam Allah’ ialah hanya Allah s.w.t yang mencipta 


al-Ouran dan bukannya daripada perbuatan manusia. 


Dalil bagi sifat Kalam ialah firman Allah s.w.t: 


TING e TOONE LZ’ IKAN SURS dR RLKN 
(al-Quran, al-Nisa’ 4:164) 


Maksudnya: dan Allah telah berkata-kata kepada Musa 
dengan kata-kata (secara langsung, tidak ada perantaraan) 


Maksud ayat ini ialah Allah s.w.t menghilangkan hijab daripada Nabi Musa a.s dan 
memperdengarkan Nabi Musa a.s kalam Allah yang qadim, bukan dengan makna Allah 
s.w.t memulakan cakap kemudian diam, kerana Allah s.w.t sentiasa bersifat dengan 


berkata-kata (Al-Fatani, 1934:14; 2001a:48). 


Al-Fatani menjelaskan bahawa dalil akal bagi sifat ini ialah “sekiranya Allah s.w.t tidak 
berkata-kata nescaya Dia bisu, dan bisu merupakan sifat kekurangan, dan iaitu mustahil, 
maka sabitlah kalam-Nya” (al-Fatani, 1934:14). Selain itu, beliau juga mengatakan: 

Setiap yang hidup boleh bersifat dengan kalam, dan setiap yang 

boleh menerima sesuatu sama ada akan bersifat dengannya atau 

dengan lawannya. Maka sekiranya Allah tidak bersifat dengan 

kalam tentulah akan bersifat dengan lawan kalam iaitu bisu, dan itu 

mustahil kerana bisu merupakan sifat kekurangan (Al-Fatani 

2001a:48-49) 
Selain dalil di atas al-Fatani (2001a:48) juga mengemukakan dalil ijma“. Bagi beliau, 
semua penganut agama mengatakan tuhan bersifat dengan mutakallim. Pendekatan al- 
Fatani ini sama seperti yang dilakukan oleh beliau pada sifat sama" dan basar, di mana 


beliau mendahulukan dalil nagliy daripada dalil “agliy. Beliau menjelaskan bahawa 

dalil utama bagi tiga sifat tersebut iaitu sama“, basar dan kalam ialah dalil nagliy 
bukannya dalil akal kerana kelemahan dalil akal jika digunakan di sini. Ini kerana tidak 
semestinya suatu perkara dianggap kekurangan pada syahid (makhluk) merupakan 
kekurangan juga bagi ghaib (Allah). Maka, dalil akal tidak menjadi asas sebaliknya 


hanya sebagai penguat sahaja (al-Fatani, 2001a:49). 


Penjelasan yang sama diberikan oleh Imam al-Razi (t.th.:171-172) dalam “Muhassal', 


dan Imam al-Juwaini (1950:73) dalam kitabnya “al-Irsyad'. 


4.3.5 Sifat Ma'nawiyah 
Seperti yang telah dijelaskan dalam bab yang lepas, al-Fatani berpandangan bahawa 
jumlah sifat Allah s.w.t yang wajib ketahui secara tafsil ialah 13 sifat sahaja. Pandangan 
tersebut merupakan pandangan Imam Mazhab iaitu Imam al-Asy“ari (m. 324H) sendiri. 
Namun, jika mengikut pandangan Imam Abu Bakar al-Bagillani (m. 403H) dan Imam 
al-Haramain al-Juwaini (m. 478H) berpendapat bahawa jumlah sifat yang wajib 


diketahui secara tafsil ialah 20 sifat, dengan penambahan tujuh sifat ma'nawiyyah. 


Al-Fatani menjelaskan tujuh sifat tersebut seperti berikut: 
i. Kaunuhu qadiran. Maksudnya keadaan Allah yang berkuasa; 
ii. Kaunuhu muridan. Maksudnya keadaan Allah yang menghendaki; 
iii. Kaunuhu “aliman. Maksudnya keadaan Allah yang mengetahui; 
iv. Kaunuhu hayyan. Maksudnya keadaan Allah yang hidup; 


v. Kaunuhu sami “an. Maksudnya keadaan Allah yang mendengar; 

vi. Kaunuhu basiiran. Maksudnya keadaan Allah yang melihat, 
vii. Kaunuhu mutakalliman. Maksudnya keadaan Allah yang berkata- 
kata. 

Dalam menjelaskan perbezaan pendapat tentang sifat ma'nawiyyah, al-Fatani 
menyatakan bahawa maksud “keadaan Allah yang berkuasa’ pada pendapat pertama 
iaitu pendapat Imam Asya'ari ialah “berdirinya gudrah pada zat', manakala pada 
pendapat yang kedua iaitu pendapat yang menetapkan ahwal maka maksudnya ialah 
“suatu kelakuan pertengahan antara mawjud (ada) dan ma“dum (tiada) yang melazimi 
bagi gudrah'. Demikianlah dengan sifat-sifat ma'nawiyyah yang seterusnya (1934:14- 
15). Penerangan al-Fatani tentang sifat ma'nawiyyah ini merupakan terjemahan dan 
ringkasan yang amat jelas yang dikutip daripada huraian para ulama sebelumnya. 
Huraian yang sama dapat dilihat pada kenyataan Imam al-Dasugi (1939:118-119) yang 


menghuraikan “Ummi al-Barahin ' karangan Imam al-Sanusi. 


Menurut Syeikh Ahmad Dardir (t.th:34) sifat ma'nawiyyah pada pandangan al-Asy“ari 
bukanlah sifat yang yang lain daripada sifat ma'ani dan ia hanya pada akal, tiada wujud 
baginya di alam nyata. Maksud kaunuhu gadiran ialah ibarat berdirinya gudrah pada zat 


Allah s.w.t dan demikianlah maksudnya pada baki sifat ma'nawiyyah yang lain. 


Selain itu, al-Fatani (1934:15) telah membuat satu komentar yang menarik tentang 
konsep sifat ini. Beliau menjelaskan bahawa sifat ma'nawiyyah ialah apabila 
disandarkan kaunuhu, bukannya lafaz gadiran sahaja, kerana terdapat perbezaan antara 


kaunuhu gadiran dengan gadiran. Kata beliau: 

Harus diingat bahawa yang termasuk dalam ma'nawiyyah pada 
pandangan yang mengisbatkannya ialah kaunuhu gadiran 
bukannya gadiran sahaja tanpa kaunuhu. Ini kerana gadiran 
bermaksud zat yang bersifat dengan gudrah, bukannya ia sifat. 
Maka barangsiapa yang iktigad bahawa gadirun, muridun..... 
itu sifat maka iktigadnya itu salah, walaupun terdapat dalam 
beberapa kitab Melayu kerana mengikut sebahagian kitab Arab 
sekalipun. 


Sifat kaunuhu gadiran, muridan hinggalah mutakalliman tersebut sabit tanpa khilaf. 
Maka wajib ia dinisbahkan pada Allah s.w.t dengan ijma” atas mazhab Ahlu Sunnah wa 
al-Jama'ah, Mu'tazilah dan mazhab ulama yang menetapkan ahwal dan ulama yang 
menafikan ahwal. Khilaf yang berlaku adalah pada persoalan, adakah sifat ma'nawiyyah 
tersebut lebih atas segala sifat ma'ani atau tiada lebih atasnya bahkan ia umur 
itibariyyah sahaja. Ini bermakna bahawa, golongan ulama yang menafikan ahwal 
sebenarnya mereka menafikan sifat ini dari segi lebihnya sifat tersebut atas sifat 


ma“ani, bukannya mengingkari keadaan Allah s.w.t yang kuasa (Al-Fatani, 1934:15). 


4.3.6 Sifat Khabariyah 

Sifat khabariyah bermaksud sifat-sifat yang didatangkan oleh al-Quran atau al-Sunnah. 
Pendirian ulama salaf dan khalaf agak berbeza dalam persoalan sifat-khabariyyah. 
Ulama salaf menggunakan pendekatan tafwid sedang ulama khalaf cenderung kepada 
menta wilkannya. Kedua-dua pendekatan ini iaitu tafwid dan ta'wil merupakan 
pendekatan yang sahih dan terdapat di dalam kitab-kitab karangan ulama muktabar 


(Qamar Daulah, 1999:336). 


38 Tafwid bermaksud menyerahkan makna sebenar sesuatu ayat tersebut kepada Allah s.w.t. 

Konsep ta 'wil yang disebut oleh para ulama di sini adalah berbeza dengan maksud 


, 


ta wil yang terdapat dalam al-Quran. Imam al-Razi (1986:235) dalam “Asas al-Tagdis 
menyatakan, fa wil ialah memalingkan makna zahir bagi lafaz kepada makna yang lain 


berserta terdapat dalil yang kukuh bahawa makna zahir lafaz itu adalah mustahil. 


Menjelaskan konsep ta wil dan perbezaan pandangan salaf dan khalaf ini, pendekatan 
al-Fatani (1934:8 dan 2001a:31-32) dalam memaparkannya kepada masyarakat Melayu 
begitu teliti dan jelas sekali di mana beliau mengungkapkan : 


Ketahuilah, bahawasanya apabila terdapat dalam al-Quran 
ataupun hadits perkara yang memberi waham (sangka) bahawa 
menyamai Allah dengan sesuatu yang baharu maka hendaklah 
dita” wilkannya. Ta 'wil ialah memalingkan makna zahir kepada 
makna lain, dan ini merupakan kesepakatan antara salaf dan 
khalaf. 


Oleh itu, pada pandangan beliau, penggunaan ta wil dalam ayat-ayat mutasyabihat 
merupakan pendekatan yang digunakan oleh salaf dan khalaf. Perbezaan antara salaf 
dan khalaf dijelaskan beliau: 


Tetapi pada salaf mereka menggunakan ta wil yang umum 
iaitu tanpa menentukan maksud sebenar yang dikehendaki. 
Maka ayat seumpama firman Allah : 
LAN Ga ag 

maka mereka mengatakan, bukanlah maksud yang dikehendaki 
bagi Allah anggota tangan yang sedia maklum, dan tidak 
ketahui makna sebenar melainkan Allah s.w.t. (al-Fatani, 
2001a:32) 


Dengan penjelasan tersebut difahami bahawa ta wil pada salaf ialah ta wil yang umum 


iaitu dengan menafikan makna zahir kerana makna zahir menyalahi akidah 


39 Al-Quran, al-Fathu 48:10) 

mukhalafatuhu lil hawadits (bersalahan Allah s.w.t dengan makhluk baharu). Perkara 
ini turut ditegaskan oleh Ibnu Katsir (1996,jil.2: 220) dengan menyatakan bahawa 
mazhab salaf seumpama Imam Malik, Imam Auza'iy, Sufyan al-Tsauri, al-Lais Bin 
Saad, Imam al-Syafe'i dan Imam Ahmad serta yang lainnya daripada imam-imam umat 
Islam ialah menjalankannya (memahaminya) sepertimana yang didatangkan tanpa 
takyif, tanpa tasybih dan tanpa taʻtil, dan makna zahir yang segera difahami pada fikiran 
yang menyamakan dengan makhluk dinafikan daripada Allah s.w.t kerana Allah s.w.t 


tidak menyamai dengan sesuatupun daripada makhlukNya. 


Sebab golongan salaf mengambil pendekatan tersebut dijelaskan oleh al-Fatani 
(2001a:32) dengan katanya: 


Pendekatan mereka ini adalah disebabkan zaman mereka yang 
masing bersih daripada kesesatan dan bid'ah yang keji, maka 
tidak timbul keperluan untuk mendalami perbahasan 
tentangnya. 


Menjelaskan pendekatan khalaf pula dan sebab mereka mengambil pendekatan tersebut 
al-Fatani (2001a:32) menyatakan: 


Adapun khalaf mereka menggunakan ta wil yang tafsil iaitu 
menerangkan makna yang dikehendaki. Pada ayat tersebut 
mereka mengatakan, bukanlah yang dimaksudkan adanya 
anggota tangan yang sedia maklum bagi Allah s.w.t, tetapi 
yang dikehendaki ialah gudrah. Pemilihan pendekatan ini 
disebabkan munculnya ramai golongan ahli bid'ah yang 
membawa faham bahawa Allah s.w.t mempunyai arah dan 
jisim dan lain-lain lagi yang mustahil terhadap Allah s.w.t. 


Dengan keterangan tersebut nyata bahawa perbezaan pendekatan antara salaf dan khalaf 


ialah pada menentukan maksud atau makna daripada ayat mutasyabihat tersebut. 

Pendekatan salaf adalah dengan menyerahkan maksudnya kepada Allah s.w.t sahaja 
(tafwid). Pendekatan khalaf pula adalah dengan menentukan maksud sebenar pada 
kalimah yang samar tersebut dengan memberikan makna yang bersesuaian mengikut 
pemahaman Bahasa Arab. Perbezaan pendekatan ini adalah kerana keadaan pemikiran 
dan pemahaman masyarakat zaman mereka yang banyak terdedah dengan fahaman 


bid'ah Musyabbihah dan Mujassimah. 


44 Qada’ Dan Qadar 

Beriman dengan gada' dan gadar merupakan salah satu daripada rukun iman. Terdapat 
banyak nas yang gat “iy daripada al-Quran dan Hadits tentang kewajipan beriman 
dengan gada' dan gadar. Oleh itu, seseorang yang tidak mempercayai gada' dan gadar 


Allah s.w.t bukanlah seorang beriman (al-Tunji, 1426: 34-35) 


Terdapat banyak takrifan yang dikemukakan oleh para ulama tentang makna gada' dan 
gadar, namun takrifan yang masyhur dan paling bertepatan dengan fahaman al-Ouran 
dan Hadits ialah takrifan daripada Imam Abu Hasan al-Asy“ari dan takrifan daripada 


mazhab Maturidiyyah (Hasan Habannakah, 1997:626). 


Qada’ pada pandangan Imam al-Asy'ari ialah kehendak Allah s.w.t semenjak azaliy 
berkaitan semua perkara di alam baharu ini, seperti Allah s.w.t berkehendak semenjak 
azaliy mencipta manusia di muka bumi. Qadar pula ialah Allah s.w.t mengadakan 


semua perkara mengikut ketentuan yang dikehendakiNya. 

Maturidiyyah pula berpandangan gada” ialah Allah mengadakan atau mencipta 
mengikut kehendakNya yang azaliy manakala gadar pula ialah penentuan atau 
ketetapan Allah s.w.t tentang sesuatu perkara semenjak azaliy sebelum wujudnya 
sesuatu itu, seperti berkehendak Allah s.w.t semenjak azali mencipta manusia tertentu 


dengan rupa tertentu dan sifat-sifat yang tertentu. 


Dengan keterangan di atas, terdapat sedikit perbezaan antara Asya'irah dan 
Maturidiyyah dalam mendefinisikan qada’ dan qadar. Namun dari segi mafhum atau 
konsepnya tetap sama, iaitu kehendak Allah s.w.t mengadakan sesuatu dengan wajah 
tertentu kemudian Allah s.w.t mengadakannya sepertimana kehendakNya (Hasan 
Habannakah, 1997:626-627). Oleh itu, keimanan terhadap gada' dan gadar adalah 


merujuk kepada keimanan terhadap sifat gudrah, iradah dan ilmu Allah s.w.t. 


Kefahaman yang sama juga diutarakan oleh al-Fatani (1934:5). Beliau menekankan 
bahawa keimanan dengan gada' dan gadar ialah dengan mempercayai bahawa segala 
perkara sama ada elok seperti taat, atau keji seperti maksiat, terhasil dengan perbuatan 


Allah s.w.t dan dengan kehendakNya pada sedia kala. 


441 Ikhtiyar Manusia 
Terdapat tiga aliran Mazhab yang mengkaji tentang hakikat perbuatan manusia dengan 
kepercayaan gada' dan gadar. Seperti kebanyakan kitab karangan ulama Ahlu Sunnah 


wa al-Jama'ah yang lain yang menjelaskan perkara ini, al-Fatani juga memuatkan 

perkara yang sama. Jelas Beliau dalam kitab “Faridat al-Faraid' (1934:17), segala 


perbuatan manusia yang ikhtiyari, maka telah berlaku tiga khilaf: 


Pertama : Ahlu Sunnah mengatakan bahawa tiada bagi hamba perbuatan yang ikhtiyari 
itu melainkan usaha sahaja. Maka perbuatan tersebut bukan dengan paksaan seperti 


pandangan Jabariyyah". 


Kedua: Mazhab Jabariyyah menyatakan bahawa tiada bagi hamba usaha bahkan ia 


majbur (dipaksa) 


Ketiga: Mu'tazilah menerangkan bahawa hamba itu yang menjadikan segala perbuatan 


dirinya yang ikhtiyari dengan gudrah yang dijadikan oleh Allah s.w.t. 


Al-Fatani (1934:12 dan 2001a:35-36) menyatakan bahawa fahaman Ahlu Sunnah Wa al- 
jama'ah merupakan fahaman pertengahan antara kedua-duanya dan seolah-olah ia 
keluar di antara darah dan tahi lalu menjadi susu yang bersih. Menurut beliau lagi, 
antara fahaman yang salah ialah faham Mu'tazilah yang menyatakan manusia mencipta 
perbuatannya yang ikhtiyari. Walau bagaimanapun mereka tidak jadi kafir dengan sebab 
mereka mengakui bahawa gudrah makhluk itu daripada Allah s.w.t. Antara pemahaman 
lain yang disentuh oleh al-Fatani ialah pemahaman bahawa hamba ini memberi kesan 
pada perbuatannya dengan gudrah yang dijadikan oleh Allah s.w.t. Jelas beliau lagi, 


sesiapa yang beriktigad bahawa Allah s.w.t jua yang memberi bekas tetapi berlaziman 


“0 Fahaman yang menisbahkan semua perbuatan hamba kepada Allah s.w.t. Terdapat dua 
kumpulan dalam Jabariyyah, satunya sederhana dengan mengisbatkan usaha bagi makhluk iaitu 
Asya 'irah, kedua, tidak mengisbatkan usaha daripada makhluk iaitu kumpulan Jahamiyyah (al-jarjani). 

antara segala sebab yang “adiy (sebab musabab berdasarkan adat kebiasaan) dan antara 
barang yang menyertainya itu berlaziman pada akal, dengan tidak mungkin menyalahi, 


maka orang itu jahil dengan hakikat hukum adat dan terkadang membawa kepada kufur. 


Sebab yang boleh membawa kekufuran ini dijelaskan oleh al-Baijuri (2004: 111) dengan 
penjelasan bahawa keyakinan yang seumpama itu boleh menyebabkan seseorang itu 
mengingkari mukjizat-mukjizat para nabi kerana semua mukjizat merupakan perkara- 


perkara yang menyalahi hukum adat. 


44.2 Qada’ Qadar Dengan Maksiat 

Hakikat kepercayaan kepada gada' dan gadar dan kaitannya dengan amalan seharian 
manusia telah menimbulkan pelbagai pesoalan dan keraguan pada mereka yang tidak 
mempunyai fahaman yang benar tentangnya. Persoalan-persoalan ini telah timbul 
semenjak zaman awal Islam lagi dengan munculnya fahamam-fahaman seperti 
Oadariyyah" dan Jabariyyah. Seperti mana kebiasaan para ulama Ahlu Sunnah wa al- 
Jama'ah lain yang membicarakan persoalan qada’ dan qadar ini, persoalan-persoalan 
tersebut akan diperjelaskan bagi mengelakkan sebarang salah faham yang boleh 


membawa kepada terjejasnya akidah. 


Antara perkara yang dijelaskan oleh Al-Fatani (2001a:22) ialah tentang hukum berhujah 
menggunakan alasan gada' dan gadar bagi melakukan maksiat. Jelas beliau, adalah 
tidak harus berhujah dengan gada' dan gadar sebelum berlakunya perbuatan maksiat, 


“ Aliran yang berfahaman manusia mencipta perbuatannya sendiri , segala maksiat dan kekufuran tidak 
ditagdirkan oleh Allah.(al-Jarjani) 

dengan tujuan untuk melakukannya. Demikian juga tidak boleh berhujah dengannya 
selepas melakukan perbuatan jahat atau dosa dengan tujuan untuk melepaskan diri 
daripada hukuman had (hudud) atau ta'zir. Namun, sekiranya perbuatan tersebut telah 
berlaku dan pelaku itu telah insaf dan bertaubat maka dibolehkan berhujah dengannya, 
bagi tujuan menghalang kejian orang. 

Selain itu al-Fatani (1934:11) juga menjelaskan tentang hubungan kepercayaan gada' 
dan gadar dengan redha terhadap sesuatu maksiat. Apabila seseorang itu redha dengan 
gada' dan gadar adakah bererti dia perlu redha dengan maksiat? Al-Fatani memberikan 
penjelasan bahawa tidak boleh redha dengan maksiat, walaupun maksiat tersebut 
ditentukan oleh Allah s.w.t dari segi keadaannya yang dilarang oleh Allah s.w.t, kerana 
redha dengan maksiat adalah maksiat juga. Jelas beliau lagi, kewajipan redha dengan 
maksiat tersebut adalah daripada segi ianya dikehendaki Allah s.w.t, kerana ia 
merupakan redha dengan hukum tuhan yang maha pencipta lagi maha memilih. Namun, 


daripada segi maksiat itu diusahakan oleh manusia maka tidak boleh meredhainya. 


Al-Fatani (1934:12) menyatakan bahawa sesuatu kejahatan itu walaupun dengan iradah 
Allah s.w.t, tidak bermakna kita boleh redha dan berasa senang untuk melakukannya. 
Jelasnya, pada pegangan Ahlu Sunnah wa al-Jama'ah terdapat perbezaan antara konsep 
iradah, perintah, redha dan ilmu. Kadang-kadang Allah s.w.t menghendaki dan 
menyuruh serta redha dengannya seperti iman Abu Bakar r.a, dan kadang-kadang Allah 
s.w.t tidak menghendaki dan tidak menyuruh serta tidak redha dengannya seperti 


kafirnya Abu Bakar r.a. Selain itu, kadang-kadang Allah s.w.t menghendaki tetapi dia 

tidak menyuruh dan tidak redha seperti kafirnya Firaun, dan kadang-kadang Allah s.w.t 
menyuruh dan redha tetapi tidak menghendaki seperti berimannya Firaun. Semua itu 
berlaku dengan hikmah yang hanya Allah s.w.t sahaja yang mengetahuinya. Penjelasan 
yang sama dapat dilihat pada keterangan Imam al-Sanusi dalam “Syarah Ummi al- 


Barahin ' (al-Dasugi,1939). 


4.5 Perbuatan Allah 

Afal Allah atau perbuatan s.w.t adalah merujuk kepada setiap perbuatan daripada Allah 
s.w.t, yang berlaku dengan kehendakNya dan gudrahNya, lagi berbetulan dengan 
ilmuNya dan hikmahNya seperti mencipta, memberi rezeki, menghidupkan dan 


mematikan. 


Bagi aliran Asya'irah, Allah s.w.t melakukan sesuatu dengan ikhtiarNya, maka setiap 
sesuatu yang terjadi dan berlaku adalah dengan kehendak Allah s.w.t. Ini bermakna jika 
Allah s.w.t berkehendak maka Allah s.w.t akan melakukan dan jika tidak berkehendak 
maka Allah s.w.t tidak melakukan (al-Bagillani, 1957: 280-283). Pegangan ini adalah 
bertepatan dengan firman Allah s.w.t. : 


KINI IRAN & ANON era “Io ID «5 
(al-Ouran, al-Buruj 85:16) 


Maksudnya : Allah Maha Kuasa berbuat apa yang 
dikehendakiNya. 


Oleh itu, pada Asya'irah semua perbuatan Allah s.w.t adalah harus (pada akal), tidak 
disifatkan wajib (pada akal) atas Allah s.w.t sesuatupun. Maksudnya, adalah harus bagi 
Allah s.w.t mencipta atau tidak mencipta makhluk, dan sekiranya Dia mencipta, harus 


129 


bagiNya memberikan taklif kepada hamba-hambaNya, juga harus bagiNya memberikan 
mereka taklif dengan perkara yang mereka tidak mampu lakukan. Demikian juga harus 
bagi Allah s.w.t memberi sakit pada hambaNya tanpa memberikan balasan (al-Bagillani, 


1957:341) 


Selain itu, tidak wajib bagi Allah s.w.t memastikan salah (yang baik) dan aslah (yang 
lebih baik) kepada hambaNya, juga tidak wajib memberikan balasan baik (pahala) 
kepada pelaku taat dan balasan buruk kepada pelaku maksiat, bahkan tiada wajib bagi 
Allah s.w.t mengutuskan para rasul, dan sekiranya Allah s.w.t tidak mengutuskan para 
rasul maka perbuatan Allah s.w.t itu bukanlah perbuatan yang keji dan mustahil (al- 


Ghazali, 1983:104-121). 


Al-Fatani (2001a:55) menjelaskan bahawa adalah harus bagi Allah s.w.t memperbuat 
yang mumkin atau meninggalkannya. Tiada wajib bagi Allah s.w.t memperbuat sesuatu 
daripada mumkinat. Maksud mumkinat jelas beliau ialah suatu yang harus baginya ada 
dan tiada, sama ada berbentu kebaikan seperti nikmat Islam, taat, rezeki ataupun 
berbentuk kejahatan yang dinisbahkan pada manusia seperti kufur dan maksiat. Setiap 
perkra mumkin adalah terjadi dengan perbuatan Allah s.w.t dan limpahan keadilannya. 


Tidak wajib bagi Allah s.w.t melakukan salah dan aslah. 


451 Salah Dan Aslah 

Pandangan Asya'irah ternyata bercanggah dengan aliran Mu'tazilah yang mengatakan 
bahawa Allah s.w.t wajib memperbuat salah dan aslah. Pada pandangan Asya'irah salah 
dan aslah merupakan perkara yang subjektif. Suatu perkara berkemungkinan baik pada 
seseorang tetapi tidak baik kepada seseorang yang lain. Walaupun bagi Asya'irah 
perbuatan Allah adalah baik dan mempunyai hikmah namun untuk menjadikan salah 
dan aslah sebagai sebab untuk Allah melakukan sesuatu merupakan perkara yang tidak 


mereka persetujui (al-Syahrastani, 1956:397). 


Al-Fatani mejelaskan bahawa fahaman Mu'tazilah tentang konsep salah dan aslah 
adalah tidak benar. Ini kerana, sebagai tuhan yang maha berkehendak dan berkuasa 
adalah harus bagi Allah s.w.t membuat salah dan aslah dan tidak membuat 


keduanya.(Al-Fatani, 1934:16). 


Al-Fatani menjelaskan bahawa salah bermaksud barang yang berlawanan dengan 
kefasadan seperti iman berlawanan dengan kafir dan sihat berlawanan dengan sakit. 
Aslah pula ialah sesuatu yang berlawanan dengan salah seperti seseorang memberi 
makan seorang yang lain dengan makanan yang sedap. Memberi makanan yang sedap 


berlawanan dengan memberi makanan yang tidak sedap (Al-Fatani, 1934:16). 


4.5.2 Perutusan Rasul 
Berasaskan kepada konsep salah dan aslah, maka ia dikaitkan pula dengan konsep 
pengutusan rasul kepada umat manusia. Al-Fatani menjelaskan bahawa tidak wajib bagi 


Allah s.w.t mengutus para nabi dan rasul kerana tidak wajib dan tidak mustahil bagi 

Allah s.w.t sesuatu pun dalam melakukan sesuatu yang mumkin. Kenyataan beliau itu 
merujuk kepada pandangan Mu'tazilah yang mengatakan Allah s.w.t wajib mengutus 
nabi dan rasul kepada umat manusia berasaskan kepada konsep salah dan aslah yang 


mereka wajibkan ke atas Allah s.w.t. 


Selain menjelaskan pandangan Mu'tazilah, Al-Fatani juga mendedahkan beberapa 
fahaman lain yang bercanggah dengan akidah ini seperti mazhab Barahimah iaitu 
pengikut ajaran Brahma di India dan di Siam yang mengatakan mustahil tuhan 
mengutuskan rasul kepada umat manusia. Ujar beliau lagi, pengikut Brahma mengikut 


akal semata-mata, tanpa petunjuk wahyu (Al-Fatani, 2001a:56). 


4.5.3 Dosa Dan Pahala 

Memberi pahala kepada yang melakukan taat dan memberikan pembalasan dosa kepada 
yang ingkar termasuk dalam pengertian perbuatan Allah s.w.t. Oleh itu, bagi Al-Fatani 
adalah tidak wajib atas Allah s.w.t melakukannya, sebaliknya sekiranya Allah s.w.t 
membalas kebaikan dengan pahala maka itu adalah dengan limpah kurnianya, dan 
sekiranya Allah s.w.t membalas kejahatan dengan dosa maka itu adalah dengan keadilan 


Allah s.w.t. 


Dalam merumuskan akidah tentang perbuatan Allah s.w.t ini, al-fatani (2001b) 


menukilkan dalam risalah “Jumanat Tawhid’: 


UUH lepas HA at IR IS Jab 
SA hois Eho Jay F Ia Ny shi ag aag 

SBI a y alas AB ya H Sl f oa of aa 
Maksudnya: 
Harus baginya memperbuat setiap mumkin # juga harus tidak 
memperbuatnya, maka tinggalkanlah kesesatan orang yang jahil, 
Dan antaranya (yang harus bagi Allah) mengutuskan para rasul dan 
nabi # dan memperbuat salah dan aslah pada seseorang, 
Dan antaranya (yang harus bagi Allah) memberikan balasan baik dan 
menyiksa # sesiapa yang mengingkariNya juga ahli taat yang 
bertaubat. 


46 Rukyat Allah (Melihat Allah) 

Persoalan rukyat Allah atau melihat Allah s.w.t merupakan antara persoalan yang 
berkaitan dengan zat Allah s.w.t. Terdapat banyak ayat al-Quran dan Hadits yang 
menyentuh persoalan ini. Namun, disebabkan pengetahuan, cara pemikiran, dan 
pemahaman manusia berbeza-beza terhadap nas-nas tersebut menyebabkan timbul 
perbezaan pendapat tentangnya. Sebahagian mereka berpendapat bahawa mustahil ia 
berlaku, sebahagian yang lain pula menyatakan bahawa ia harus berlaku dan ada pula 
yang menyatakan orang-orang beriman akan melihat tuhan mereka di Akhirat dengan 


mata mereka (al-Syahrastani, 1956:356-369). 


Pada pegangan Ahlu Sunnah wa al-Jama'ah melihat Allah s.w.t di dunia boleh berlaku 
berdasarkan hukum akal, dan akan berlaku kepada orang-orang beriman di Akhirat 
berdasarkan al-Quran, Sunnah dan Ijma” (al-Baihaqi, 1986: al-Baijuri, 2004:128). 
Perbahasan tentang persoalan rukyat Allah s.w.t merupakan antara perbahasan 
terpenting dalam ilmu Usuluddin, ini kerana memperolah pembalasan nikmat di syurga 


Allah s.w.t merupakan matlamat hidup manusia di atas muka dunia ini, dan melihat 

Allah s.w.t merupakan nikmat terbesar di negeri Akhirat. Oleh itu, kebanyakan ulama 


Usuluddin memberikan perhatian yang jitu terhadap isu ini. 


Dari segi etimologi, rukyat bermaksud mendapatkan sesuatu dengan dengan penglihatan 
mata. Pada Ahlu Sunnah wa al-Jama'ah terminologi rukyat merujuk kepada satu perkara 
yang diciptakan oleh Allah s.w.t pada makhluk hidup, bukan dengan cahaya, tanpa 
pertemuan, tanpa arah, tanpa membuka anak mata dan tanpa terlukis gambaran yang 
dilihat di dalam mata atau tanpa bersambungnya sinaran cahaya yang luar daripada mata 
dengan barang yang dilihat. Pada Ahlu Sunnah, Allah s.w.t akan membuka kepada 
hamba-hambaNya di negeri Akhirat dengan satu pembukaan. Dengan pembukaan 
tersebut akan terserlahlah zat tuhan kepada hambanNya seperti terserlahnya bulan 


purnama, seperti mana yang terdapat dalam Hadits (al-Jarjani, 1998.jil.8:131). 


Oleh itu, konsep rukyah dapatlah diertikan sebagai ialah satu kekuatan yang Allah s.w.t 
jadikan pada makhlukNya tanpa memerlukan syarat pertemuan, mempunyai arah, 
mengambil ruang dan sebagainya daripada syarat-syarat rukyah sesama makhluk (al- 


Bajuri, 2004:129). 


Persoalan rukyat Allah s.w.t dijelaskan oleh para ulama dalam dua bahagian. Pertama 
ialah melihat Allah s.w.t di alam dunia, dan kedua melihat Allah s.w.t di alam Akhirat. 
Menyentuh aspek kebolehan manusia melihat Allah s.w.t di dunia, Al-Fatani (1934:17) 
menjelaskan bahawa telah sepakat seluruh ulama bahawa kebolehan melihat Allah 


dalam keadaan jaga hanya berlaku kepada Nabi Muhammad s.a.w sahaja. Sebaliknya 

barangsiapa mendakwa melihat Allah s.w.t di dunia dalam keadaan jaga maka tidak 
syak lagi bahawa telah menjadi kafir pendakwa itu. Namun, terdapat sedikit perbezaan 
pendapat di kalangan ulama mengenai rukyat yang berlaku kepada Rasulullah s.a.w 
pada malam isra’ dan mi“ raj, adakah dengan mata kepala baginda atau tidak. Terdapat 
dua pendapat pandangan, dan perbezaan pandangan ini telah berlaku semenjak zaman 
sahabat lagi. Sebahagian mereka menafikannya seperti mana yang diriwayatkan 
daripada Aisyah r.a, Ibnu Mas'ud r.a, Abu Hurairah r.a dan lain-lain. Sebahagian yang 
lain pula mengakuinya seperti mana yang diriwayatkan daripada Abdullah Ibn Abbas 
r.a, Anas Bin Malik r.a. dan lain-lain lagi daripada tabi'in, muhaddisin dan mutakallimin 


(Abdul Fatah, 1998:240). 


Persoalan melihat Allah s.w.t dalam mimpi pula dijelaskan oleh al-Fatani: "Adapun 
ketika tidur maka tiada khilaf pada harusnya”. Bagi menjelaskan kenyataan tersebut al- 
Fatani mengemukakan kata-kata al-Bajuri (1359H:70) dalam ‘kifayat “Awwam, yang 
menjelaskan bahawa sekiranya bermimpi bertemu Allah s.w.t dalam keadaan Allah s.w.t 
berupa manusia maka itu bukannya Allah s.w.t, bahkan itu misalan yang dijadikan Allah 
s.w.t. Pun begitu terdapat juga pendapat yang mengatakan itu ialah Allah s.w.t, namun 
keadaanNya yang berupa manusia itu hanyalah dengan iktibar zihin (akal) orang yang 
melihat sahaja, sedang pada hakikatnya Allah s.w.t tidak sedemikian rupa (Al-Fatani, 


1934:17). 


Mengikut penjelasan al-Baijuri, persoalan rukyah Allah s.w.t di Akhirat, telah disepakati 


(ijma) oleh para sahabat tentang keharusannya. Namun, kebolehan tersebut tidak seperti 

manusia melihat sesama manusia semasa di dunia. Rukyah tersebut berlaku tanpa 
kaifiyat (cara) yang boleh diterangkan, tanpa berdepan, tanpa arah, tanpa mengambil 
ruang dan sebagainya daripada keadaan makhluk (al-Bajuri, 2004:128-129). Al-Fatani 
(1934:17) menjelaskan : 


adalah harus bagi Allah s.w.t memperlihatkan zatnya kepada 
hamba-hambanya. tidak berlaku di dunia melainkan pada Nabi 
Muhammad pada malam isra' mi'raj di mana baginda melihat 
Allah s.w.t dengan dua mata kepala baginda di dalam jaga 
dengan tiada kaifiyat. Dan akan dilihat Allah oleh orang 
mukminin di akhirat dengan tiada kaifiyat. 


Merumuskan akidah melihat Allah s.w.t di akhirat ini, Al-Fatani (2001b) 


mengungkapkan: 
Ab odg H ai sp oa, 
ri ol AS ea HA A 
Maksudnya: 


Dan Daripadanya (perkara yang harus) bahawa dilihat Allah 

s.w.t tetapi tidak berlaku # di dunia ini selain daripada Taha 

(Nabi Muhammad) yang diikuti, 

Maka orang-orang yang bahagia akan melihat zat Allah s.w.t 

di Akhirat # tanpa kaifiyat dengan wajah berseri-seri. 
4.7 Penutup 
Berdasarkan paparan pandangan al-Fatani dalam konsep ilahiyyat, ternyata bahawa 
beliau telah memberikan banyak sumbangan pemikiran dalam memperjelaskan akidah 


ilahiyyat menerusi karya-karya beliau sama ada dalam Bahasa Melayu mahupun dalam 


Berbahasa Arab. 

Dapat disimpulkan bahawa dalam persoalan sifat-sifat Allah s.w.t ternyata beliau 
memihak kepada pendekatan Imam al-Asyfari iaitu dengan menetapkan 13 sifat sahaja 
yang wajib diketahui secara tafsil. Kedaan ini sedikit berbeza dengan pendekatan Imam 
Sanusi yang mengenengahkan 20 sifat sepertimana yang masyhur dalam sistem 


pembelajaran ilmu Tauhid di negara Malaysia. 


Menyentuh sifat khabariyyah yang terdapat dalam ayat-ayat mutasyabihat, al-Fatani 
menyatakan bahawa bagi sifat-sifat tersebut wajib dita” wilkan dengan maksud makna 
zahir yang difahami mesti dinafikan kerana tidak layak dengan sifat kesempurnaan 
Allah s.w.t sepertimana yang telah disepakati oleh golongnan salaf dan khalaf. Oleh itu, 
bagi beliau pendekatan salaf dan khalaf adalah saling melengkapi demi memelihara 


akidah yang suci. 


Dalam persoalan perbuatan Allah s.w.t, al-Fatani tidak mewajibkan sesuatu pun ke atas 
Allah s.w.t atas asas menafikan salah dan aslah pada Allah s.w.t. Oleh itu, tidak boleh 
dikatakan Allah s.w.t wajib melakukan sesuatu atau Allah s.w.t wajib tidak melakukan 
sesuatu seperti memberi pahala dan dosa, memberi nikmat kepada hambaNya, 


mengutuskan rasul dan lain-lain lagi daripada perbuatan yang mumkin. 


Berhubung persoalan gada' dan gadar pula, al-Fatani menjelaskan bahawa setiap 


sesuatu yang berlaku sama ada baik mahupun jahat adalah dengan gada' dan gadar 


Allah. Ini kerana beriman dengan keduanya merupakan intipati keimanan kepada sifat 

ilmu, gudrah dan iradah Allah s.w.t yang mutlak. Perbuatan manusia hanyalah ikhtiyar 


atau usaha sahaja, adapun yang memberi kesan ialah Allah s.w.t. 


Mengenai isu rukyat Allah s.w.t pula, al-Fatani berpegang dengan pendapat yang 
mengatakan keharusan rukyat Allah di negeri akhirat sebagai balasan baik kepada 
orang-orang beriman. Namun, ru'yat tersebut berlaku tanpa kaifiyat yang boleh 


digambarkan. 

BAB LIMA 
ANALISIS PEMIKIRAN SYEIKH WAN AHMAD BIN 
MUHAMMAD ZAIN AL-FATANI DALAM BEBERAPA ASPEK 


ILAHIYYAT 


51 Pendahuluan 

Dalam bab ini, pengkaji akan menganalisa pandangan al-Fatani dalam beberapa isu. Isu 
yang diketengahkan merupakan isu yang mendapat reaksi berbeza di kalangan para 
ulama dan aliran mazhab. Huraian yang lebih mendalam akan dikemukakan dalam bab 
ini dengan mengenengahkan pandangan-pandangan daripada aliran yang bertentangan. 
Akhir sekali pengkaji akan menjelaskan kedudukan pandangan al-Fatani dalam isu 


tersebut. 


Dalam perbahasan sifat Allah s.w.t, antara isu yang akan dibincangkan ialah tentang 
kedudukan 13 sifat, sifat gidam Allah s.w.t dan baharunya makhluk, konsep Tauhid, 
metod pemahaman sifat khabariyyah dan isu al-Quran adakah baharu atau qadim. 
Penganalisaan dalam perbahasan gada' dan gadar pula akan memberi fokus 
perbincangan kepada isu usaha dan ikhtiyar manusia. Menyentuh persoalan perbuatan 
Allah s.w.t, dua isu akan diketengahkan iaitu isu hikmah pada perbuatan Allah s.w.t dan 
isu janji-janji Allah s.w.t adakah wajib ditunaikanNya atau tidak. Perbahasan terakhir 


adalah menyentuh isu melihat Allah s.w.t. 

5.2 Pembahagian Sifat 

Seperti yang telah dijelaskan, al-Fatani cenderung kepada pendekatan 13 sifat sahaja. 
Menurut beliau, pendekatan tersebut merupakan pendekatan Imam al-Asy“ari sendiri 
yang berpegang kepada asas menafikan hal. Pendekatan ini agak berbeza dengan 
pandangan al-Qadi al-Baqillani dan Imam al-Haramain yang mengisbatkan hal maka 
sifat-sifat yang wajib bagi Allah s.w.t dihitung sebanyak 20 sifat dengan penambahan 


tujuh sifat ma'nawiyyah. 


Perkara ini ditegaskan juga oleh Syeikh al-Dardir (m. 1786M/1201H) dalam “Syarah 
Kharidah' menyatakan bahawa sifat-sifat yang wajib bagi Allah s.w.t itu banyak dan 
tidak terhitung kerana sifat-sifat Allah s.w.t adalah segala kesempurnaan yang tiada 
kesudahannya. Namun Allah s.w.t tidak mewajibkan mengetahuinya secara tafsil sebab 
tiada dalil khusus yang memerintahkan berbuat demikian. Secara ringkasnya wajib 
dipercayai bahawa kesempurnaan Allah s.w.t tiada kesudahannya. Sementara itu 
terdapat 13 sifat yang wajib dipercayai secara tafsil berdasarkan dalil yang terang. Al- 
Dardir menyatakan bahawa 13 sifat tersebut dan lawan-lawannya mengikut pendapat al- 
Asy'ari dan para muhaggigin tidak termasuk ma'nawiyyah (Sifat-sifat ma'nawiyyah) 


kerana ianya adalah ibarat daripada sifat ma'ani yang berdiri pada zat (Dardir, t.th:18). 


Bagi al-Fatani, tujuh sifat ma'“nawiyyah tersebut sebenarnya tidaklah dinafikan bahkan 
tetap wajib diketahui dan dipercayai, cumanya dengan cara ijmal sahaja bukan secara 


tafsil dan tidak boleh dinafikannya berdasarkan ijma’ ulama (al-Fatani, 1934:6). 

Kenyataan yang sama diutarakan oleh al-Baijuri (2004:89). Oleh itu, kedua-dua 
pandangan sebenarnya mewajibkan untuk mengetahui dan mengiktigad sifat-sifat 
tersebut. Khilaf yang berlaku adalah berbentuk khilaf lafzi sahaja iaitu daripada segi 
adakah sifat ma'nawiyyah tersebut, sifat yang lain daripada ma'ani atau tidak (Al- 


Fatani, 2001a:25, al-Baijuri, 2004:90). 


Dari sudut yang lain, al-Fatani masih berpandangan bahawa khilaf tentang sifat 
ma'nawiyyah ini merupakan khilaf yang hakiki, iaitu apabila ditafsirkan ma“nawiyyah 
sebagai umur i“tibariy pada pandangan penafi hal (pandangan al-Asy'ari), sementara 
golongan pengisbat hal (Imam Sanusi) mentafsirkannya sebagai hal. Ini kerana bagi 
pengisbat hal, pengertian “sesuatu” tidak terlepas daripada empat jenis: 

i- Mawjud iaitu sesuatu yang ada dan boleh dilihat, 

ii- Ma“dum iaitu sesuatu yang tiada dan tidak boleh dilihat, 

iii- Hal iaitu sesuatu yang berada di pertengahan antara mawjud (ada) dan 

ma dum (tiada), 
iv- Umur itibariy iaitu sesuatu yang lebih rendah daripada hal tetapi tidak 


sampai tahap tiada. 


Hal dan umur itibariy merupakan pertengahan antara mawjud (ada) dan ma'dum 
(tiada). Perbezaan antara kedua-duanya ialah hal merupakan sifat yang berdiri dengan 
zat secara langsung seperti kawnuhu gadiran (keadaanNya berkuasa), sementara umur 


itibariy tiada kaitan dengan zat, tetapi ada kaitan dengan sifat seperti “berdirinya 

gudrah' pada zat atau “adanya putih” pada zaid, maka 'adanya putih’ itu merupakan 


umur i tibariy. 


Pada pandangan golongan penafi hal pula, pembahagian “sesuatu? hanya kepada tiga 
sahaja; iaitu mawjud, ma'dum dan umur itibariy. Oleh itu kawnuhu gadiran (sifat 
ma'nawiyyah) sebagai contoh, termasuk dalam umur itibariy. Oleh kerana ia 
merupakan umur itibariy maka ia tidak dianggap sebagai sifat yang perlu untuk 
dihitung. Pandangan ini ternyata berbeza dengan pengisbat hal kerana bagi pengisbat 
hal, oleh kerana hal hampir kepada wujud maka “kaunuhu gadiran' tadi dikira sebagai 


sifat yang tidak boleh dikesampingkan (Al-Fatani, 2001a:25-26, Al-Baijuri, 2004:89). 


Pandangan al-Fatani ini, juga telah dinyatakan oleh Ibrahim al-Lugani dan al-Baijuri 
(2004:88-90). Oleh itu, jumlah sifat Allah s.w.t yang wajib diketahui secara tafsil 
sebanyak 13 sifat sahaja. Ini kerana tujuh sifat ma'nawiyyah tersebut telah pun 
terkandung dalam sifat-sifat ma“ani menurut Imam Asy'ari dan jumhur ulama (Umar 


Kamil t.th:23). 


Berhubung pembahagian sifat yang telah dibincangkan, ternyata aliran Salafiyah tidak 
sependapat dengan aliran Asya'irah bahkan bagi mereka pembahagian tersebut 
menyimpang daripada pedoman salaf. Pada Salafiyah pengetahun tentang sifat-sifat 
Allah s.w.t adalah tawgiftyyah iaitu terhenti atas penerangan syara”. Oleh itu, sesuatu 
yang disifatkan oleh Allah s.w.t dan RasulNya maka hendaklah disifat dan apa yang 


dinafikan hendaklah dinafikan, tanpa sebarang ta'wilan atau mengabaikan apa-apa 

makna. Setiap muslim mestilah beriman dengan segala asma' al-husna (nama-nama 
yang mulia) dan segala sifat yang terdapat dalam al-Quran dan Sunnah tanpa 
membezakan antara khabar mutawatir dengan khabar ahad. Dalam masa yang sama, 
sifat-sifat Allah s.w.t tersebut tidaklah menyamai atau menyerupai dengan mana-mana 


makhluk (Ibnu Taimiyyah, 2000:7, Abdullah al-Junaidi, 1995:112). 


Keimanan terhadap segala asma' al-husna dan sifat-sifat tersebut mestilah secara 
menyeluruh tanpa membeza-bezakan antara sifat zat ataupun sifat perbuatan, sifat 
Yagliyah mahupun sifat khabariyyah. Oleh itu, pada pandangan mereka pendekatan 
Asya'irah yang membahagikan sifat-sifat Allah s.w.t dengan sebahagiannya diisbatkan 
dan sebahagian yang lain dita”wilkan adalah bercanggah dengan pendekatan salaf 


(Ghalib “Awaji, 1997.Jil.2:1072-1073). 


Walaupun demikian, pendekatan aliran Asya“irah mahupun Salafiyah tidak berbeza 
pandangan berhubung akidah kesempurnaan sifat-sifat Allah s.w.t. Sifat kesempurnaan 
Allah s.w.t sememangnya banyak, sebahagiannya Allah s.w.t dedahkannya kepada 
hambaNya dan sebahagian yang lain hanya Allah s.w.t sahaja yang mengetahuinya. Di 


antara sifat-sifat tersebut dijelaskan oleh Rasulullah s.a.w dengan sabdanya: 
EAI Jia Lalat oya Lel Una) daa Al) O) 


Maksudnya: Sesungguhnya bagi Allah s.w.t 99 nama, 
barangsiapa yang menghafaznya akan masuk syurga”. 


T Bukhari, Sahih, Kitab: al-Da'awat. Bab:lillah mi'at ism. no. 6410, Muslim, Sahih, Kitab al- 


Zikr wa al-Du'a'. Bab: Fi Asma’ Allah. no.6750. 

Imam Nawawi (1994,8:31) menjelaskan bahawa telah berlaku kesepakatan para ulama 
bahawa Hadits tersebut bukanlah bermaksud menetapkan hanya 99 nama bagi Allah 
s.w.t, tetapi maksudnya sesiapa yang menghitungnya iaitu dengan cara beriman serta 


menghayati makna 99 nama Allah s.w.t tersebut, akan masuk syurga. 


Senada dengan Imam al-Nawawi, Imam al-Baihagi (m. 458H) pula menjelaskan bahawa 
daripada segi kandungan makna 99 asma' al-husna tersebut dapat diklasifikasikan 
kepada lima akidah asas, di mana setiap asma’ al-husna dapat diletakkan di bawah lima 
akidah asas tersebut. Lima akidah tersebut ialah: 
i) Menetapkan kewujudan Allah s.w.t seperti nama al-Awwal, al-Akhir, al-Hag. 
ii) Menetapkan keesaan Allah s.w.t dan menafikan wujud sekutu bagiNya, 
seperti nama al-Wahid, al-Kafi, al-“Aliyy dan lain-lain. 
iii) Menetapkan bahawa kewujudan selain daripada Allah s.w.t merupakan hasil 
ciptaanNya, seperti nama al-Hayy, al-“Alim, al-Qadir, al,Badi “ dan lain-lain. 
iv) Menetapkan bahawa zat Allah s.w.t bukannya seperti jauhar dan “arad 
sehingga boleh disamakan dengan makhluk, seperti nama al-Ahad, al-“Azim, al- 
Subbuh, al-Ouddus dan lain-lain. 
v) Menetapkan bahawa Allah s.w.t merupakan pentadbir dan pengurus alam 
ciptaanNya mengikut kehendakNya, seperti nama al-Mudabbir, al-Oayyum, al- 


Rahman, al-Ghaffar, al-Fattah dan lain-lain. 

Imam al-Baihaqi menjelaskan lagi bahawa segala asma’ al-husna sepertimana yang 
tersebut dalam al-Quran, Sunnah dan Ijma' ulama terhadap penamaannya, terbahagi 
kepada akidah yang lima tersebut. Terdapat juga satu nama Allah s.w.t yang dapat 
dimasukkan ke dalam dua atau lebih daripada lima asas tersebut (al-Baihagi, 


tthjil.1:35). 


Oleh yang demikian pendekatan al-Fatani dalam isu pembahagian sifat-sifat ini tiada 
cacat celanya, malah pendekatan tersebut tidak bertentangan dengan konsep 99 nama 
Allah s.w.t yang ditekankan oleh Salafiyah. Ini kerana 99 nama tersebut merupakan 
pecahan daripada sifat-sifat 13 tersebut. Sebagai contoh sifat ma'ani iaitu “ilm, maka 
nama Allah s.w.t yang berada di bawah sifat ilmu itu ialah al- Alim, al-“Alim, al-Khabir, 


al-Muhsi, al-Hasib, al-Hakim dan lain-lain lagi (Sayyid Musayyar, 2002:121-122). 


Dalam kontek kesinambungan pendekatan antara ulama Asya'irah generasi awal seperti 
Imam al-Asya'ari, al-Bagillani dan al-Juwaini sememangnya pengangkaan 20 sifat atau 
13 sifat tersebut tidak dinyatakan dalam karya mereka. Namun, daripada sudut maksud 
pengajaran agidah maka kandungannya adalah sama antara mereka dengan generasi 
mutaakhir Asya“irah. Generasi awal Asya“irah lebih kepada memperjelas dan 
mempertahan agidah dengan debat dan hujah sama ada dengan hujahan nagal atau akal. 
Tujuan adalah untuk membenam pemahaman ajaran yang bercanggah dengan aliran 
Ahlu Sunnah wa al-Jamaah. Manakala generasi mutaakhir lebih kepada merumus dan 
meringkaskan pengajaran agidah tersebut. Oleh itu, pada hemat pengkaji ulama 


Asya'irah yang mutaakhir seperti al-Sanusi dan al-Baijuri dan al-Fatani serta yang lain 

hanyalah mengubah bentuk penyampaian pengajaran ilmu Tauhid mengikut landasan 


yang diasaskan oleh Imam al-Asya'ari. 


5.3 Konsep Tauhid 

Konsep Tauhid merupakan asas terpenting dalam akidah. Pandangan para ulama 
Asya'irah sepertimana yang disampaikan oleh al-Fatani tentang konsep Tauhid ialah 
mengesakan Allah s.w.t dengan menafikan sebarang bentuk ta“addud (berbilang-bilang) 
pada zat, sifat dan perbuatan Allah s.w.t, di samping mempercayai bahawa Allah s.w.t 
tidak menyerupai sesuatupun daripada makhluk. Selain itu, Tauhid juga beerti 
melaksanakan ibadah hanya kepada Allah s.w.t sahaja serta meyakini keesaanNya sama 


ada pada zat, sifat dan perbuatanNya (al-Syahrastani, 1934:90; al-Fatani, 2001a:34-38). 


Namun bagi aliran Salafiyah pendekatan yang mereka gunakan agak berbeza dengan 
pemahaman jumhur ulama Asya'irah dan Maturidiyyah. Ibnu Taimiyyah membahagikan 
Tauhid kepada tiga bahagian, iaitu Tauhid Rububiyyah, Tauhid Uluhiyyah dan Tauhid 
Asma’ wa Sifat (Ibnu Taimiyyah, 2000:179 : Ibnu Abi al-'Izz, 1985:15-41). Tauhid 
Rububiyyah bermaksud pengakuan bahawa Allah s.w.t ialah ‘rabb’ bagi alam ini, 
Dialah yang mencipta, memiliki, memberi rezeki, yang menghidupkan, yang 
mematikan, yang memberi manfaat, yang memberi mudharat dan di tangan Allah s.w.t 


segala sesuatu mengikut kehendakNya. 


Menurut Ibnu Taimiyyah (1408H:120), pengakuan terhadap Tauhid Rububiyyah ini 


merupakan fitrah kejadian manusia yang juga dipercayai oleh golongan musyrikin. Oleh 

itu, pengakuan terhadap Tauhid ini masih belum mencukupi untuk menjadikan 
seseorang itu Islam, bahkan hendaklah diakui dengan Tauhid Uluhiyyah. Pengakuan 
golongan musyrikin terhadap Tauhid Rububiyyah dinyatakan dalam al-Quran pada 
banyak tempat, antaranya firman Allah s.w.t: 

fa NON=: III OvAOrBa KIMMA aa 

ALRØ I SA EOL I: e aE Smer Card QRO 


“RSI Aa Yai KP 0 I02S0DO OR 
CBR MIRA ALL. 


Mi 


(al-Quran, al-Mu'minun 23:84-85) 

Maksudnya : Katakanlah: "Kepunyaan siapakah bumi ini, dan semua 

yang ada padanya, jika kamu mengetahui?" Mereka akan menjawab: 

"Kepunyaan Allah" Katakanlah: "Maka apakah kamu tidak ingat?" 
Salafiyah menjelaskan bahawa golongan musyrikin tidak menjadi musyrik hanya kerana 
beriktiqad bahawa berhala-berhala mampu bersekutu dengan Allah s.w.t pada 
menciptakan alam. Sebenarnya kesyirikan mereka itu adalah sama dengan kesyirikan 
umat-umat terdahulu yang mempercayai bahawa patung-patung merupakan perantara 
dan tempat melakukan tawassul untuk mendekatkan diri kepada Allah s.w.t. Inilah asas 


kesyirikan yang dilakukan oleh bangsa Arab (Ibnu Abi ‘Izz, 1985: 21). 


Oleh itu, syirik pada Tauhid Rububiyyah pada Salafiyah sememangnya tidak wujud, 
bahkan semua golongan manusia mengakui tentang tauhid tersebut. Syirik yang berlaku 
adalah syirik pada Tauhid Uluhiyyah seperti yang akan diterangkan. Atas fahaman ini, 
Salafiyah dengan lantang mengkritik golongan mutakallimin yang menggunakan dalil 
tamanu dalam mengisbatkan tauhid (al-Syahrastani,1934: 91-92). Ini kerana dalil 
tamanu" yang dinyatakan oleh mutakallimin tersebut bersandarkan kepada ayat 22 surah 


al-Anbiya ' yang bermaksud: 

Sekiranya ada di langit dan di bumi tuhan-tuhan selain Allah, 
tentulah keduanya itu telah rosak binasa. 
Menurut Ibnu Taimiyyah antara kesilapan besar mutakallimin ialah mengisbatkan 
Tauhid Rububiyyah pada ayat tersebut sedangkan ayat tersebut adalah untuk 


menjelaskan dan mengukuhkan Tauhid Uluhiyyah (Ibnu Taimiyyah, 2000:185-187). 


Tauhid Uluhiyyah pula bermaksud keimanan bahawa tiada wujud tuhan yang berhak 
disembah melainkan Allah s.w.t. Tauhid ini merupakan perkara paling utama dalam 
agama serta menjadi maksud utama kepada kalimah “Ya ilaha illa Allah’. Ini kerana 
makna kalimah “ilah' ialah yang disembah, yang ditaati, yang dikasihi, yang ditakuti, 
yang dimuliakan, yang dibesarkan dan yang dihadapkan semua jenis ibadah. Dengan 
itu, tujuan penciptaan manusia yang utama adalah untuk melaksanakan Tauhid 
Uluhiyyah ini. Demikian juga dengan perutusan para rasul diutuskan, penurunan kitab- 


kitab adalah untuk menjelaskan tauhid ini. 


Sebagai ringkasnya, menurut Ibnu Taimiyyah (2000:176) Tauhid Uluhiyyah merupakan 
asas utama akidah Islam. Setiap surah dalam al-Quran semuanya memperkukuhkan 
pengertian tauhid ini. Selain itu, kesyirikan yang berlaku sepanjang ketamadunan 
manusia merupakan kesyirikan daripada segi Tauhid ini. Ini kerana kesemua golongan 
musyrikin itu mengakui bahawa Allah s.w.t sebagai pencipta alam atau dengan kata lain 


menerima Tauhid Rububiyyah (Abdul Wahhab t.th:15). 

Rentetan daripada pembahagian Tauhid ini, Ibnu Taimiyyah dan yang sealiran 
dengannya telah mengkafirkan sebahagian amalan orang Islam atas sebab perbuatan 
mereka itu menyamai perbuatan syirik golongan kafir seperti melakukan amalan 
tawassul dengan para nabi dan wali, berdoa di kuburan dan lain-lain lagi yang dikaitkan 
dengan bid'ah kerana bertentangan dengan konsep Tauhid Uluhiyyah. (Zaini Dahlan, 


t.th:235). 


Berdepan dengan fahaman ini, sikap al-Fatani agak tegas dan keras. Dalam karya beliau 
“Hadigat al-Azhar’ beliau membuat komentar terhadap fahaman Wahabiyyah anjuran 
Syeikh Muhammad Abdul Wahhab. Pada pandangan beliau fahaman tersebut 
merupakan fahaman yang sesat dan menyalahi pegangan imam-imam muktabar. Kata 
beliau: 


Maka meringkah ia bagi dirinya akan mazhab yang sesat dan menyalahi 
ia akan segala imam agama dan menyesat ia akan segala yang jahilin 
dan mengkafirkan ia akan segala mereka yang tiada mengikut 
mazhabnya daripada mukminin. Dan menghukum ia dengan syirik 
mereka yang ziarah kan Gubur Nabi SAW dan auliya’ dan solihin, dan 
yang bertawassul dengan mereka itu. Dan mengharamkan ia akan 
berselawat atas Nabi S.A.W. dan beberapa i'tigad yang lain daripada 
demikian itu, dan bahawasa segala manusia telah kufur mereka itu 
daripada masa hijrah 600 tahun sehingga kepada masanya itu. Dan ialah 
yang membaharukan bagi mereka itu akan Islam mereka itu. Dan 
mentaklif (mengarang) ia bagi mereka itu beberapa risalah dan 
mendatang ia dengan beberapa ibarat dan beberapa dalil atas fahamnya 
yang sesat dan agalnya yang tebal. Dan mengkesamaran 
(mengelirukan) ia dengan demikian itu atas kebanyakan orang awam 
(al-Fatani, 1321H:168). 


Menyentuh pembahagian Tauhid Salafiyah tersebut, Hassan Saggaf (1991) dan Syeikh 
Yusuf Dujwi (m.1946 M/1365H) menyatakan bahawa pembahagian seumpama itu 


merupakan suatu yang tidak perlu, dan sekiranya digunakan pendekatan yang sama 

dengan pendekatan aliran Salafiyah maka boleh juga dikatakan bahawa pembahagian 
Tauhid tersebut termasuk dalam perkara bid'ah dalam agama kerana Rasulullah s.a.w 
tidak pernah berkata kepada mereka yang ingin memeluk Islam bahawa mereka perlu 


beriman dengan kedua-dua Tauhid tersebut. 


Syeikh Yusuf Dujwi (1981:248-256 menjelaskan bahawa pembahagian Tauhid kepada 
Uluhiyyah dan Rububiyyah adalah bertentangan dengan kehendak nas al-Quran dan 


Sunnah. Antara ayat al-Quran yang berkaitan ialah firman Allah s.w.t : 


BANI QOL ALAMANHA 90 
#IOkrORcUGwa -e0 MEROKkOMEOrYa 
LADRON S3 00OM HO Ba SEKAS Jm [RA 
apom LORI AOI Karan naa RB 

AREP #90 LORELOOL 


M 


mM 


(al-Quran, Al “Imran 3:80) 

Maksudnya: Dan (tidak wajar pula baginya) menyuruhmu 

menjadikan malaikat dan para nabi sebagai Rabb (Tuhan). 

Apakah (patut) dia menyuruhmu berbuat kekafiran di waktu 

kamu sudah (menganut agama) Islam?". 
Dalam ayat tersebut dengan jelas Allah s.w.t menyatakan bahawa mereka (orang-orang 
Nasrani) menjadikan malaikat sebagai rabb mereka, sedangkan Ibnu Taimiyyah 
menyatakan bahawa mereka sudah beriman dengan Tauhid Rububiyyah, syirik yang 
dilakukan oleh mereka hanyalah syirik pada Tauhid Uluhiyyah sahaja. Maksud yang 
sama juga dapat kita lihat pada surah Yusuf ayat 39, surah al-Ra°du ayat 30, surah al- 
Kahfi ayat 38 dan surah al-Syu'ara” ayat 98. Semua ayat —ayat tersebut menjelaskan 


bahawa golongan-golongan kafir tidak menjadikan Allah s.w.t sebagai Rabb mereka 


yang sebenar. 

Oleh itu, kenyataan Ibnu Taimiyyah yang menyatakan golongan kafir telah memiliki 
Tauhid dengan Tauhid Rububiyyah, di samping kepercayaan bahawa mereka sama 
seperti golongan muslimin yang mempercayai Tauhid Rububiyyah adalah tidak 


bertepatan dengan beberapa ayat al-Quran yang telah dinyatakan di atas. 


Menurut Hasan Saggaf (1991:40) Tauhid Uluhiyyah dan Tauhid Rububiyyah merupakan 
perkara yang sama, yang tiada perbezaan antara kedua-duanya. Ini kerana seseorang 
yang mengaku bahawa tiada ‘rabb’ (tuhan yang mencipta) melainkan Allah s.w.t bererti 
dia mengaku bahawa hanya Allah s.w.t tuhan yang berhak disembah. Demikian juga 
sekiranya seseorang itu mengaku bahawa hanya Allah s.w.t tuhan yang disembah bererti 
dia telah mengaku bahawa hanya Allah s.w.t sebagai rabb. Oleh sebab itu, terdapat 
banyak ayat al-Quran yang hanya menyebut salah satu daripada dua jenis Tauhid 
tersebut. Sebagai contoh, firman Allah s.w.t: 


e Okano BIASA SNP Ke UIRO 
RIVO6 54x BI-0LOODhF SKI LDP HP 
D ORE8 9 KOMEANO SA OKRYSOMEAN 
(al-Ouran, Fussilat 41:30) 
Maksudnya: Sesungguhnya orang-orang yang menegaskan 
keyakinannya dengan berkata: "Rabb (Tuhan) kami ialah Allah", 
kemudian mereka tetap teguh di atas jalan yang betul, akan 
turunlah malaikat kepada mereka. 
Ayat di atas memberi kefahaman bahawa penegasan tentang tauhid rububiyyah sahaja 
sudah memadai. Ini kerana penegasan Allah sebagai Rabb telah memberi erti bahawa 


seseorang itu telah beriman dengan tauhid uluhiyyah secara lansung. Oleh itu, 


memisahkan kedua-dua tauhid ini merupakan suatu yang tidak perlu. 

Dengan itu, dapatlah disimpulkan bahawa pendirian al-Fatani tentang konsep tauhid 
adalah berlandaskan pemahaman aliran Asya'irah. Pemahaman aliran Salafiah tidak 
diterima oleh beliau bahkan beliau menganggap pemahaman tersebut boleh membawa 
kepada kesesatan. Ini kerana penjelasan Salafiah tentang konsep pembahagian tauhid 
tersebut ternyata hanya menimbulkan kefahaman-kefahaman yang bercanggah dengan 
kefahaman jumhur ulama Islam, dan menjadi punca kepada sikap mengkafirkan orang 


Islam lain pada isu-isu khilafiyat. 


5.4 Konsep Sifat Oidam Dan Baharunya Makhluk 

Kepercayaan bahawa Allah s.w.t bersifat dengan gidam dan kepercayaan bahawa alam 
ini baharu merupakan antara kefahaman asas dalam konsep ilahiyyat, sehinggakan Al- 
Syahrastani dalam Nihayat al-Igdam meletakkan tajuk perbincangan tentang baharunya 
alam dan mustahil hawadith yang tiada awal pada permulaan kitannya itu (al- 


Syahrastani, 1934:5: al-Fatani, 2001a:28). 


Kepentingan memahami konsep baharunya Makhluk adalah kerana kewujudan makhluk 
yang bersifat baharu menjadi dalil utama digunakan golongan mutakallimin bagi 
membuktikan kewujudan Allah s.w.t yang bersifat dengan gidam (al-Zabidi, t.th:96). 
Abdul Qahir al-Baghdadi menyatakan bahawa antara akidah jumhur mutakallimin ialah 
kepercayaan bahawa alam ini baharu. Kefahaman tersebut telah menjadi ijma” di 
kalangan ahli ilmu (Abdul Qahir al-Baghdadi, 1977:332). Selain itu, fahaman gidam 
unsur asal alam sepertimana difahami golongan ahli falsafah, merupakan antara tiga 


perkara yang menyebabkan Imam al-Ghazali mengkafir golongan ahli falsafah (al- 


152 


Ghazali, 1972:306). Perkara yang sama ditegaskan oleh Abdul Qahir al-Baghdadi 


(1997:41) dalam kitab Usuluddin. 


Namun pemahaman al-Fatani dan para ulama Asya'irah ini disanggah oleh pemahaman 
Salafiyah di mana mereka menganggap bahawa pemahaman tersebut sebagai 
pemahaman yang salah dan tidak berasaskan kepada al-Quran, al-Sunnah. Ibnu 
Taimiyyah dengan lantang mempertahankan kepercayaannya bahawa alam ini tidak 
baharu dengan menegaskan fahaman gidam naw'iy dengan mentarjihkan satu riwayat 


hadis dan menafikan riwayat yang lain (Said Fudah, 2000:117). 


Lanjutan fahaman Ibnu Taimiyyah ini dapat kita lihat dengan jelas pada kitab Syarh al- 
“akidah al-Tahawiyah karangan Ibnu Abi al-“Izz (1985:87-92). Ibnu Abi al-Izz secara 
terang mempertahankan fahaman 'hawadits la awwal laha’ (baharu yang tiada awal) 
sepertimana fahaman Ibnu Taimiyyah, walaupun nyata bercanggah dengan kenyataan 


Imam Tahawi Sendiri. 


Antara hujah akal yang dinyatakan oleh Ibnu Abi “Izz (1985:89) ialah sekiranya 
hawadits (makhluk) ada awalnya maka akan berlakulah ta'ril (tiada fungsi) sebelum itu 
pada Allah s.w.t. Ini bererti sebelum ada makhluk Allah s.w.t tidak menjadi pencipta 
kemudian menjadi pencipta selepas diciptakan makhluk. Hujahan tersebut merupakan 
hujahan yang sama yang dikemukakan oleh ahli falsafah. Namun hujahan tersebut nyata 
sekali bercanggah dengan kenyataan Syeikh Tahawi sendiri di mana beliau mengatakan 


bahawa Allah s.w.t bersifat dengan khalig (pencipta) sebelum makhluk dicipta 

sepertimana disifatkan dengan muhyi al-mawta (pemberi hidup kepada yang mati) 
selepas dia menghidupkan mereka dan sebelum menghidupkan mereka (Ibnu Abi ‘Izz, 


1985:92). 


Oleh itu, konsep hawadith yang tiada awal tersebut merupakan konsep yang tidak benar 
dan tidak diterima pada pandangan ulama Ahlu Sunnah. Dengan itu, ternyata bahawa 
pemikiran al-Fatani tentang zat Allah s.w.t yang bersifat dengan gidam dan selain 
daripada Allah dan sifatNya merupakan makhluk ynag baharu adalah bertepatan dengan 


pegangan pegangan jumhur ulama Ahlu Sunnah wa al-Jama'ah. 


5.5 Konsep Sifat-Sifat Khabariyyah 

Ayat Mutasyabihat atau juga disebut dengan sifat-sifat khabariyah ialah ayat al-Quran 
atau hadits yang mengandungi lafaz-lafaz yang dinisbahkan kepada Allah s.w.t sedang 
akal manusia tidak dapat memutuskan sama ada untuk menetapkannya pada Allah s.w.t 


atau menafikannya (Sayyid al-Musayyar, 2002:127). 


Pendekatan al-Fatani (1934:9, 2001a:31-33) berhubung ayat mutasyabihat ialah dengan 
memalingkan makna zahir yang difahami kerana makna zahir tersebut bukan makna 
yang dimaksudkan. Pemahaman tersebut merupakan pemahaman para ulama salaf dan 
khalaf. Perbezaan antara salaf dan khalaf hanyalah pada menentukan maksud sebenar 
ayat tersebut. Golongan Salaf menyerahkan maknanya yang sebenar kepada Allah 


(tafwid), manakala khalaf mengambil pendekatan menentukan makna yang sesuai pada 

ayat-ayat mutasyabihat tersebut berdasarkan pemahaman Bahasa Arab. Kenyataan yang 


sama juga dinyatakan oleh Al-Baijuri (2004:103-104). 


Seperti yang telah dinyatakan, pendirian ulama salaf dan khalaf sedikit berbeza dalam 
persoalan sifat khabariyyah. Ulama Salaf menggunakan pendekatan tafwid sedangkan 
ulama khalaf cenderung kepada menta wilkannya. Kedua-dua pendekatan ini iaitu 
tafwid dan ta 'wil merupakan pendekatan yang sahih dan terdapat di dalam kitab-kitab 
karangan ulama muktabar (Qamar Daulah, 1999:336). Imam al-Razi (1986:235) dalam 
Asas al-Tagdis pula berpendapat bahawa ta wil ialah memalingkan makna zahir bagi 
lafaz kepada makna yang lain beserta adanya dalil yang kukuh bahawa makna zahir 
lafaz itu adalah mustahil. Berdasarkan penjelasan di atas dapat difahami bahawa ta wil 
akan digunakan apabila makna yang zahir atau makna yang biasa difahami itu sudah 
tidak boleh diterima lagi. Ini kerana terdapat dalil atau nas lain yang muhkamat (nas 
yang terang dan tidak boleh dita wil) yang menjelaskan bahawa makna zahir pada ayat 
tersebut tidak dimaksudkan. Oleh itu, penggunaan kaedah ta'wil dalam ayat-ayat 
mutasyabihat tersebut merupakan kaedah yang wajar dan telah diterima pakai oleh 


golongan Asya'irah dan Muktazilah. 


Bagi menjelaskan pandangan ulama salaf dalam persoalan ini, Ibnu Kathir (1996, 
jil.2:220) menyatakan bahawa pendekatan salaf seumpama Imam Malik, Imam Auza'iy, 
Sufyan al-Tsawriy, al-Laits Bin Saad, Imam al-Syafi'iy dan Imam Ahmad serta yang 
lainnya daripada imam-imam umat Islam dalam memahami ayat mutasyabihat ialah 


menjalankannya (memahaminya) sepertimana yang didatangkan tanpa takyif (rekayasa), 

tanpa tasybih (penyerupaan) dan tanpa ta'til (penolakan). Ini bermaksud makna zahir 
yang difahami pada fikiran iaitu makna yang menyamakan Allah s.w.t dengan makhluk 
dinafikan daripada Allah s.w.t kerana Allah s.w.t tidak menyamaiNya sesuatupun 


daripada makhlukNya. 


Sungguhpun demikian, didapati pendekatan aliran Salafiyah dalam menjelaskan sifat- 
sifat khabariyyah ini agak mengelirukan. Aliran Salafiyah menyatakan bahawa 
golongan salaf tidak menggunakan ta wil bahkan pada mereka wajib berpegang dengan 
zahir nas dan bukan ta 'wil. Bagi mereka, al-Quran harus difahami dengan makna 
zahirnya kecuali wujud dalil lain yang memberi kefahaman yang sebaliknya (Abdullah 


Syakir, 1995:117). 


Namun, jika diteliti pandangan ulama salaf terhadap ayat-ayat mutasyabihat ternyata 
bahawa mereka bukanlah menolak penggunaan ta wil secara mutlak, bahkan pendekatan 
ta wil juga digunakan bagi memahami ayat-ayat mutasyabihat. Sebagai contoh dalam 
Tafsir Ibnu Jarir al-Salafi (m. 310H) ketika menafsirkan firman Allah s.w.t : 
“AYOO SAE SOE G1 GOOOLaa — A. 
IQUI HAN ON ea GI SOLIOrODI RS 
RR DID 
(al-Ouran, al-Zariyat 51:47) 


Maksudnya: dan langit itu Kami dirikan dengan tangan 
(kekuasaan Kami dalam bentuk binaan yang kukuh rapi). 


Ibnu Jarir membawa riwayat Ibnu “Abbas daripada Mujahid, Qatadah, Hasan, Mansur 
dan Ibnu Zaid yang mengambil pendekatan menta 'wilkan lafaz aydi (tangan) dengan 


makna guwwah (kekuatan) (al-Tabari, 2000.jil.22:438). 

Berdasarkan keterangan di atas dapatlah difahami bahawa penggunaan ta 'wil dalam ayat 
mutasyabihat dengan cara memalingkan makna zahir ayat tersebut kepada makna lain 
yang bersesuaian dengan tuntutan ayat muhkamat” dan pemahaman ilmu Bahasa Arab 


merupakan suatu yang diterima di kalangan ulama salaf sendiri. 


Bagi golongan ulama Asya'irah, mereka mengambil pendekatan menta 'wil-kan sifat- 
sifat tersebut berpandukan pemahaman Bahasa Arab, logik akal dan syara'. Namun 
begitu, ianya tidak bermaksud Asya“irah menolak pendekatan tafwid sepertimana 
pegangan Mu'tazilah, sebaliknya pendekatan ta 'wil pada aliran Asya“irah dilihat sebagai 
pendekatan yang lebih kukuh dan lebih baik. Menurut Imam al-Razi tafwid merupakan 
metod yang paling selamat dan paling hampir kepada hikmah. Bagi beliau penggunaan 
ta'wil secara tafsil boleh mengundang bahaya. Maka dengan sebab itu metod tafwid 
sepertimana pendekatan salaf telah menjadi pilihan pertama beliau dalam berhadapan 
ayat mutasyabihat ini (al-Razi, 1995,13:118). Jelas Imam al-Razi (1986:247) lagi metod 
kedua iaitu penggunaan ta 'wil secara terperinci merupakan jalan merbahaya lagi 


berliku-liku. Namun begitu, beliau tetap mengunakannya atas faktor suasana zamannya 


“Seperti firman Allah s.w.t: 
0D B Pera ONMORELLMORI ON “AONA 
LIII Da San nn OOOWwar A 
Maksudnya: Tiada sesuatupun yang sebanding dengan (ZatNya, sifat- 
sifatNya, dan pentadbiranNya) dan Dia lah Yang Maha Mendengar, lagi 
Maha Melihat. 

yang meruncing dengan fitnah fahaman Karamiah"” dan Hanabilah" yang berfahaman 


mentajsimkan tuhan. 


Daripada keterangan di atas ternyata bahawa antara faktor yang menyebabkan ulama 
Asya'irah mengambil pendekatan ta 'wil ialah kerana timbulnya fitnah golongan 
mujassimah yang membawa fahaman yang bercanggah dengan akidah salaf, bukannya 
kerana menolak atau menafikan pendirian salaf. Bahkan menurut al-Eji pendekatan 
yang benar ialah pendekatan salaf, pendekatan ta wil dalam sifat-sifat khabariyyah itu 
adalah untuk memelihara akidah orang awam daripada fahaman musyabbihah (al- 


Jarjani, 1998.jil.8:125). 


Oleh itu, keharmonian pendekatan antara metod salaf dan khalaf dalam memahami ayat 
mutasyabihat sememangnya berlaku dalam pemahaman ulama Asya'irah. Oleh yang 
demikian pemikiran al-Fatani seperti yang dinyatakan adalah mengikut landasan ulama 
Asyairah sebelumnya. Pemahaman Salafiyyah yang menolak ta 'wil dan tafwid sama 


sekali tidak diterima oleh beliau. 


4 Aliran Karamiah merupakan pengikut Muhammad Bin Karam (m. 255H). Aliran ini 
membawa fahaman mengisbatkan sifat-sifat Allah s.w.t dengan keterlaluan sehingga menjisimkan tuhan 
(al-Baghdadi, t.th:189). 

“SHanabilah ialah satu aliran yang dinisbahkan kepada Imam Ahmad Ibnu Hanbal (m. 241H). 
Pendirian mereka yang keterlaluan dalam berpegang dengan zahir ayat ini dijelaskan oleh Ibnu jauzi al- 
Hanbali (m. 597H) dalam kitabnya Daf'u Syibh al-Tasybih (1991:97-102) dengan membuat kritikan keras 
terhadap mereka dan menafikan fahaman tersebut merupakan fahaman Imam Ahmad Ibnu Hanbal. Jelas 
beliau, sikap daripada golongan Hanabilah ini telah memberi gambaran buruk terhadap Mazhab Imam 
Ahmad al-Hanbali sehingga dikatakan setiap Hanbali itu mujassim (orang menyamakan Allah s.w.t 
dengan makhluknya). 

5.6 Al-Ouran dan Kalam Allah 

Para ulama Islam pada dasarnya bersepakat mengisbatkan lafaz mutakallim (berkata) 
pada Allah s.w.t namun agak berbeza pendapat dalam memahami konsep mutakallim 
itu. Bagi al-Fatani beliau telah memperincikan kalam kepada dua jenis iaitu nafsi dan 
kalam lafziy. Kalam nafsi itu gadim, adapun kalam lafzi tersebut baharu (al-Fatani, 
1934:14 dan 2001a:48). Jika diteliti, pandangan al-Fatani yang menterjemahkan 
pegangan Asya'irah ini merupakan pemahaman pertengahan antara beberapa aliran 


mazhab lain. 


Aliran Hanabilah berpendapat Kalam Allah s.w.t terdiri daripada huruf dan suara yang 
berdiri pada zat dan ia adalah qadim. Oleh itu pada mereka al-Quran itu bersifat qadim. 
Namun, sebahagian mereka agak keterlaluan sehingga mengatakan bahawa kulit kepada 


mashaf al-Ouran juga gadim (al-Jarjani, 1998, jil.8:104). 


Aliran Karamiyah pula berpendapat seperti Hanabilah juga tetapi huruf dan suara pada 
Kalam Allah s.w.t itu baharu dan berdiri pada zat Allah s.w.t. Bagi mereka berdirinya 


sesuatu yang baharu pada zat Allah s.w.t adalah harus (al-Jarjani, 1998, jil.8:104). 


Berlawanan dengan Hanabilah dan Karamiah, Mu'tazilah pula berpandangan bahawa 
Kalam Allah yang terdiri daripada suara dan huruf tidak berdiri pada zat Allah s.w.t, 
tetapi kalam tersebut adalah makhluk ciptaan Allah s.w.t yang Dia ciptakan seperti yang 


lainnya seumpama luh mahfuz dan Jibril. Oleh itu Kalam Allah itu baharu dan al-Quran 

itu makhluk Allah s.w.t yang baharu. Penjelasan lanjut telah diterangkan pada bab yang 


lalu. 


Ulama aliran Salafiyah pula seperti Ibnu Taimiyyah mengatakan bahawa Allah s.w.t 
bersifat dengan mutakklim semenjak azaliy. Al-Quran yang diturunkan kepada Nabi 
s.a.w bukan makhluk akan tetapi ia adalah baharu dan berdiri pada zat Allah s.w.t. 
Pandangan Ibnu Taimiyyah ini adalah berdasarkan kaedah 'gidam nau" hadits al-ahad' 
(Khafaji, 2000:304-305; Said Fudah, 2000:341). Oleh yang demikian pandangan 
Salafiyah ini hampir menyamai pandangan Asya“irah. Namun bagi Salafiyah, al-Quran 
yang diturunkan walaupun ia adalah baharu tetapi ia bukan makhluk. Keadaan ini 
berbeza dengan Asya'irah yang tidak membezakan antara baharu dan makhluk, bahkan 


setiap baharu adalah makhluk. 


Al-Syahrastani (1934:320-321) dalam Nihayat al-Igdam membuat catatan tentang 
kenyataan Imam al-Asy“ari yang mengatakan bahawa Kalam Allah s.w.t disebut dengan 
dua makna sama seperti pada manusia. Seseorang manusia dikatakan mutakallim 
(berkata-kata) dalam dua keadaan. Pertama dengan suara dan yang kedua dengan kalam 
nafsi yang bukan bersuara. Demikian juga Kalam pada Allah s.w.t. Dengan itu istilah 
'Kalam Allah? mempunyai dua pengertian. Pertama al-Ma'na al-Nafsiy iaitu yang 
berdiri pada zat Allah s.w.t yang gadim lagi azaliy dan tidak menerima sebarang 
perubahan dengan perubahan ibarat. Kalam inilah yang disifatkan sebagai “Kalam Allah 
yang qadim’. Adapun al-Quran dengan makna yang dibaca dan yang ditulis di dalam 


mashaf tidak diragui lagi bahawa ia makhluk sepertimana pendapat Mu'tazilah. 

Bagi Asya“irah pula ungkapan “al-Quran itu kalam Allah yang qadim’ adalah merujuk 
kepada sifat kalam yang berdiri pada zat Allah s.w.t. Demikianlah yang telah ditegaskan 
oleh al-Fatani dan tokoh Asya'irah yang lain. Al-Ejie menjelaskan bahawa Asya'irah 
dan Mu'tazilah bersependapat bahawa al-Quran adalah baharu dan makhluk. Namun, 
dalam persoalan kalam nafsi, Mu'tazilah menafikan sedangkan Asya'irah 


mengisbatkannya (al-Jarjani, 1998.jil.8:106). 


Oleh itu, wujud kesepakatan antara Mu'tazilah, Asya'irah dan Salafiyah berhubung al- 
Ouran yang diturunkan kepada Nabi Muhammad s.a.w adalah kalam yang baharu. 
Perbezaan Asya'irah dengan Salafiyah ialah pada konsep kalam yang baharu itu, dari 
segi adakah boleh dikatakan kalam yang baharu boleh berdiri pada zat Allah s.w.t atau 
tidak. Asya“irah menafikan sedang Salafiyah mengisbatkannya (Said Fudah, 2000:343). 
Dengan penjelasan tersebut, tindakan aliran Salafiyah mengecam fahaman Asya'irah 
dalam persoalan ini sehingga mengklasifikasikannya sebagai aliran yang berbeza 
dengan Ahlu Sunnah wa al-Jama'ah adalah tidak munasabah sama sekali (Abdullah 
Syakir, 1995:123). Ini kerana, fahaman menafikan wujudnya sesuatu yang baharu pada 
zat Allah s.w.t merupakan fahaman yang murni yang dianuti semua ulama Ahlu Sunnah 
wa al-Jama'ah berbanding fahaman Salafiyah yang mirip kepada Karamiyah yang sesat 


(al-Juwaini, 1965:96). 

Oleh yang demikian, ternyata bahawa pemikiran al-Fatani mengenai kalam Allah s.w.t 
dan kaitannya dengan al-Quran merupakan rumusan yang yang digali daripada 


pemahaman madrasah Asya'irah. 


5.7 Konsep al-Kasb (usaha manusia) 

Secara umumnya, semua aliran Mazhab dalam Islam menerima konsep qada' dan qadar. 
Namun dalam memahami kaitan antara perbuatan manusia dengan ketentuan Allah s.w.t 
berlaku perbezaan pandangan yang ketara disebabkan cara pemahaman terhadap dalil- 
dalil al-Quran itu sendiri. Dalam hal ini al-Fatani menyatakan bahawa pegangan 
Asya'irah merupakan pegangan pertengahan yang bersih di antara kejumudan 
Jahamiyah yang menafikan perbuatan manusia dan pegangan Mu“tazilah yang 


menafikan perbuatan Allah s.w.t pada perlakuan manusia (al-Fatani, 1934:12). 


Aliran Salafiyah pula bersependapat dengan Asya'irah dalam persoalan ini di mana 
masing masing mengatakan bahawa yang mencipta dan menjadikan perbuatan manusia 
ialah Allah s.w.t berdasarkan kenyataan beberapa ayat seperti dalam surah al-Saffat 3. 
Sementara itu mereka juga menerima konsep perbuatan manusia dari segi usaha dan 
ikhtiyar dengan gudrah yang diberikan oleh Allah s.w.t berdasarkan beberapa nas al- 


Quran yang lain seperti dalam surah al-Baqarah ayat 286 (Ibnu Abi “Izz, 1985:515). 


“Firman Allah s.w.t: 


AE AAS JB A BA 


Oma HP GI 
KBL nE T nO & 
Maksudnya: Padahal Allah yang mencipta kamu dan perkara yang kamu lakukan. 

Namun terdapat sedikit perbezaan pandangan antara Asya'irah dan Salafiyah iaitu 
tentang sejauh manakah perbuatan manusia tersebut memberi kesan kepada sesuatu. 
Bagi Asyafirah sepertimana dijelaskan oleh al-Fatani perbuatan manusia tidak memberi 
sebarang kesan sebaliknya yang memberi kesan daripada perbuatan manusia ialah 
gudrah Allah s.w.t sahaja (al-Fatani, 1934:12). Salafiyah pula berfahaman bahawa 
perbuatan ikhtiyari manusia tersebut boleh memberi kesan dengan melakukan perbuatan 
tersebut berdasarkan nas surah al-Bagarah ayat 286”. (“Asyur, 2001:261). Menyentuh 
pandangan Salafiyah ini, ternyata al-Fatani tidak menyenangi pandangan tersebut kerana 
bagi beliau, yang berkuasa memberi bekas atas perbuatan manusia iaitu ialah Allah 
s.w.t, bukannya perbuatan manusia itu sendiri mahupun kelaziman sebab musabab (al- 


Fatani, 1934:12). 


Walaupun pegangan Asya'irah ini mendapat kritikan golongan Salafiyah, namun adalah 
tidak wajar pandangan Asya'irah ini diketepikan kerana pandangan ini mempunyai 
sandaran yang kuat daripada nas-nas al-Quran dan telah menjadi pegangan para ulama. 
Menjelaskan hal ini, Sultan al-“ulama al-“Izz Bin Salam (m. 660H) telah membuat 
kritikan terdapat golongan yang mencela golongan Asya'irah dalam persoalan ini. Jelas 
beliau, bagaimana mungkin pandangan Asya'irah tersebut dicela sedangkan Allah s.w.t 


berfirman: 


SENA III. YER TELOMLPO xp 
OA XP PL 


Drs Im 


47 Firman Allah s.w.t: 
ole OI 164328000 D II apr 
LE 02BOLT UD KA 


mM 


(al-Saffat, 31:96) 
Maksudnya: Ia mendapat pahala kebaikan yang diusahakannya, dan ia juga 
menanggung dosa kejahatan Yang diusahakannya. 

(al-Quran, al-Anfal 8:17) 
Maksudnya: dan bukanlah engkau (wahai Muhammad) yang 


melempar ketika engkau melempar, akan tetapi Allah jualah 
yang melempar (untuk membinasakan orang-orang kafir). 


Al-“Izz Bin Salam yang dikenali sebagai Sultan “Ulama' (1995:24-25) menjelaskan 
bahawa dalam ayat tersebut Allah s.w.t. menafikan perbuatan melontar itu daripada 
Nabi s.a.w walaupun baginda merupakan penyebabnya. Demikian juga pandangan 
Asya'irah yang menisbahkan kenyang kepada Allah s.w.t bukan kepada makan, terbakar 
dinisbahkan kepada Allah s.w.t bukan kepada api walaupun makan dan api itu penyebab 


kepada kenyang dan terbakar kerana firman Allah s.w.t : 


UD LPIB ASRI P KI RE Da 
TNI Am OMG Denda IMAM Tag 
(al-Quran, al-Zumar 39:62) 


Maksudnya: Allah yang menciptakan tiap-tiap sesuatu, dan 

Dialah yang mentadbirkan serta Menguasai segala-galanya. 
Selain Sultan “Ulama, Imam al-Ghazali (1972:239-240) juga merupakan antara tokoh 
besar yang telah memperjelaskan pemahaman Asya'irah ini dengan perbahasan yang 
memuaskan. Dengan merujuk pandangan mereka ternyata bahawa fahaman al-Fatani 
tentang konsep ikhtiyar manusia mempunyai asas kuat dan bertepatan dengan 


pemahaman para ulama muktabar. 


5.8 Perbuatan Allah Berhikmah 
Seperti yang telah dibincangkan pada persoalan perbuatan Allah s.w.t pada bab yang 
lalu, al-Fatani berpandangan bahawa tidak wajib atas Allah s.w.t melakukan sesuatu 


yang mumkin. Kefahaman ini bercanggah dengan fahaman Muf'tazilah dan ahli Falsafah. 

Mu'tazilah mewajibkan ke atas Allah s.w.t melakukan perbuatan baik iaitu salah dan 


aslah, manakala ahli falsafah mewajibkan ke atas Allah menciptakan Alam ini. 


Selain itu, al-Fatani juga menjelaskan bahawa setiap perbuatan Allah s.w.t tidak 
disebabkan oleh sesuatu sebab. Ini bererti perbuatan Allah s.w.t tidak didorong oleh 
sesuatu faktor sebaliknya apa yang dilakukan oleh Allah s.w.t adalah mengikut 
kehendakNya, tiada sesuatu pun yang mempengaruhi dan mendesakNya melakukan 
sesuatu. Dalam hal ini, pegangan al-Fatani ternyata menyanggah fahaman Muftazilah 
yang mengatakan bahawa setiap perbuatan Allah s.w.t adalah mengikut “illat (sebab) 
dan hikmah (al-Fatani,1934:16). Sungguhpun demikian, al-Fatani menjelaskan bahawa 
perbuatan Allah s.w.t walaupun tidak didorong oleh sesuatu sebab namun setiap 
perbuatan Allah s.w.t tidak terlepas daripada hikmah. Kenyataan al-Fatani ini sejajar 
dengan pegangan ulama Asya'irah lain yang menetapkan hikmah pada perbuatan Allah 
s.w.t. Namun, hikmah tersebut adalah dengan limpah kurnia Allah s.w.t (tafaddul) 


sahaja bukan dengan cara wajib pada akal (Umar kamil, 2004:137). 


Konsep berbuatan Allah s.w.t dengan hikmah ini adalah selari dengan fahaman aliran 
Salafiyah juga. Salafiyah berpandangan bahawa tidak wajib pada akal Allah s.w.t 
melakukan salah dan aslah, namun bagi mereka setiap perbuatan Allah s.w.t 


mempunyai hikmah tertentu dan meraikan kemaslahatan hambaNya. (Khafaji, 1997:93). 


Oleh yang demikian, wujud kesepakatan semua aliran bahawa perbuatan Allah s.w.t 


mengandungi hikmah dengan erti kata Allah s.w.t tidak melakukan sesuatu dengan sia- 

sia. Namun, bagi Mu'tazilah mereka mewajibkan ke atas Allah s.w.t melakukan hikmah, 
sedangkan Asya“irah dan Salafiyah tidak mewajibkan ke atas Allah s.w.t sesuatupun 


berdasarkan hukum akal. 


5.9 Janji Allah 

Para ulama berbeza pandangan tentang kedudukan janji-janji Allah s.w.t sama ada janji 
baik (al-wa'd) atau janji buruk (al-wa“id). Adakah Allah s.w.t. wajib menunaikan 
janjiNya ataupun tidak. Dalam hal ini, al-Fatani menyatakan bahawa tidak wajib Allah 
s.w.t menunaikanNya. Sekiranya Allah s.w.t membalas ketaatan dengan pahala dan 
syurga seperi dijanjiNya maka perkara tersebut dilakukan oleh Allah s.w.t dengan 
limpah kurniaNya bukannya wajib ke atasNya. Sekiranya Allah s.w.t membalas 
kejahatan hambanya dengan dosa dan siksa maka pembalasan tersebut dengan 
keadilanNya. Oleh itu, menurut al-Fatani dan jumhur ulama Asya'irah bahawa pada 
hukum akal adalah harus bagi Allah s.w.t menyeksa orang yang berbuat taat atau 
memberi balasan nikmat kepada orang yang membuat maksiat (al-Fatani, 1934:16, al- 


Jurjani, 1998.jil.8:340). 


Pandangan al-Fatani dan ulama Asya'irah secara jelas berasaskan kepada kaedah “tidak 
wajib atas Allah s.w.t sesuatupun’. Hal ini berbeza dengan pandangan Mu'tazilah yang 
mewajibkan Allah s.w.t menunaikan janjiNya kerana ianya berbetulan dengan konsep 
keadilan ilahi dan konsep salah dan aslah yang mereka perjuangkan. Oleh kerana 


melanggar janji merupakan sesuatu yang tidak baik dan buruk maka mereka 

mewajibkan atas Allah s.w.t melakukanNya berdasarkan hukum akal (Khafaji, 


1997:94). 


Golongan Salafiyah juga membawa pendekatan yang pertengahan dalam persoalan ini. 
Mereka juga seperti Asya“irah menolak fahaman Mu'tazilah yang mewajibkan atas 
Allah s.w.t melakukan sesuatu berdasarkan dapatan hukum akal. Namun, bagi mereka 
menunaikan janji bagi Allah s.w.t adalah wajib bagiNya berdasarkan janjiNya sendiri. 
Ini membawa maksud bahawa bukanlah kewajipan itu ditentukan oleh orang lain seperti 
akal Mu'tazilah, tetapi kerana diriNya sendiri yang mewajibkannya. Pegangan Salafiyah 
ini adalah berdasarkan firman Allah s.w.t: 
OR e ADNO NONOMAN Kerr 
ERNO ROE aaa ATESA ae LSA E LEOS 
KRIE a AKAL AONO Ia 
(al-Quran, al-Taubat 9:111) 
Maksudnya:(balasan syurga yang demikian) sebagai janji yang benar 
yang ditetapkan oleh Allah di dalam (Kitab-kitab) Taurat dan Injil serta 
al-Ouran. 
Oleh yang demikian, Salafiyah menolak fahaman Asya'irah juga kerana Asya'irah tidak 


mewajibkan sesuatu pun ke atas Allah s.w.t sedangkan Allah s.w.t sendiri 


mewajibkannya atas diriNya (Ibnu Qayyim, 1999.jil.2:380). 


Jika ditinjau pandangan Asya'irah pula, ternyata bahawa pandangan mereka itu 
bukanlah rekaan akal mereka sahaja tetapi bersandarkan pemahaman kepada nas al- 
Quran dan Sunnah. Antara sandaran Asya'irah dalam persoalan ini ialah firman Allah 


S.W.t: 

KELASO406IYAS 9 4 MO OS DAS FONDKO 
22290100 TOY 
(al-Ouran, al-Maidah 5:40) 


MILI 


Maksudnya: Allah menyeksa sesiapa yang dia kehendaki dan 
mengampunkan sesiapa yang dikehendakiNya 
Dalam ayat tersebut, Allah s.w.t tidak menyatakan yang Dia akan menyeksa orang yang 
engkar sahaja tetapi sesiapa yang Dia kehendaki. Demikian juga Allah s.w.t memberi 
keampunan kepada sesiapa yang dia kehendaki. Selain itu, ayat-ayat yang menyatakan 
Allah s.w.t memberi balasan baik kepada orang yang taat tidak memberi maksud 
bahawa ianya wajib ke atas Allah s.w.t, sebaliknya Allah s.w.t melakukannya dengan 


limpah kurnia Allah s.w.t jua. 


Imam Nawawi (m. 676 H) ketika menghuraikan hadith: 


ge rAdio Ege adirda Sa BA 
48 Lo. 


ea aa Gang af y Shl 

beliau menyatakan bahawa Allah s.w.t membuat mengikut apa yang Dia kehendaki. 
Sekiranya Allah s.w.t menyiksa semua orang yang soleh dan memasukkan mereka ke 
neraka sekalipun maka perbuatan Allah s.w.t tersebut adalah dengan keadilanNya. 
Demikian juga Allah s.w.t berhak memberi nikmat dan memasukkan orang kafir ke 
dalam syurga. Namun, Allah s.w.t telah memberitahu bahawa dia tidak berbuat 
demikian. Kenyataan Imam Nawawi ini menjelaskan kedudukan pandangan Asya'irah 
ini yang disifatkan oleh beliau sebagai mazhab Ahlu Sunnah wa al-Jama'ah (al- 
Nawawi, 1999.17:157). 


“Muslim, Sahih, Kitab: Sifat al-Munafigin, no. 7054 

Oleh yang demikian, dapatlah disimpulkan bahawa keterangan al-Fatani dalam 
persoalan ini hanyalah menjelaskan fahaman dan pegangan sebenar sepertimana yang 


difahami oleh para ulama Asya'irah muktabar sebelumnya. 


510 Persoalan Rukyat Allah 

Secara umumnya, terdapat dua pandangan ulama tentang persoalan rukyah atau melihat 
Allah. Asya'irah dan Salafiyah serta Maturidiyah menerima hukum harus melihat Allah 
s.w.t di dunia dan di Akhirat. Sementara itu aliran Mu'tazilah dan ahli falsafah menolak 


dengan tegas keberangkalian rukyah tersebut. 


Menurut Mu'tazilah, akal yang waras menyatakan bahawa adalah terlalu mustahil 
seseorang hamba boleh melihat Allah s.w.t. Ini kerana apabila Allah s.w.t tidak berjisim 
serta tidak dikongkong oleh mana-mana arah dan tempat bagaimana mungkin Ia dapat 
dilihat. Selain itu pegangan mereka juga disokong oleh beberapa nas al-Ouran seperti 
ayat 143 surah al-A'raf dan ayat 103 surah al-An“am. Selain itu, ayat-ayat al-Quran 
yang menjelaskan berlakunya rukyah sebagai anugerah nikmat kepada penghuni syurga 
seperti dalam ayat 22 hinga 23 surah al-Oiyamah dita wil oleh mereka dengan makna 
menunggu pahala bukannya melihat Allah s.w.t. Pemahaman Mu'tazilah ini dikritik 
oleh Imam a Imam al-Ghazali dalam kitabnya Iktisad Fi al-I“tigad sebagai keterlaluan 
dalam memahami konsep tanzih sehingga mengingkari ketetapan-ketetapan agama yang 


pasti (al-Ghazali, 1983:68-69). 

Pandangan Asya'irah telah dijelaskan oleh al-Fatani bahawa keharusan berlaku rukyah 
tidak boleh disangkal oleh akal bahkan menurut beliau keberangkalian rukyah ini telah 
diterima oleh seluruh ulama kecuali golongan Mu'tazilah (al-Fatani, 1934:17). 
Demikian juga menurut Ramadan al-Butiy, bahawa seluruh Ahlu Sunnah wa al-Jama'ah 
tetap menyatakan bahawa melihat Allah s.w.t adalah suatu yang wajib dan pasti 


berdasarkan nas-nas yang sahih daripada al-Quran dan Hadith (al-Bouti, 2000:173). 


Sungguhpun begitu, apabila diteliti dengan mendalam ternyata masih wujud perbezaan 
pandangan antara pandangan Asya'irah dan Salafiyah tentang konsep rukyah tersebut. 
Seperti yang telah diterangkan, Asya'irah perpandangan bahawa berlakunya rukyah 
tersebut adalah dengan tanpa bagai dan kaifiyat kerana antara asas penting dalam 
pemahaman akidah Asya'irah ialah menafikan arah dan tempat bagi Allah s.w.t (al- 
Fatani, 1934:17). Bagi Salafiyah pula mereka berpandangan bahawa rukyah yang 
berlaku adalah dengan keadaan Allah s.w.t berada di atas. Ini kerana telah menjadi 
pegangan aliran Salafiyah bahawa Allah s.w.t berada di pihak atas sepertimana yang 
difahami oleh mereka daripada nas-nas al-Quran dan Hadith. Namun, pandangan 
mereka ini tidak berasaskan dalil yang gaf'iy. Ibnu Abi “Izz menyatakan bahawa dalam 
hadith “melihat Allah” memberi dalil terhadap ketinggian Allah s.w.t atas 
makhlukNya, kerana tidak dapat difikir oleh akal bagaimana boleh melihat tanpa 
berlaku mugabalah (pertemuan). Beliau menegaskan bahawa mereka yang 


a Daripada Abu Hurairah r.a: 


ade À o a IA JAN y E S a i Ja G plag ae À le a Ja JG LS 
et pa I a O Ja» JG ap I UE AE AS a a -eles 
D J GY G < 
(Bukhari, Sahih.Kitab: al-Tawhid. no.7437, Muslim, Sahih. Kitab al-Iman, Bab: ma'rifat tariq al-ru 'yah. 
no. 450). 

berpandangan bahawa Allah s.w.t dilihat dengan tanpa jihah (arah) merupakan orang 
kurang berakal (Ibnu Abi “Izz, 1986:182). Dengan kenyataan itu, ternyata pemikiran 
Salafiyah ini masih lagi dikongkong dengan hukum-hakam makhluk, di mana hukum 
tersebut dikenakan kepada Allah s.w.t juga. Oleh sebab itu, mereka menafikan 
kebolehan melihat Allah s.w.t tanpa arah kerana mereka membandingkan dengan 


hukum makhluk yang mustahil dilihat tanpa berarah. 


Persoalannya, sejauh manakah kebenarannya fahaman Salafiyah ini? Adakah semua 
ulama salaf berpandangan sedemikian? Jika diteliti, ternyata bahawa pandangan mereka 
itu boleh dipertimbangkan semula kerana terdapat dalil-dalil daripada ulama salaf yang 
memihak kepada pandangan Asya'irah. Imam al-Nawawi ketika menghuraikan hadith 
tersebut menyatakan bahawa kebanyakan atau semua ulama salaf tidak memperkatakan 
makna hadith tersebut. Jelas beliau, bagi ulama salaf adalah wajib beriman dan 
beriktigad tentangnya dengan makna yang layak dengan kemuliaan Allah s.w.t dengan 
menafikan sebarang persamaan dengan sesuatu, menafikan berlakunya intigal 
(perpindahan tempat) dan tahayyuz (mengambil ruang) pada suatu arah serta menafikan 


segala sifat-sifat makhluk pada Allah s.w.t (al-Nawawi, 1999. jil3:21). 


Selain itu, Imam Abu Hanifah (m. 150H) dalam al-Figh al-Akbar mengatakan bahawa 
Allah s.w.t akan dilihat di akhirat, dan orang beriman akan melihat Allah s.w.t sedang 
mereka di Syurga dengan mata kepala mereka tetapi tanpa tasybih (dirupakan), tanpa 
kaif (dijelaskan bagaimana ia berlaku) dan tanpa adanya jarak antara mereka dengan 


Allah s.w.t (Mulla Ali, 1995:136,138). 

Oleh itu, pandangan Salafiyah tentang melihat Allah s.w.t dengan menetapkan arah atas 
pada Allah s.w.t ternyata diragui kesahihannya. Dengan itu pandangan al-Fatani dalam 
menjelaskan tentang konsep melihat Allah s.w.t ini ternyata mempunyai sokongan dan 


landasan yang kukuh sepertimana difahami daripada penjelasan para ulama. 


511 Penutup 

Jelas daripada keterangan di atas bahawa pandangan al-Fatani dalam menjelaskan 
pemahaman konsep ilahiyyat sememangnya mempunyai sandaran yang kukuh daripada 
para ulama Asyafirah. Setiap pandangan beliau ternyata mempunyai hujahan dan 
sandaran dalil daripada para ulama Asya'irah sebelumnya. Dengan ini, ternyata bahawa 
pemikiran al-Fatani dalam konsep ilahiyyat merupakan rumusan dan ringkasan 


pengajaran akidah yang bertepatan dengan fahaman Ahlu Sunnah wa al-Jama'ah. 

BAB ENAM 


KESIMPULAN DAN CADANGAN 


6.1 Pendahuluan 

Dalam bab yang terakhir ini, pengkaji akan memberikan rumusan berkaitan penerangan 
dan perbincangan yang telah dilakukan dalam bab-bab terdahulu. Selain itu, pengkaji 
akan mengutarakan saranan-saranan penting yang pengkaji perolehi sepanjang 


melakukan kajian terhadap pemikiran ilahiyyat al-Fatani. 


6.2 Kesimpulan 
Secara umumnya, kajian ini adalah bertujuan menganalisis pemikiran akidah al-Fatani 
dalam konsep ilahiyyat. Kajian ini mendapati beliau telah memberikan tumpuan yang 


besar sama ada dalam bentuk pemikiran mahupun usaha penyebaran ilmu di Nusantara. 


Daripada segi personaliti beliau sebagai ulama, beliau mempunyai kedudukan yang 
tinggi di kalangan masyarakat Melayu dan para sarjana sama ada dari dalam mahupun 
luar negara. Walaupun telah 100 tahun meninggalkan alam fana ini, namun sebahagian 
daripada khazanah ilmu peninggalan beliau masih dijadikan bahan kajian sehingga ke 
hari ini. Kehebatan beliau makin menyinar bukan sekadar dalam penguasaan ilmu dalam 
pelbagai disiplin malah sumbangan beliau sebagai pelopor arena penerbitan dan 
pencetakan di peringkat dunia Islam menjadikan nama beliau terpahat indah di 


kalangan pengkaji. 

Anak kelahiran Patani ini dilahirkan dan membesar dalam suasana kegawatan politik di 
tanah tumpah darahnya. Keadaan masyarakat Islam yang dijajah dan ditindas di negeri 
Patani pada ketika itu telah memberi kesan besar terhadap pemikiran beliau tentang 
masa depan politik umat Islam. Semenjak daripada kecil, beliau telah mempunyai minat 
yang mendalam terhadap ilmu pengetahuan. Beliau telah berguru dengan para ulama 
muktabar di beberapa tempat seperti Makkah, Bait al-Magdis dan Mesir, selain 
melakukan pengembaraan ke Istanbul dan beberapa negara lain untuk menambah 
pengalaman. Perjuangan menuntut ilmu tersebut telah memberikan impak yang sangat 


besar terhadap keilmuan beliau yang meluas dan penghasilan karya ilmiah yang bernilai. 


Bagi menjawab objektif pertama kajian ini, dapat disimpulkan bahawa al-Fatani telah 
memberikan sumbangan yang besar terhadap perkembangan dan penyebaran keilmuan 
Islam khususnya dalam ilmu Tauhid. Dalam lapangan ilmu pengetahuan Islam, beliau 
telah menghasilkan lebih 60 karya dalam pelbagai bidang seperti Hadits, Fegah, Tauhid, 
Tasawwuf dan lain-lain lagi. Disiplin ilmu yang paling banyak ditulis oleh beliau ialah 
ilmu Bahasa Arab khususnya Nahu dan Saraf. Dalam disiplin ilmu Tauhid, beliau telah 
menghasil 7 buah karya dalam bentuk prosa dan syair. Selain menulis dalam bidang 
keagamaan, beliau juga menyumbang ilmu pengetahuan dalam disiplin ilmu Perubatan, 


Matematik, Falak dan Sejarah. 


Sumbangan Al-Fatani tidak terbatas dengan penulisan karya ilmiah sahaja, malah beliau 
merupakan tokoh besar dalam bidang penerbitan. Usaha beliau dapat dilihat dalam 


bentuk proses tashih (penyemakan) kepada karangan ulama lain. Karya yang 

ditashihkan oleh beliau melebihi 36 buah kitab, merangkumi kitab Bahasa Melayu 
(melebihi 25 buah kitab) dan kitab Bahasa Arab (melebihi 11 buah kitab) dalam 


pelbagai bidang termasuklah semua karya ulama Nusantara dalam ilmu Tauhid. 


Al-Fatani juga berperanan besar dalam usaha penerbitan kitab-kitab ilmiah. Beliau 
merupakan pelopor kepada penubuhan beberapa pusat percetakan di Makkah, Mesir dan 
Istanbul yang dikenali sebagai Matba'ah al-Miriyyah . Usaha beliau ini telah melahirkan 
pula beberapa pusat percetakan di Nusantara bagi tujuan menyebarkan karya-karya 


ulama Islam. 


Al-Fatani merupakan seorang ulama yang sangat dihormati oleh masyarakat. Beliau 
dilantik sebagai wakil ulama Makkah ke peringkat antarabangsa untuk menyelesaikan 
masalah umat Islam. Beliau juga menjadi penasihat kepada raja-raja Melayu selain 
menjadi tempat rujukan orang Melayu khususnya dalam mengetahui hukum-hakam 
syariat Islam. Di samping itu, beliau juga aktif berpersatuan dan telah berjaya 
melahirkan ulama-ulama yang aktif dalam gerakan Islam dan gerakan pembebasan 


daripada penjajahan. 


Menyentuh konsep ilahiyyat dalam beberapa aliran utama dalam Islam, ternyata bahawa 
ketiga-tiga aliran yang dinyatakan iaitu Mu'tazilah, Salafiyyah dan golongan ahli 
falsafah telah memberikan sumbangan dan perhatian yang besar dalam menghuraikan 
pemahaman ilahiyyat. Sungguhpun dalam sesetengah perkara berlaku perbezaan 


pandangan namun dalam perkara yang menyentuh asas akidah Islam seperti kewujudan 

Allah s.w.t, keesaan Allah s.w.t dan kesempurnaan sifatNya serta kesucian Allah s.w.t 


daripada menyerupai makhluk merupakan perkara yang disepakati oleh semua aliran. 


Antara persoalan yang diperselisihkan oleh aliran-aliran tersebut ialah tentang 
pemahaman sifat khabariyah, persoalan al-Quran dan kalam Allah, persoalan tentang 
perbuatan Allah s.w.t dari segi adakah wajib atas Allah s.w.t melakukan sesuatu yang 
mumkin, persoalan hakikat perbuatan makhluk dan persoalan rukyat Allah s.w.t di 
akhirat. Perbezaan pandangan dalam persoalan-persoalan tersebut merupakan perbezaan 
pandangan dalam cabang akidah yang tidak mengeluarkan seseorang itu daripada akidah 


Islam. 


Pendekatan aliran mazhab yang berbeza dalam memahami konsep ilahiyyat adalah 
berdasarkan ijtihad para ulama dalam usaha menyebarkan dan mendepani cabaran aliran 
yang bertentangan dengan akidah Islam. Keadaan ini menjadikan ilmu kalam Islam 
terus berkembang, sekaligus meningkatkan kemampuan intelek para ulama Islam ke 


kemuncak peradaban akal manusia. 


Pendekatan Mazhab Asya'irah pula, sepertimana disampaikan oleh al-Fatani dalam 
persoalan ilahiyyat ini telah memudahkan orang awam memahami akidah ketuhanan 
Islam. Oleh sebab itu, karya beliau telah mendapat tempat di hati kebanyakkan umat 


Islam dan para cendiakawan. Pendekatan Asya'irah yang sederhana dengan 

mengharmonikan antara nagal dan akal menjadikannya salah satu mazhab akidah Ahlu 


Sunnah wa al-Jama'ah yang masih utuh dan relavan sehingga ke hari ini”. 


Menyentuh objektif kajian yang kedua dan ketiga dapat dirumuskan bahawa pemikiran 
al-Fatani dalam konsep ilahiyyat nyata berbetulan dan tidak menyanggahi dengan apa- 
apa pandangan dalam Madrasah Asya'irah. Pendekatan yang digunakan oleh beliau 
adalah menyusuri pendekatan para ulama sebelumnya daripada tokoh-tokoh Madrasah 
Asya'irah yang muktabar. Berdasarkan pengamatan pengkaji, penjelasan al-Fatani 
dalam menghuraikan konsep ilahiyyat banyak mengambil ulasan ulama sebelumnya 


seperti Syeikh Ibrahim al-Baijuri (m. 1277H/1861M). 


Dalam menjelaskan dalil kewujudan Allah s.w.t, al-Fatani menggunakan pendekatan 
akal iaitu menggunakan hujahan baharunya jauhar dan imkan jauhar sahaja. Walaupun 
terdapat banyak lagi bentuk hujahan yang dikemukan oleh para tokoh Asya'irah seperti 


al-Fji dan al-Razi namun hanya dua pendekatan sahaja yang digunakan oleh beliau. 


Berhubung sifat-sifat Allah s.w.t pula, bagi al-Fatani sifat Allah s.w.t ialah segala sifat 
kesempurnaan, namun yang wajib diketahui satu persatu berdasarkan dalil hanyalah 13 
sifat sahaja sepertimana pandangan Imam Asya'ari. Sifat-sifat tersebut dibahagikan 
kepada tiga jenis iaitu, Nafsiyyah, salbiyah dan ma'ani. Sifat-sifat ma'nawiyyah 


walaupun tidak wajib dihitung namun tetap wajib diyakini berdasarkan ijma. 


“Lihat Makalah Dr. Ali Jumuah, Mufti Mesir (2003-sekarang) di 
(http://alimamalallama.com/article.php?id-145). 

Pembatasan sifat Allah s.w.t kepada 13 sifat ini merupakan rumusan daripada sifat-sifat 


Allah s.w.t dan nama-namaNya yang terdapat dalam al-Quran dan Hadits. 


Dalam menjelaskan konsep Tauhid, al-Fatani tetap mempertahankan konsep Tauhid 
seperti yang difahami oleh ulama Asya'irah sebelumnya. Konsep Tauhid yang 
disebarkan oleh Salafiyah tidak diterima dan ditentang oleh beliau. Perkara ini dapat 
difahami menerusi kritikan keras beliau terhadap fahaman Muhammad Bin Abdul 


Wahhab (m. 1206H/1793M). 


Antara isu besar dalam sifat ma“ani ialah isu pemahaman al-Quran sebagai kalam Allah 
s.w.t. Dalam hal ini, aliran Asya“irah membawa pemahaman tersendiri menyalahi aliran- 
aliran lain seperti Mu'tazilah dan Salafiyah dengan teori pembahagian kalam Allah s.w.t 
kepada kalam nafsi dan kalam lafzi. Menyusuri pemahaman aliran Asya'irah, al-Fatani 
menegaskan bahawa al-Quran sebagai kalam Allah s.w.t ialah merujuk kepada kalam 


lafzi yang dicipta oleh Allah s.w.t bukannya hasil perbuatan makhluk. 


Dalam persoalan sifat khabariyyah dan ayat mutasyabihat, pendekatan yang terbaik 
pada pandangan al-Fatani ialah pendekatan salaf dan khalaf. Pendekatan salaf ialah 
tafwid manakala pendekatan khalaf ialah ta'wil. Keduanya-duanya merupakan 
pendekatan yang benar. Sebaliknya, pendekatan aliran Salafiyah yang menetapkan sifat- 
sifat khabariyyah tanpa tasybih dengan menolak pendekatan ta 'wil dan tafwid tidak 


diterima oleh al-Fatani. 

Dalam aspek perbuatan Allah s.w.t, al-Fatani menegaskan bahawa setiap perbuatan 
Allah s.w.t adalah dengan kehendak dan gudrahNya yang mutlak. Oleh itu tidak wajib 
atas Allah s.w.t sesuatu pun untuk melakukan sesuatu termasuklah mengutuskan rasul, 
membuat salah dan aslah, memberi pahala atau dosa dan sebagainya. Dalam persoalan 
qada’ dan qadar, bagi al-Fatani beriman dengan ketentuan Allah s.w.t tidak menghalang 
manusia untuk berusaha dan berikhtiar menurut hukum sebab musabab yang ditentukan 
Allah s.w.t. Hakikat perbuatan manusia hanyalah usaha, sementara yang memberi kesan 
secara hakikatnya adalah dengan gudrah Allah s.w.t bukannya gudrah manusia. 
Menyentuh persoalan rukyat Allah s.w.t di akhirat, al-Fatani menegaskan bahawa ia 
akan berlaku di Akhirat kepada orang-orang beriman yang bertagwa dengan tanpa 


kaifiyat. 


Menerusi penganalisaan terhadap pemikiran ilahiyyat al-Fatani ini, terbukti bahawa 
pemikiran al-Fatani dalam isu-isu yang diketengahkan berpaksi atas landasan 
pemahaman mazhab Asya'irah daripada Ahlu Sunnah wa al-Jama'ah. Menyentuh 
kedudukan aliran Mu'tazilah dan Salafiyyah pula, ternyata bahawa al-Fatani sama sekali 


tidak menerima pendekatan dan pemikiran yang dibawa oleh kedua-dua aliran tersebut. 


Sungguhpun begitu, hakikat kesempurnaan itu milik Allah s.w.t. Atas nama manusia 
tiada yang sempurna dan tiada yang selamat daripada kekurangan kecuali Rasulullah 
s.a.w yang bersifat dengan ma'sum. Kedudukan al-Fatani dalam disiplin ilmu Tauhid 
dari segi penguasaan dan usaha penyebaran merupakan perkara yang tidak dapat 


disangkal dan diragui. Namun, pengkaji mendapati, tiada perkara baru yang signifikan 

yang diketengahkan oleh beliau sama ada dari segi pendekatan mahupun pengajaran 
akidah itu sendiri. Setiap pandangan beliau dalam persoalan ilahiyyat adalah menyusuri 
pandangan ulama sebelumnya seperti Ibrahim al-Baijuri (m. 1277H/1861M), dan Imam 
Sanusi (m. 895H/1490M). Oleh itu, usaha beliau dalam lapangan ini tidak lebih daripada 
meringkas dan menterjemahkan kefahaman ulama Asya'irah sebelumnya. Keadaan ini 
tidaklah menjejaskan kewibaan beliau sebagai ulama besar, bahkan membenarkan 


dakwaan beliau sendiri bahawa beliau bermazhab Asya'ari yang tulen. 


6.3 Cadangan 

6.3.1 Cadangan Umum 

Menerusi kajian ini, pengkaji ingin mengemukakan beberapa saranan penting ke arah 
pengukuhan kefahaman akidah ilahiyyat secara khususnya dan kefahaman akidah Islam 
secara amnya: 

i- Menghidupkan kembali karya-karya ulama Nusantara dibidang ilmu Tauhid 
seperti karya-karya Syeikh Daud bin Abdullah al-Fatani dan al-Fatani untuk 
tatapan masyarakat. Karya-karya tersebut wajar untuk disemak dan 
ditransliterasikan ke Bahasa Melayu moden agar semua lapisan masyarakat 
dapat mempelajarinya dengan penuh minat. 

ii- Keperluan mengembangkan pengajaran Tauhid khususnya aspek ilahiyyat 
dengan mengambil kira tahap kefahaman masyarakat Islam dan realiti musuh 
akidah Islam semasa. Namun, sebarang usaha pembaharuan ini haruslah 
dibina atas akidah Ahlu Sunnah wa al-Jama'ah sepertimana yang telah 


digariskan oleh Al-Fatani dan para ulama yang muktabar. Ini kerana usaha 

tajdid atau pembaharuan bukanlah bererti kemestian merubah dan merobek 
pengajaran yang lama, tetapi pembaharuan yang dikehendaki ialah 
bagaimana menjadikan pengajaran lama tersebut menjadi baru, segar dan 
sesuai dengan tuntutan peredaran zaman dan pemikiran semasa. 

iii- Pendekatan sifat 20 dan 13 wajar diteruskan dan dikembangkan di peringkat 
pra sekolah, sehinggalah ke peringkat menengah. Penerangan sifat-sifat 
tersebut harus mengambil kira kemampuan kognitif pelajar. Pengajaran sifat 
tersebut bukan sekadar difahami dan dihafal bahkan tuntutan daripada sifat- 
sifat tersebut dihayati dalam kehidupan seharian. 

iv- Pengajaran konsep Tauhid menerusi Modul Pendidikan Islam atau Tamadun 
Islam di peringkat pengajian tinggi sama ada di kolej-kolej, politeknik- 
politeknik mahupun universiti yang mengenengahkan pendekatan Tauhid 
Rububiyyah dan Tauhid Uluhiyyah mestilah tidak bercanggah dengan 


pemahaman jumhur ulama Ahlu Sunnah wa al-Jama'ah. 


6.3.2 Cadangan Untuk Kajian Lanjutan 

Dalam tradisi disiplin ilmu Tauhid, terdapat tiga aspek utama dibincangkan oleh para 
ulama. Aspek-aspek tersebut ialah ilahiyyat, nubuwwat dan sam'iyyat. Aspek ilahiyyat 
menyentuh perbahasan tentang ketuhanan yang menjadi asas terpenting dalam akidah 
Islam. Aspek nubuwwat pula membahaskan tentang kenabian yang meliputi 
perbincangan tentang akidah yang bersangkut dengan para nabi dan rasul. Aspek 


Sam'iyyat pula membahaskan perkara-perkara akidah yang yang hanya berpandukan 

kepada dalil nagli seperti persoalan-persoalan hari akhirat, syurga dan neraka serta lain- 


lain yang hanya dapat diketahui menerusi penjelasan wahyu. 


Oleh kerana kajian ini memberi fokus kepada pengkajian pemikiran al-Fatani dalam 
aspek ilahiyyat sahaja maka terdapat beberapa aspek pemikiran al-Fatani dalam akidah 
yang masih boleh dijadikan subjek kajian. Aspek yang dimaksudkan ialah aspek 


nubuwwat dan sam'iyyat. 

